ועדת הכלכלה, כנסת 25, פרוטוקול מספר 56, 2023-03-20 00:00

דוד ביטן: בוקר טוב, אני פותח את הדיון בנושא: קידום עסקים קטנים ובינוניים – המשך דיון במסקנות ועדת המשנה

דוד ביטן:  נותרו לנו כמה בעיות להשלים בהן את הדיון, ואני שוב מודה לחבר הכנסת דנינו על העבודה שהוא עשה, יחד עם עוד חברים

דוד ביטן:       הגענו למכון לתכנון כלכלי

דוד ביטן:  בבקשה

רות זית: שלום, אני נמצאת פה עם כרמל גומא מהמכון לתכנון כלכלי

רות זית:  בשנים האחרונות חקרנו עשרות עסקים קטנים ובינוניים בתחומי התעשייה, בניסיון להבין מה הכשלים ומה הפתרונות

רות זית:  המחקר מרתק בפני עצמו, אבל באנו לכאן להציג רק פתרונות, ולכן לא ניכנס לכל הדוגמאות

רות זית:       אנחנו רואים שהסיוע הממשלתי לעסקים קטנים מאוד מורכב ומאוד מפוזר על פני הרבה מאוד גופים

רות זית:  בעמוד 27 בדוח ניסינו למפות את הסיוע לעסקים קטנים ובינוניים, וזה פשוט ג'ונגל

רות זית:  לכל תוכנית יש תנאים משלה, כללים משלה

רות זית:  ברור שבעל עסק קטן לא ישב ללמוד את כל התוכניות האלה, מה גם שהסיוע הוא לשכבה מאוד דקה לעסקים

רות זית:  מעוף, למשל, שעושים עבודה נהדרת, מסייעים בשנה רגילה בייעוץ ובקורסים לכ-6% מהעסקים

רות זית:       (הצגת מצגת)     אנחנו מציעות לעבור לשיטה שקיימת כבר באיחוד האירופי, שנקראת ואוצ'רים

רות זית:  אפשר לראות פה מעין הדמיה של אתר אינטרנט

רות זית:  כל בעל עסק מקבל שובר לסבסוד כספי חלקי של שירותים, והוא יכול לנהל את זה ממש כאילו יש לו תקציב נתון, ולקחת שירות שהוא שירות חיוני לעסקים קטנים ובינוניים

רות זית:  הפתרון הזה יעזור לחפות על פערי הידע שיש לעסקים בחדשנות ובמתן הלוואה ברגולציה

רות זית:       הנקודה החשובה היא שהממשלה לא נותנת את השירותים האלה

רות זית:  היא מפקחת על גופים פרטיים שנותנים את השירותים האלה, כמו שהיא עושה בתוכניות אחרות

רות זית:  למעשה, מעוף עובד במודל הזה כבר היום, אבל הוא עושה את זה בהיקף מאוד מאוד קטן

רות זית:  אנחנו רוצים ליצור שער דיגיטלי פשוט ונגיש, שמרכז את כל התוכניות, ולפי חישוב שעשינו זה יכול להחליף מעל 60% מהתוכניות הקיימות, כפי שאתה רואה במיפוי הזה

רות זית:  אנחנו רוצים שזה יהיה כמה שיותר פשוט, מרוכז ונגיש לעסקים

דוד ביטן: מה לעשות? אפליקציה?     

רות זית: אתר אינטרנט שמרכז לך את הוואוצ'רים

רות זית:  עסק יכול להיכנס ולבחור

רות זית:  הוא מקבל איזשהו סבסוד חלקי – לא סבסוד מלא – לשירותים האלה

רות זית:  זה יכול להתפרס על כמה שנים, והוא בוחר איזה שירות הוא רוצה, מה חלש אצלו בעסק ובמה הוא רוצה להתקדם

רות זית:  זה יכול להיות מומחה טכנולוגי שיעזור לו להטמיע חדשנות, זה יכול להיות יועץ רגולטורי, יועץ פיננסי

רות זית:  הוא בוחר מה הוא צריך באותו רגע בעסק

שלום דנינו: מה שעולה מהמחקר שלהם, וזה היה מאוד מאוד בולט, הוא שברגע שעסקים מקבלים ייעוץ טוב, הם מצליחים לקבל סיוע ממשרד הכלכלה, והם מצליחים לפתור בעיות

שלום דנינו:  רואים שברגע שאין ייעוץ, במספרים דרמטיים לא מקבלים את המענקים והרבה מהעסקים האלה יכולים להיכשל

דוד ביטן: מה זאת אומרת סבסוד חלקי?     

כרמל גומא: אפשר לראות את זה באתר

כרמל גומא:  נניח, סבסוד של 60%, 50%

דוד ביטן: מה העלות התקציבית של דבר כזה?     

כרמל גומא: ניסינו לחשב אותה, וזאת לא עלות מאוד מאוד דרמטית, כי היא גם מחליפה המון תוכניות אחרות

כרמל גומא:  אם תרצה, נעביר לך חישוב יותר מפורט

דוד ביטן: תעבירו את זה לאוצר, לא אליי

דוד ביטן:  למשרד הכלכלה

רות זית: יש עוד כמה המלצות מאוד ממוקדות, עוד כמה פתרונות, ונפרט אותם

ארז מלול: בקצרה

ארז מלול:  אנחנו נמצא עוד הזדמנות כי אתם חשובים מאוד

דוד ביטן: לפני זה, איפה נציג משרד הכלכלה? מה העמדה שלכם בנושא הזה?     

תמר מירסקי: בוקר טוב, אני מהסוכנות לעסקים קטנים ובינוניים

תמר מירסקי:  כמו שצוין, מעוף עובדים בשיטה מאוד דומה לשיטת ואוצ'רים, ובעצם בעל העסק יכול לבחור איזה שירות הוא צריך, אבל הבחירה נעשית גם עם יועץ

תמר מירסקי:  הוא מגיע, נעשה אבחון, יש איתו שיחה מה הדבר החשוב שהוא צריך להתמקד בו בעסק, והוא בוחר את היועץ בהתאמה

תמר מירסקי:  זאת שיטה מאוד דומה לשיטת הוואוצ'רים, רק שהיועצים שנותנים את השירות עוברים את הסינון שלנו

תמר מירסקי:  זה לא ואוצ'ר שנותן לך לבחור משהו פתוח

דוד ביטן: אתם תומכים בשינוי הזה?     

שלום דנינו: בהרחבה

תמר מירסקי: התוכנית שלנו כבר עובדת כך

תמר מירסקי:  לגבי תוכניות אחרות של משרד הכלכלה – צריך לבחון את זה

תמר מירסקי:  יש תוכניות של רשות החדשנות, רשות ההשקעות

תמר מירסקי:  צריך לבחון את זה

תמר מירסקי:  אני לא יודעת להגיד לך בשלב זה, גם לא תוכניות שאני מכירה

דוד ביטן: מה העלות התקציבית? הם מדברים על סבסוד מסוים

דוד ביטן:  מה העלות?     

תמר מירסקי: כבר היום יש השתתפות של העסקים

תמר מירסקי:  אנחנו מסבסדים

דוד ביטן: אבל רק בתוכנית שלכם

תמר מירסקי: אני לא יודעת לדבר על כל התוכניות, ולכל תוכנית יש תנאים אחרים

רות זית: זה בדיוק העניין

רות זית:  לכל תוכנית יש כללים אחרים, תנאים אחרים, ובעל עסק לא יכול לבוא וללמוד את כל התנאים האלה

רות זית:  מעוף מסייעת ל-6% מהעסקים, בתוכניות אחרות אתה רואה מספרים מאוד מאוד קטנים

רות זית:  כסף חכם של מינהל סחר חוץ -–כ-258 עסקים בשנה

רות זית:  אלה מספרים מאוד מאוד קטנים, ולא מגיעים לכל העסקים

רות זית:  משהו שיהיה הרבה יותר נגיש והרבה יותר פשוט יוכל להגיע ליותר עסקים

רות זית:  בעל עסק קטן צריך לשבת וללמוד את כל הכללים, איך הוא מגיש, ועוד צריך לשלם ליועץ שיגיש עבורך

רות זית:  מה שטוב במעוף, זה שאתה לא צריך יועץ כדי להגיש בקשה

רות זית:  זה מאוד פשוט, אתה מקבל וזה עובד בשיטה שמאוד דומה לשיטת הוואוצ'רים

רות זית:  זה בעצם אותו מודל

שלום דנינו: צריך לשנות במשהו את המבנה הארגוני – זאת המלצה מאוד חשובה, לדעתי

שלום דנינו:  דבר שני, להרחיב גופים כמו מעוף, שייתנו את השירות הזה

שלום דנינו:  אלה שתי המסקנות המתבקשות

כרמל גומא: ולעשות את זה מאוד מאוד נגיש

תמר מירסקי: יש טענה לגבי זה שצריך יועץ בשביל לגשת אליהן

תמר מירסקי:  לפעמים צריך את זה

דוד ביטן: לפני שאני שומע את האוצר, זה נראה לי הגיוני

דוד ביטן:  זה מסייע

דוד ביטן:  יש יותר מדיי תוכניות וקשה לעסק עם שניים-שלושה עובדים להתחיל להיכנס לדברים האלה

דוד ביטן:  זה נראה לי סיוע סביר מאוד

תמר מירסקי: יש גם פעילות של ישראל דיגיטלית לנסות לעשות איזשהו אתר אינטרנט שמרכז את הכול, ואז באופן מאוד פשוט יהיה אפשר לאתר את התוכנית המתאימה

דוד ביטן: גל, בבקשה

גל ברנס: אני מאגף תקציבים

גל ברנס:  אני אחלק את ההתייחסות לשני חלקים: בבסיס יש את מערך המעוף, ואנחנו גם חושבים שזה מערך שעובד טוב מאוד, ובסיכום האחרון עם משרד הכלכלה הוגדל לו התקציב באופן משמעותי, בסדר גודל של כמעט 30% בשנה

גל ברנס:  כלומר בהיבט הזה נתנו עוד תקצוב

דוד ביטן: מה עם יתר הטענות?     

גל ברנס: מדובר בכלים שעובדים בצורה שונה

גל ברנס:  למשל, עלה פה כסף חכם – זה כלי שנותן חצי מיליון שקל לעסק, ואנחנו כבר לא מדברים על אלפי שנים ברמה של ואוצ'ר, אלא ברמה של תוכנית משמעותית, שצריך לעשות לה עבודת הכנה

גל ברנס:  זה עסק שרוצה לייצא, ולזה לא כל עסק

גל ברנס:  זה עסק שחודר למדינה ספציפית, ומראש מדובר בקבוצת עסקים יותר מצומצמת

גל ברנס:  יש כלים אחרים של רשות ההשקעות, שנותנים מיליונים לכל עסק

דוד ביטן: שם זה שונה

גל ברנס: אי-אפשר להגיד: קח, ולך לעשות איזה השקעות שאתה רוצה

גל ברנס:  זה לא ייעוץ מלכתחילה, אלא תוכניות של השקעות הון

דוד ביטן: על איזה תוכניות את מדברת? יש תוכנית שגל דיבר עליה

רות זית: יש את כסף חכם, ויש את - - - לשיווק בין-לאומי, שאמורה להיות לעסקים מתחילים

רות זית:  אתה רואה שם משהו כמו 100 ומשהו עסקים בשנה

רות זית:  יש את המרכז להתייעלות במשאבים, יש את רשות ההשקעות

רות זית:  אתה לא רואה מספרים גדולים של עסקים

שלום דנינו: כדי לקבל סדר גודל, מדובר ב-50 אלף עסקים בשנה

שלום דנינו:  כשהיא מדברת על המבנה הארגוני, זה לא שהיועץ של מעוף יקצה חצי מיליון שקל

שלום דנינו:  צריכה להיות יד מרכזית, שמנהלת את המנוע הגדול הזה, וזה קטן עליהם

שלום דנינו:  היא נמצאת שם עם עוד כמה פקידות – אחת בהיריון ואחת זה

שלום דנינו:  וזאת כל המערכת

שלום דנינו:  המכון נותן כיוונים כלליים שצריך לשנות לגמרי את היחידה של עסקים קטנים

שלום דנינו:  זה מנוע גדול מדיי בשביל ששלושה אנשים יחזיקו אותו

שלום דנינו:  צריך להיות ראש יחידה שמנתב אותם, אבל הם יודעים שיש כתובת אחת

שלום דנינו:  אני חושב שהדיון הזה דורש מפגש יותר עמוק, ואמרתי קודם בהומור, שמצא חן בעיניי שמפה נדבקתם לסוכנות לעסקים קטנים

שלום דנינו:  יופי, אתם כבר מתחילים לעבוד צמוד

דוד ביטן: בסדר

דוד ביטן:  אני מציע שתבדקו את העניין הזה

דוד ביטן:  יכול להיות שזה רעיון, שנאפשר לעסקים קטנים יותר מידע וכניסה לעניינים האלה בלי הוצאה מיוחדת שלהם

דוד ביטן:  צריך לסבסד את זה

רות זית: כן

רות זית:  זה גם יביא יותר עסקים להשתתף בסיוע הממשלתי

דוד ביטן: בסדר

דוד ביטן:  אתם יכולים לבדוק את זה, משרד הכלכלה והאוצר?     

כרמל גומא: יש לנו עוד כמה המלצות קצרות יחסית

כרמל גומא:  הבעיה המרכזית של עסקים היא ביורוקרטיה ורגולציה – ניתן לראות בעמוד 40 במצגת

כרמל גומא:  יש לנו שתי המלצות, ראשית, לעשות הבחנה בין עסקים קטנים לגדולים ברמת הרגולציה, כך שעסקים קטנים יפגשו פחות

דוד ביטן: - - - את זה בלי קשר אליכם

דוד ביטן:  למרות שנעשה ישיבה על רגולציה, כי לא יכול להיות שעסק קטן תהיה לו רגולציה של עסק גדול

דוד ביטן:  זה ברור, ואני לא יודע למה עד עכשיו זה לא היה

כרמל גומא: דבר שני, מינוי איזשהו מתאם רגולציה בכל רשות מקומית

כרמל גומא:  עסקים יוכלו לפנות למישהו שיוכל באמת לעזור להם, לקשר בינם לגופים הרגולטורים האחרים ולפתור להם את הבעיות

דוד ביטן: מה זה מתאם רגולציה? זה עניין תקציבי, לא? זה כוח אדם

כרמל גומא: זה לא תקציבי

כרמל גומא:  זה בסך הכול בן אדם בכל רשות מקומית, וכבר יש מישהו שעושה את זה, רק בלי יותר מדיי סמכויות

גל ברנס: יש גוף כזה

גל ברנס:  לפי חוק רישוי עסקים הוקמה בכל רשות או מקבץ רשויות – צריך לבוא למקום אחד

גל ברנס:  גם הכבאות - - -     

דוד ביטן: בטח ברשויות הגדולות יש את זה

גל ברנס: לא רק ברשויות

גל ברנס:  פרסו את זה בכל הארץ

גל ברנס:  אתה יכול לבוא ביום ספציפי שנמצאים בו כל הרגולטורים הרלוונטיים, ולפגוש את כולם באותו מקום

כרמל גומא: אבל הם מתכנסים פעם בחודש, נכון?     

גל ברנס: נכון

כרמל גומא: אנחנו מדברים על מתאם שתוכל לפנות אליו

דוד ביטן: אבל רגולציה זה לא רק בשביל עסקים

גל ברנס: לרוב המוחלט של העסקים זה בעיקר רישוי עסקים

גל ברנס:  אתה פוגש שם גם בריאות, הגנת סביבה, זרוע העבודה, גם חקלאות, משטרה וכבאות

גל ברנס:  לרוב המוחלט של העסקים, בטח הקטנים והבינוניים - - -     

דוד ביטן: יש את זה, את רואה?     

כרמל גומא: יש את זה באופן חלקי

שלום דנינו: צריך לחבר את זה לרשויות של עסקים קטנים, שיכוונו ויהיו שותפים למידע הזה, איזה מידע

דוד ביטן: בגלל זה אנחנו רוצים לעשות את השינוי באפליקציה

דוד ביטן:  תחליטו, אי-אפשר כל הדברים בבת אחת

דוד ביטן:  אם רוצים סיוע לעסקים קטנים בנושא הנגישות למידע, אפליקציה וכולי, אין טעם שיעשו עוד משהו שקשור לעסקים קטנים דרך משרד הכלכלה

דוד ביטן:  זה העניין

כרמל גומא: בעיקרון, זה יושב ברשות המקומית אבל באופן עקרוני זה נכון, והוואוצ'רים באמת יפתרו את רוב הבעיות של העסקים הקטנים

דוד ביטן: נניח נחייב עכשיו את הרשויות המקומיות לשים בן אדם מיוחד לעניין הזה, הם מייד יבקשו תקציב ממשרד האוצר, ואני לא רואה למה אנחנו צריכים לעשות את זה כרגע, בגלל השינוי שאת מציעה ואנחנו תומכים בו

דוד ביטן:  תשבו על זה

רות זית: יש בעיה מרכזית נוספת בנוגע לחדשנות

רות זית:  זה מופיע בעמ' 39 במצגת

כרמל גומא: אפשר לומר שחדשנות זה החמצן של עסקים קטנים

כרמל גומא:  הם לא יכולים להתחרות, הפריון שלהם נמוך מדיי, והבעיה המרכזית היא קושי בפיתוח חדשנות

כרמל גומא:  בעולם כבר ראו את זה, ונותנים לעסקים ואוצ'רים לחדשנות ושוב, אלה אותם ואוצ'רים, רק שהם מיועדים באופן ספציפי לחדשנות

דוד ביטן: תני לי דוגמה לעסק שצריך ואוצ'ר

כרמל גומא: למשל, פגישה עם יועץ טכנולוגיה או מימון לתערוכות בחו"ל של דברים חדשניים

כרמל גומא:  או פיילוט שהוא יכול לעשות, במקום במפעל שלו

דוד ביטן: הוא ייסע לחו"ל ומה הוא יעשה שם? עסק עם עשרה אנשים

רות זית: העסקים החדשניים שאנחנו ראיינו נוסעים לתערוכות בחו"ל כדי לדעת מה חדש בתחום שלהם

רות זית:  חלק מהסיפור של תחרות מול עסקים גדולים זה לנסות לבדל את עצמם ולמצוא משהו, מוצר חדש, נישתי

רות זית:  אין מה לעשות, הם צריכים חדשנות בשביל זה

דוד ביטן: מה את רוצה, שנסבסד לו את הנסיעה לחו"ל?     

רות זית: זה חלק מתוכנית הוואוצ'ר

דוד ביטן: לא, לא נראה לי

דוד ביטן:  יש פה עסק ואם הוא צריך לנסוע לחו"ל כדי לראות משהו, זה על חשבונו ולא על חשבון המדינה

שלום דנינו: אתמול היינו עם ועדת חוץ וביטחון בקריה, במשרד הביטחון

שלום דנינו:  אחד הדברים שביקשתי שיעבירו לי – זה מדהים איך הם מתייחסים לעסקים קטנים ובינוניים במשרד הביטחון

שלום דנינו:  הם מחפשים חברות הייטק, מלווים אותם

שלום דנינו:  גם פה יש עסקים של הייטק, אבל הם עסקים קטנים וצריך לקחת את המודל שלהם

שלום דנינו:  הם באמת מוציאים אותם לתערוכות, משתפים אותם, סורקים בשבילם מכרזים בין-לאומיים, מפנים אותם לשם

שלום דנינו:  זה לא ייאמן איזו עבודה רצינית הם עושים עם עסקים קטנים ובינוניים

שלום דנינו:  ביקשתי שיעבירו לנו את המודל הזה לוועדת הכלכלה, כדי שנוכל לראות מה אפשר להעתיק

דוד ביטן: אבל למשרד הביטחון יש אינטרס מיוחד בעניין הזה, וזה שונה מעסק רגיל

דוד ביטן:  לפעמים מגיעה המצאה דווקא מעסק קטן, ופה זה פחות משמעותי

כרמל גומא: זה נכון שחדשנות זה לא רק הייטק

כרמל גומא:  גם דיגיטציה של רצפת הייצור זאת חדשנות

דוד ביטן: זה לא הפתרון לעסקים קטנים, שנעזור להם לנסוע לראות תערוכה בחו"ל

רות זית: השירותים הספציפיים שיהיו שם – זה דבר שנתון לדיון, מה הממשלה צריכה או לא צריכה לסבסד

דוד ביטן: כשתשבו עם משרדי האוצר והכלכלה על העניין השני, דברו גם על זה

דוד ביטן:  אבל תכל'ס, זה לא דומה למשרד הביטחון

טלי גוטליב: בעיה נוספת – עמ' 38 – מחסור בכוח אדם

טלי גוטליב:  כל העסקים מציינים את זה, אבל אנחנו דיברנו עם עסקים מהתעשייה, ולכן, הפתרון שלה זה אוטומציה

טלי גוטליב:  ככל שהם הכניסו אוטומציה, הם יכלו לשפר את זה, לחסוך בכוח אדם ולשפר את הייצור שלהם

טלי גוטליב:  גם פה הבעיה היא מימון, ואת זה הוואוצ'רים לא בהכרח יפתרו

דוד ביטן: לזה יש הלוואות ומענקים, נכון?     

שלום דנינו: על זה דיברנו בדיון הקודם

רות זית: יש רשות השקעות

דוד ביטן: דיברנו על זה, ואנחנו צריכים, לדעתי, להגדיל את הקרן הזאת ולפשט אותה כדי שאנשים יוכלו לקחת

דוד ביטן:  דיברנו על זה, ואנחנו נעשה לזה משהו מיוחד

דוד ביטן:  אנחנו כבר ערים לסוגיה הזאת

דוד ביטן:  מה הנושא הבא?     

כרמל גומא: דבר אחרון זה תחרות לא הוגנת, עמ' 41 במצגת

כרמל גומא:  התחרות לא הוגנת בשני מובנים, גם מול מונופולים גדולים עם סל מוצרים רחב וגב כלכלי מאוד חזק, שפשוט מדירים עסקים קטנים מהשוק, וגם תחרות לא הוגנת מול הממשלה במכרזים מוטים

דוד ביטן: כן, דיברנו על זה שהמכרזים של הממשלה צריכים לאפשר לעסקים קטנים להתמודד

דוד ביטן:  כל תנאי הסף וכולי הם לעסקים גדולים, וכל הקטנים לא יכולים

דוד ביטן:  הם יכולים להיות רק קבלן משנה של זוכה גדול

כרמל גומא: זה נכון, ולכן יש לנו שני פתרונות

כרמל גומא:  הראשון, מבחינת המונופולים

כרמל גומא:  למנות רפרנט ספציפי לעסקים קטנים ברשות התחרות, כי הבעיה היא שעסקים קטנים בכלל לא יודעים שהם חווים תחרות לא הוגנת מול המונופולים

כרמל גומא:  וגם כשהם יודעים, אין להם למי לפנות

דוד ביטן: אמרנו שנקיים ישיבה בנושא מכרזי הממשלה

דוד ביטן:  אנחנו בעד זה, והם יודעים את זה באוצר

דוד ביטן:  אני חושב שגם האוצר בעד זה

דוד ביטן:  אני לא חושב שאתם נגד בעניין הזה

דוד ביטן:  לשפר את המכרזים כדי שגם עסקים קטנים יוכלו להתמודד, גם מבחינת תנאי סף וגם מבחינת היכולת הכספית

כרמל גומא: ההמלצה שלנו היא לרפרנט ברשות התחרות, מבחינת תחרות לא הוגנת מול המונופולים

כרמל גומא:  זה דבר שלא קיים

דוד ביטן: אני לא רוצה להיכנס לזה, כי אמרנו שנקיים על זה דיון מיוחד

דוד ביטן:  בדיון המיוחד תבואו ותגידו את זה

רועי כהן: למה רפרנט ברשות התחרות? יש רשות שמקבלת 200 מיליון שקל בשנה, שהיא תעשה את זה

רועי כהן:  למה צריך רפרנט?     

רות זית: רשות התחרות כבר מטפלת בתחרות לא הוגנת

רועי כהן: לא קשור לתחרות

רועי כהן:  קודם כול, שיבדקו את המכרזים

כרמל גומא: זאת ההמלצה השנייה שלנו לגבי המכרזים

כרמל גומא:  להקים צוות, שיעבור על כל המכרזים

רועי כהן: יושב-ראש הוועדה, הצלחנו להכניס תיקון בחוק המכרזים, שקובע תנאים עבור עסקים קטנים

דוד ביטן: הם צריכים לשנות את אופי המכרז

רועי כהן: אבל אין מי שיאכוף את זה

דוד ביטן: המכרז עצמו צריך להיות על סכום עבודה או על עבודה יותר קטנה, על מנת שעסק קטן יוכל להתמודד

רועי כהן: זה כבר קיים, פשוט לא אוכפים את זה

רועי כהן:  זה כבר קיים – אסור שיהיו תנאי סף

רועי כהן:  הם יגידו לך, הכנסנו את זה בחוק

רועי כהן:  אני נלחמתי על זה עם חבר הכנסת איתן כבל, שהיה יושב-ראש הוועדה

רועי כהן:  הכנסנו את זה לחוק, שחובה לבדוק בכל מכרז שהוא מתאים לתנאי הסף, ושאין שם ערבות מיותרת, אבל אין אף אחד שבודק את זה

תמר מירסקי: אני רוצה לציין שבסוכנות לעסקים קטנים ובינוניים אנחנו עוברים על כ-50 מכרזים מידי שבוע, כדי לבדוק אם יש חריגה בתנאי הסף

תמר מירסקי:  אני אגיד באופן כללי, שמכרזי הממשלה עומדים בחוק

דוד ביטן: לפי החוק שהוא מדבר עליו – איזה חוק זה?     

רועי כהן: חוק המכרזים

תמר מירסקי: מכרזי הממשלה עומדים בחוק

רועי כהן: לא נכון

דוד ביטן: רשויות מקומיות עומדות בחוק?     

תמר מירסקי: הבעיות היותר מורכבות הן לא תנאי הסף

תמר מירסקי:  זה המודל של המכרז ודברים יותר מורכבים, ואי-אפשר לעבור עליהם בהינף יד

תמר מירסקי:  זה דורש עבודה מעמיקה

דוד ביטן: מה עם רשויות מקומיות?     

תמר מירסקי: רשויות מקומיות לא כפופות לחוק הזה

דוד ביטן: הן לא כפופות? רוב העבודה היא שם

שלום דנינו: שם צריך לתקן את החוק

דוד ביטן: מה, אתם עושים צחוק? הן קבלן ביצוע של הממשלה ברוב המקרים

דוד ביטן:  אם צריך להקים גן ילדים, הם מקימים ולא אתם

דוד ביטן:  אתם רק נותנים תקציב

תמר מירסקי: צריך שינוי חקיקה

דוד ביטן: למה הוציאו את הרשויות? נלחמו שהן לא יהיו?     

רועי כהן: נקבע שיהיו תקנות

רועי כהן:  יש החלטה של הוועדה ובחוק הזה נקבע שיהיו תקנות שיחולו על הרשויות המקומיות, רק לא התקינו את התקנות, לא משרד האוצר ולא משרד הכלכלה, כדי להכפיף את התנאים האלה גם על מכרזים

רועי כהן:  אתה יודע, השלטון המקומי מתנגד להחיל את חוק המכרזים עליו

רועי כהן:  מתנגד

דוד ביטן: אין לי בעיה, שיתנגדו

רועי כהן: הוא בא לפה, הצהיר לפרוטוקול, לאיתן כבל, שהוא מוכן – אז איתי היה הסמנכ"ל – שיביאו תקנות, שיחילו עליהן גם את הרשויות

דוד ביטן: אבל בינתיים אין תקנות וזה לא חל עליהן

שלום דנינו: סליחה, אתם רוצים לקחת על עצמכם לתקן את החוק, לכלול רשויות?     

תמר מירסקי: זה משרד הפנים

דוד ביטן: יש את זה כבר

דוד ביטן:  הם צריכים את זה בתקנות

שלום דנינו: זה לא כולל רשויות מקומיות

דוד ביטן: הם צריכים את זה בתקנות

תמר מירסקי: זה חוק של משרד הפנים

תמר מירסקי:  אלה תקנות שאמורות להיות כפופות לפקודת העיריות

שלום דנינו: אנחנו לא יכולים לקחת אחריות על החוק הזה?     

תמר מירסקי: זה החוק של משרד הפנים

תמר מירסקי:  אלה תקנות מכוח חוק של משרד הפנים

דוד ביטן: רבותיי, הבנו

דוד ביטן:  אני מציע שנבקש מהמשרדים שיביאו את התקנות האלה

דוד ביטן:  אם לא יביאו, נטפל בזה בצורה אחרת

דוד ביטן:       כמה זמן ייקח, לדעתכם, להביא תקנות כאלה, האוצר?     

גל ברנס: אני לא יודע להגיד בשם משרד הפנים

דוד ביטן: אתם גם חלק בעניין

דוד ביטן:  זה רק משרד הפנים?     

גל ברנס: להבנתי, כן

דוד ביטן: מי צריך להביא את זה? משרד הפנים? תכתבי מכתב למנכ"ל משרד הפנים בעניין הזה, ואז נראה מה ההתקדמות

דוד ביטן:  אנחנו בעד זה, כמובן

שלום דנינו: נעבור להתאחדות המלונות

דוד ביטן: מי נמצא מהתאחדות המלונות?     

יעל דיין: אני מנכ"לית התאחדות המלונות

יעל דיין:  בוקר טוב ליושב-ראש, בוקר טוב ליושב-ראש ועדת המשנה

יעל דיין:  אנחנו רוצים להגיד לכם תודה רבה על קיום הישיבות האלה

יעל דיין:  אנחנו שמחים לקחת בהן חלק, גם אם זה מתחיל בשמונה לפנות בוקר

יעל דיין:       לגופו של עניין, הנושא הראשון שרשום אצלנו הוא הסיפור של המע"מ

יעל דיין:  תודה לאל, הוסרה קללת המע"מ

דוד ביטן: הסתיימה, עד התקציב הבא

יעל דיין: היינו שמחים שבתקציב הבא לפחות, העובדות יצליחו לבלבל את אלה שנחושים להטיל מע"מ על התיירים

יעל דיין:  כרגע, אנחנו שמחים, מפשילים שרוולים ועובדים

יעל דיין:  אני מקווה שהתיירים יגיעו בהמוניהם לישראל, לפחות במספרים שראינו ב-2019

יעל דיין:      נושא נוסף ואקוטי מבחינתנו הוא נושא התביעות הייצוגיות

יעל דיין:  מבחינתנו זאת מכת מדינה

יעל דיין:  אנחנו סובלים מאות תביעות כאלה

יעל דיין:  המלונות מקבלים מאות תביעות ייצוגיות בשנה

יעל דיין:  הסטטיסטיקות מראות שרק 83% מהן לא מוצדקות, בעוד ההוצאה הכספית נאמדת במספרים - - -     

דוד ביטן: תני לנו דוגמה לתביעה ייצוגית בענף המלונאות

יעל דיין: אנחנו מקבלים המון תביעות בנושא נגישות

יעל דיין:  למשל, נגישות לאתר האינטרנט

ניר קפלן: האתר נגיש, אבל אין תצהיר

יעל דיין: למשל, חסר תצהיר באתר נגיש

דוד ביטן: מה הבעיה לעשות את זה? אני לא מבין

דוד ביטן:  למה צריך תביעה ייצוגית כדי שתעשו דבר כזה?     

שלום דנינו: בדיוק

שלום דנינו:  אם הם היו שולחים מכתב מקדים, ואומרים: אין הצהרה אצלכם באתר, הם היו אומרים: תודה רבה שהסבתם את תשומת ליבנו, ותוך שעה יהיה

שלום דנינו:  אבל זה לא מה שמעניין אותם

דוד ביטן: הבעיה היא שלוקחים עורך דין, והוא עולה יותר מהדבר הזה

דוד ביטן:  תני לי עוד דוגמה

יעל דיין: בשנתיים האחרונות הייתה קצת רגיעה בקורונה, אבל חטפנו המון תביעות בנושא נגישות

יעל דיין:  שוב, זה גם באתרי אינטרנט וגם ליקויים שקיימים

דוד ביטן: מי נמצא פה ממשרד המשפטים?     

יעל דיין: או, למשל, כשאין שלט על איסור עישון

שלום דנינו: היא הבטיחה לנו נוסח עד יוני

דוד ביטן: אני צריך לתקן את החוק כדי שיהיה מכתב התראה?     

רועי כהן: כן, כן

שלום דנינו: כי הם לא רוצים להתריע

ולדימיר בליאק: הגשתי הצעת חוק בקדנציה הקודמת

ולדימיר בליאק:  אני יכול להעביר לך אותה

דוד ביטן: תעביר לנו, ובוא נראה

דוד ביטן:  אנחנו נקיים דיון מיוחד

ולדימיר בליאק: לתת זמן סביר לתיקון

דוד ביטן: כל העסקים מתלוננים על תובענות ייצוגיות

דוד ביטן:  צריך לטפל בזה

שלום דנינו: רק לעדכן אותך, בדיון הקודם משרד המשפטים היה בזום

שלום דנינו:  הם עובדים על נוסח של תיקון החוק הזה

שלום דנינו:  ניסינו ללחוץ עליהם ולהבין מתי ומה

שלום דנינו:  הם רמזו שזה יהיה ביוני-יולי

ולדימיר בליאק: לי חשוב לא לפגוע באנשים עם מוגבלויות, רק לתת זמן סביר לבעלי עסקים

דוד ביטן: יש ועדה מקצועית בעניין הזה, שכבר סיימה את העבודה

דוד ביטן:  זה נמצא עכשיו אצל שר המשפטים לחתימה ואפשר יהיה להתקדם

דוד ביטן:  בכל מקרה, הנושא של מכתב התראה חייב להיות

דוד ביטן:  אין דבר כזה שלא יהיו מכתבי התראה

דוד ביטן:  זה לא הגיוני

דוד ביטן:  זה להעמיד את העסקים בבעיה

דוד ביטן:  זאת לא רק בעיה של התיירות, אלא בעיה של כל העסקים

ולדימיר בליאק: זאת בעיה של כל העסקים ושל חנויות קטנות

דוד ביטן: אנחנו נתקדם עם זה

דוד ביטן:  נחכה להמלצות של משרד המשפטים ואז נראה

דוד ביטן:  אם הן לא יגיעו במהירות, נגיש תיקון לחוק מטעם הוועדה

דוד ביטן:  אם יביאו תיקון מטעם משרד המשפטים, נתאחד

יעל דיין: נושא נוסף שהיינו שמחים שהוועדה תסייע לטפל בו הוא נושא של זכויות יוצרים

יעל דיין:  אתם יודעים שהנושא הזה לא מוסדר היום בישראל

יעל דיין:  בענף המלונאות אנחנו משלמים לחמישה גופים שונים

דוד ביטן: כן, לא רק אתם; כל העסקים

יעל דיין: אנחנו משלמים סכומים לא מפוקחים

דוד ביטן: אתם צודקים

דוד ביטן:  כולם משווקים את כולם, ואין מתווה אחד או גבייה אחת שתחולק לכל הרשויות האלה – אקו"ם, הפדרציה הספרדית וכולי

דוד ביטן:  כל אחד בא ודורש כסף

דוד ביטן:  זה משהו שנהיה הזוי, ואי אפשר להתמודד עם זה

דוד ביטן:  אני לא יודע אם זה בהסכמים קיבוציים או בתקנות

יעל דיין: לא, זה בכלום

יעל דיין:  אנחנו כל הזמן בודקים איפה אנחנו ביחס לעולם בתחום הזה

יעל דיין:  אנחנו משלמים פי 10 ממה שמשלמים בתי מלון במקומות אחרים בעולם המערבי, ואנחנו לא חושבים שיש לזה הצדקה

יעל דיין:  אנחנו חושבים שצריך לאחד את הגבייה, או להסדיר אותה

דוד ביטן: מי זה ערן אוחנה?     

אשר אוחנה: בוקר טוב, אני מנהל תחום יוצרים באקו"ם

אשר אוחנה:  אקו"ם היא אגודה השומרת על זכויות יוצרים, למי שלא יודע

אשר אוחנה:  הדברים נכונים אך לא מדויקים, כמו שהצגת אותם

אשר אוחנה:  אני אגיד את עמדת אקו"ם בעניין הגבייה המשותפת

אשר אוחנה:  קודם כול, אנחנו בעד והדבר הזה קורה

אשר אוחנה:  בתיאום עם משרד המשפטים ועם רשות התחרות, אתם בטח יודעים ומודעים לזה שבשנה האחרונה אנחנו נמצאים בשיח, תהליך של משא ומתן עם כל האגודות שציינתם, לגבי הגעה לאיזשהו מתווה של גבייה משותפת

אשר אוחנה:  ברור לנו שזה צורך אמיתי, נכון ולגיטימי של השוק בכלל, לא רק של התאחדות המלונות

רועי כהן: השיח הזה הוא משנת 2017, ואני זה שהובלתי אותו יחד עם מנכ"ל אקו"ם

רועי כהן:  יש מכתבים

רועי כהן:  אתה מדבר פה כבר על חמש שנים, ובהן חמישה גופים גובים כסף

רועי כהן:  הינה, בעלי אולמות ובעלי מסעדות נמצאים פה, וגם בעלי מוסכים

אשר אוחנה: מה אתם רוצים, לא לגבות?     

רועי כהן: תעשו את זה אחיד

רועי כהן:  כבר חמש שנים אתה בדיונים - - -     

דוד ביטן: רגע, רגע

אשר אוחנה: לא חמש שנים בדיונים

אשר אוחנה:  דיברתי על השנה האחרונה

דוד ביטן: אתם דנים בזה? אין בעיה

דוד ביטן:  כמה זמן ייקח לכם לסכם את העניין?     

אשר אוחנה: אני לא יודע לתחום את זה בזמן

אשר אוחנה:  אני רק יודע להגיד שזה בתהליך מתקדם

דוד ביטן: אז אני תוחם לך את זה בזמן

דוד ביטן:  אחרי דיוני התקציב נקיים ישיבה, ועד אז תבואו מוכנים

אשר אוחנה: אני יכול להגיד שמשרד המשפטים יושב לכולנו על הראש לא פחות מכם

דוד ביטן: משרד המשפטים יושב לאט על הראש

דוד ביטן:  אנחנו יושבים חזק, ובמיוחד במשקל שלנו

אשר אוחנה: אני שומע אמירות וגם את רוח הדברים, וחשוב לי להגיד לעצם הגבייה עבור זכויות יוצרים

דוד ביטן: לא, אני לא יודע מה הגבייה

אשר אוחנה: אומרים לא לפגוע בעסקים ולהסיר קשיים

אשר אוחנה:  היוצרים, עשרות אלפי יוצרים - - -     

דוד ביטן: סלח לי, לא אמרנו את זה

דוד ביטן:  ליוצרים מגיע להם מה שמגיע להם, ואין ויכוח בכלל

דוד ביטן:  יכול להיות שיש גבייה כפולה

דוד ביטן:  אני לא יודע, וצריך לבדוק את זה

דוד ביטן:  בגדול, בגלל שיש המון מוסדות - - -     

רועי כהן: אדוני היושב-ראש, זאת לא גבייה כפולה

רועי כהן:  אתה לא יודע לעקוב אחרי זה

רועי כהן:  פעם בא לך מישהו מהפדרציה, פעם בא מישהו מאקו"ם, פעם מתל"י, ואתה רוצה לדעת שאתה משלם פעם אחת

דוד ביטן: נכון

דוד ביטן:  פעם אחת וגומר עניין

רועי כהן: אגב, זה מה שנהוג בעולם

דוד ביטן: בסדר, בואו נסכם את העניין

דוד ביטן:  רבותיי, אנחנו בעד שתהיה גבייה אחת, ואתם צריכים להסתדר ביניכם

דוד ביטן:  נקיים דיון אחרי התקציב, ועד אז תבואו מוכנים עם המתווה שלכם

דוד ביטן:  אם לא תבואו, ניאלץ לעשות את זה לבד, על כל המשתמע מזה

דדי סוויסה: צריך לשים לב, שגם כשעושים את הסדר הזה, החלשים לא נפגעים

דוד ביטן: הם יכינו מתווה ונסתכל על המתווה

דוד ביטן:  מה אתה רוצה שאני אגיד לך? אני לא מתמצא בזה ברמה כזאת

דוד ביטן:  ברגע שהם יגיעו להסכמה, אני מאמין שכולם יהיו מרוצים

יעל דיין: אני רוצה להוסיף, שאנחנו מבקשים שתיבחן גם סבירות התעריפים

יעל דיין:  שוב, ביחס לעולם, אנחנו הרבה יותר יקרים

דוד ביטן: כשיביאו את המבנה, נדון גם בזה

יעל דיין: רק לסבר את האוזן, אצלנו בארץ אנחנו משלמים עבור השמעה בחדרים, גם כשהחדר ריק

יעל דיין:  כלומר, גם כשאף אחד לא נמצא בחדר ואף אחד לא מקשיב, אנחנו משלמים

דוד ביטן: כמה אתם משלמים? כמה מלון משלם?     

יעל דיין: ברמה הענפית זה כ-25 מיליון שקל בשנה

דוד ביטן: יש הרבה מלונות

דוד ביטן:  מה את רוצה? אני לא מבין

דוד ביטן:  אל תגידי לי ענפית

יעל דיין: אתה אומר שאם הסכום הוא לא במאות מיליונים, זה לא משהו - - -     

דוד ביטן: לא, לא, אני לא יודע

יעל דיין: לא חסרים לנו מיסים בתחום

דוד ביטן: עם כל הכבוד לכם, המחיר של מלון בארץ הרבה יותר יקר ממלון בחו"ל

יעל דיין: גם ההוצאות של מלון בארץ הרבה יותר גבוהות ממלונות בחו"ל

דוד ביטן: בואי לא ניכנס למחירים ולרווחים

דוד ביטן:  סלחי לי, עם כל הכבוד, בואו לא ניכנס למחירים ולרווחים שלכם

דוד ביטן:  גם לאמנים מגיע לחיות

א יעל דניאלי: לא אמרנו שלא

דוד ביטן: מה שאת אומרת לגבי חדרים ריקים, יכול להיות שזאת באמת טענה, אבל בגדול, לא ניכנס לזה עכשיו

דוד ביטן:  כשנדון במתווה, ניכנס לכל הדברים האלה

עידן רול: זה לא רק אמנים

עידן רול:  זה תסריטאים, בימאים ועוד

דוד ביטן: הבנתי

דוד ביטן:  ברור, ברור

דוד ביטן:  מה, תסריטאי הוא לא אמן? מה אתה רוצה? אני לא מבין

רועי כהן: נכון, לא לפגוע גם בחלשים

רועי כהן:  כל אלה שצריכים ליהנות מזכויות היוצרים, שידאגו שייהנו

דוד ביטן: נכון

דוד ביטן:  אלא אם כן בעל המלון ישיר שיר, ואז תציגו אותו

יעל דיין: אני מסכימה עם רועי

יעל דיין:       אני רוצה להעיר הערה נוספת שלא נמצאת ברשימה שלנו

דוד ביטן: מה זה מכון התקנים?     

יעל דיין: יש נושא שקשור לאישור תקנים, שהם תקנים חריגים

יעל דיין:  היינו רוצים שיהיה על זה איזשהו סוג של פיקוח

יעל דיין:  כלומר, ברגע שמכון התקנים מאשר תקן שהוא יחידני בעולם - - -     

דוד ביטן: יש כאלה תקנים שהם יחידנים בעולם?     

יעל דיין: כן, לצערנו

דוד ביטן: כמו מה?     

יעל דיין: יש תקנים בנושא של כיבוי אש, ולאחרונה אישרו תקן בנושא בריכות שחייה, למשל

דוד ביטן: תני לי דוגמה מה בבריכת שחייה זה יחידני בעולם

ניר קפלן: יש עניין של מכשיר עזר למציל

ניר קפלן:  יש חברה ישראלית אחת שהתלבשה על מכון התקנים, וגרמה לכך שאימצו את התקן הזר, שינו אותו לגמרי

דוד ביטן: קודם כול, זה לא יחיד בעולם, זה תקן זר

דוד ביטן:  אמרתם שזה יחידני בעולם

ניר קפלן: הכוונה היא שלוקחים תקנים בין-לאומיים, וזה בסדר

ניר קפלן:  אנחנו בעד התקינה הזרה, כי אז אפשר לעשות גם יבוא ולהתחרות

ניר קפלן:  מכון התקנים לוקח את התקינה הזרה – למשל, מערכת עזר למציל – משנה אותה ולמעשה סוגר את התחרות ומונע אפשרות לייבא מכשירים של חברות אחרות

ניר קפלן:  חברה מספרד או מאיטליה לא תעשה מכשיר במיוחד לפי התקן הישראלי

ניר קפלן:  וכך, יש חברה אחת ישראלית שמייצרת מכשיר ספציפי, ואגב, גם הורגת את כל שאר היצרנים הישראלים, כי רק אחת עשתה תקן שייחודי לה

שלום דנינו: צריך לאמץ את העיקרון שמה שיש באירופה מתאים לנו

יעל דיין: נכון

דוד ביטן: זה לגבי כל התקנים

דוד ביטן:  אני יודע ששר הכלכלה מטפל בזה היום, ואני לא יודע מה עשו לפני זה

רועי כהן: נמצאת פה השרה

אורנה ברביבאי: המנוחה בחדר

דוד ביטן: לא, אני מסתכל עלייך

דוד ביטן:  את מסתכלת על החוברת ואני לא רוצה להפריע לך

דוד ביטן:  יש לך מה להגיד בעניין הזה?     

אורנה ברביבאי: כמובן יש לי מה להגיד

דוד ביטן: בבקשה, תגידי

אורנה ברביבאי: אני אתייחס ספציפית רק לתקנים?     

דוד ביטן: לא

דוד ביטן:  מכון התקנים בזום וניתן לו גם להתייחס

דוד ביטן:  תתחילי

אורנה ברביבאי: מכון התקנים יגיד לכם שהתחלנו רפורמה, שהתכלית שלה היא לבדוק את ההצדקה של תקינה ישראלית ספציפית להרבה מאוד מוצרים ותהליכים שמביאים מחו"ל, גם ברגולציה וגם בתקינה ספציפית

אורנה ברביבאי:  היה שינוי מהותי בתקינה רבה

אורנה ברביבאי:  זאת רפורמת היבוא, רפורמת הדגל, ואחר כך אני אתייחס גם להקשרים אחרים של יבוא מקביל וכולי

אורנה ברביבאי:  אני חושבת שמכון התקנים ושר הכלכלה יודעים שזה דבר משמעותי ביותר, שהוא צריך להוביל

דוד ביטן: כן, הוא מטפל בזה

אורנה ברביבאי: זה יקל דרמטית, יוריד טווחי זמן, יגביר תחרות ויעלה את האפשרות גם ליבוא וגם להשפעה על השוק בכלל בארץ

אורנה ברביבאי:  דבר נוסף שעשינו זה תחרות למכון התקנים עצמו – את זה הוא פחות יאהב

אורנה ברביבאי:  אמרנו שניתן תחרות לתהליך של התקינה, והיה משא ומתן עם חברת טופ-סוט, שהתכלית שלה הייתה שיהיה מכון תקנים נוסף, ויחד הם יתחרו על היכולת לקצר טווחים ותהליכים, כשאין צורך בתקינה ישראלית

אורנה ברביבאי:  זה על השולחן

אורנה ברביבאי:  שר הכלכלה צריך לקחת את זה

דוד ביטן: לא ידעתי על זה

אורנה ברביבאי: הוא צריך לקחת את זה קדימה, ואני חושבת שיש פה בסיס מעולה

דוד ביטן: התחרות של עוד מכון תקנים?     

אורנה ברביבאי: גם בתקינה

דוד ביטן: יש היום תחרות במעבדות, ועשינו את זה עוד כשהיינו יושב-ראש קואליציה

דוד ביטן:  יש עוד מעבדות, וזה כבר קיים

דוד ביטן:  את מדברת על מכון תקנים נוסף, שיהיה ציבורי? ממשלתי?     

אורנה ברביבאי: לא, פרטי

אורנה ברביבאי:  כשאתה מסתכל על הדומיננטיות של מכון התקנים – יש לי הערכה אליו, אבל בסוף צריך לשפר תהליכים לאורך - - -     

דוד ביטן: אבל אם אנחנו קובעים שהתקן האירופי הוא הקובע, למה אני צריך עוד מכון תקנים? מכון התקנים הקיים בקושי יעבוד

אורנה ברביבאי: קודם כול, יש מוצרים שמיוצרים בארץ ואתה צריך לבדוק את התקינות שלהם, ולתת להם הגדרה בין-לאומית

אורנה ברביבאי:  מישהו צריך לבדוק אותם עבורם

אורנה ברביבאי:  אתה לא רק מייבא, אתה גם מייצר פה ואתה רוצה שתהיה לך את היכולת הזאת

דוד ביטן: אוקיי, שכנעת אותי

אורנה ברביבאי: התמונה השלמה קיימת

אורנה ברביבאי:  קיבלנו החלטות, העברנו המון המון מוצרים לתקינה ישראלית, ועכשיו צריך לממש במלואה את הרפורמה

נעמה לזימי: אני רק רוצה לספר שבבחירות ראש הממשלה אמר שהוא רוצה לבטל את מכון התקנים

נעמה לזימי:  יזמתי סיור במכון התקנים כי רציתי לראות את המכון

דוד ביטן: זה לא לבטל

דוד ביטן:  הוא לא התכוון לזה כך

דוד ביטן:  מכון התקנים עושה עוד דברים חוץ מאשר תקינה

נעמה לזימי: לא פעם אנחנו לומדים משהו פה, וגם מגיעים למסקנות

נעמה לזימי:  לפעמים אנחנו צריכים ללכת, להסתכל ולשאול את השאלות ממש בשטח

נעמה לזימי:  אני הייתי ממליצה לעשות סיור

דוד ביטן: לא צריך לעשות סיור

דוד ביטן:  אנחנו נקיים דיון מיוחד על העניין הזה

נעמה לזימי: תאמין לי, אני אומרת לך

נעמה לזימי:  אני עושה סיורים כל חיי בהרבה מקומות, ואחד הסיורים המרתקים שעשיתי במכון התקנים

דוד ביטן: יש תקן לחברי כנסת?     

נעמה לזימי: הלוואי והיה

נעמה לזימי:  הלוואי

נעמה לזימי:  אני רוצה להגיד לך שזה אחד הדברים המלמדים, והשאלות שנשאלו שם היו גדולות יותר ממה שעולה פה

נעמה לזימי:  לפעמים טוב מראה עיניים, ואני מציע להגיע, ללמוד ולהבין מה באמת נעשה שם

נעמה לזימי:  עבורי זה היה מאוד משמעותי וחשוב

נעמה לזימי:  חשוב שזה יהיה ממשלתי

דוד ביטן: מכון התקנים בזום, את רוצה להוסיף משהו? בבקשה

דוד ביטן:  לפני שסוגרים אתכם, תגידי כמה דברים

חגי מירום: בוקר טוב ותודה רבה

חגי מירום:  אני סמנכ"לית תקינה במכון התקנים, אני רוצה להתייחס לדיון

חגי מירום:  ראשית, מכון התקנים פועל על פי חוק התקנים, וועדות התקינה במכון התקנים הן ועדות ציבוריות

חגי מירום:  הרכבן קבוע בחוק

חגי מירום:  אני מזכירה לכולם שלא מכון התקנים הוא זה שקובע את התקנים, אלא ועדות התקינה, ויושבים בהן נציגים מכל ענפי המשק במדינת ישראל

חגי מירום:  אותה תחרות שדיברה עליה השרה לשעבר, מדברת על מתן אישורי התאמה לתקן ביבוא, ולא הכנת התקנים עצמם

חגי מירום:  הכנת התקנים נעשית על ידי הוועדות, תחת הנחיה שחייבים לאמץ תקינה בין-לאומית או תקינה יבשתית

חגי מירום:      כאשר מאמצים תקינה ניתן להכניס שינויים לאומיים

חגי מירום:  המחוקק מבדל בין שינויים לאומיים מחייבים לשינויים לאומיים לא מחייבים, וכאשר ועדת תקינה מסיימת את עבודתה, התקן הוא וולונטרי

חגי מירום:  ברגע שרוצים להפוך את התקן למחייב, שינויים לאומיים שהם בלתי מתחייבים, או שמחליטים שהם לא יהיו מחייבים – אנחנו מכירים תקנים רשמיים חלקית – או שזה מגיע להחלטה של ראש הממשלה ושר האוצר, וזה מה שכתוב בחוק

חגי מירום:       לכן, בכל הנוגע לנושאים של שינויים לאומיים, שלעיתים נדרשים ולעיתים גם לנו יש את המאפיינים הספציפיים שלנו, זה קורה

חגי מירום:  אני רוצה להזכיר שכולם מאוד אוהבים להגיד שאנחנו כמו באירופה – גם בתקנים האירופים יש שינויים לאומיים

חגי מירום:  תפתחו, יש שם אנקס שנקרא אנקס AZ, ולפעמים כתוב: בהולנד ככה, בצרפת ככה וכן הלאה

חגי מירום:  זה קורה, זה לא השכיח ובאירופה הרבה מאוד מונחים - - -     

שלום דנינו: אני חושב שזאת הייתה הכוונה

שלום דנינו:  יהיה אירופה – ובישראל like this, תוסיפי אחד-שניים

שלום דנינו:  זה לא סותר

שלום דנינו:  הבקשה פה לא סותרת

טליה ירום: קודם כול, זה נכון

טליה ירום:  לצערי, אנחנו לא חברים בארגוני התקינה האירופאים

טליה ירום:  אנחנו לא מדינה אירופית, ואני לא יכולה להכניס שינויים בתקן האירופי

טליה ירום:  כשאנחנו מאמצים תקן ISO, שם אנחנו - - -     

דוד ביטן: לא משנה, אנחנו לא מסקרים את זה היום

דוד ביטן:  נראה מה ההתקדמות בעניין הזה

טליה ירום: אני רק רוצה להרגיע את כולם, ולומר שיש מנגנון ראש ממשלה ושר אוצר

דוד ביטן: עוד מישהו רוצה להגיד משהו בעניין הזה? סיימנו עם המלונות?     

יעל דיין: משפט לסיום

יעל דיין:  זה לא ברשימה, אבל צריך לשים לב לשתי הצעות חוק שמתקדמות עכשיו בחוק ההסדרים, ועלולות להיות מאוד משמעותיות לעסקים הקטנים והבינוניים

יעל דיין:  אחת, חוק המטרו, שמטיל אגרת מטרו על עסקים שנמצאים לאורך המסילה; השנייה – הארנונה

נעמה לזימי: ובזמן הבנייה הם ישלמו כסף על זה שהם נדפקים

נעמה לזימי:  זה משהו חדש ומדהים

שלום דנינו: זה מתאים לתל אביב

שלום דנינו:  ממש

יעל דיין: השנייה היא חוק הארנונה, שמאפשר לרשויות מקומיות לשנות את שיטת המדידה לנטו-נטו

דוד ביטן: זה בחוק ההסדרים?     

יעל דיין: כן

יעל דיין:  שתיהן בחוק ההסדרים, ומתקדמות לכנסת

דוד ביטן: לשנות לברוטו, לא לנטו

דוד ביטן:  לברוטו-ברוטו

דוד ביטן:  הם לא רוצים לגבות נטו, הם רוצים לגבות ברוטו

יעל דיין: לשנות לברוטו-ברוטו

יעל דיין:  זה יכול להגיע ל-20% יותר

דוד ביטן: הארנונה תעלה ב-20%

דוד ביטן:  חבל להם על הזמן, זה לא יהיה

דוד ביטן:  אין לך מה לדאוג

דוד ביטן:  אני מאמין שוועדת הפנים לא תיתן את הדבר הזה

יעל דיין: הייתי רוצה שגם הוועדה או ועדת המשנה תעקוב אחרי התקדמות שני החוקים האלה, שמאוד מאוד משמעותיים לעסקים הקטנים

נעמה לזימי: זה מטורף

שלום דנינו: זה מה שעשית עם החניות של תל אביב? אותו הדבר

דוד ביטן: יש בעיה של חוסר שוויון בין הרשויות, בגלל שהקפיאו את כל נושא הארנונה בשנת 1980 ומשהו

דוד ביטן:  יש רשויות שגובות ברוטו-ברוטו ויש רשויות שגובות נטו-נטו, ויש גם באמצע

דוד ביטן:  לכן, זה באמת בעייתי, וצריך לעשות בזה רוויזיה, כי זה לא פייר לגבי הרשויות

ולדימיר בליאק: מתי אתם מביאים את התקציב לקריאה ראשונה בכנסת?     

דוד ביטן: כשאני אהיה שר אוצר תשאל אותי

דוד ביטן:  מה אתה רוצה ממני? אני לא יושב-ראש קואליציה ולא שר אוצר

דוד ביטן:  לדעתי, במאי

ולדימיר בליאק: בקריאה ראשונה?     

דוד ביטן: מתי? עד הפגרה לא יביאו את זה, אלא אם כן יקראו לכולנו בפגרה לאשר בקריאה ראשונה

נעמה לזימי: מימון הוצאות המטרו על חשבון אלה שהולכים להינזק בכל דבר

ולדימיר בליאק: אולי שר האוצר יחזור לארץ

דוד ביטן: נראה לי שבתחילת מאי

שלום דנינו: האוצר, אתה יודע על זה? זה באמת בחוק ההסדרים לפני שמתווכחים פה?     

דוד ביטן: אתם רוצים שרשויות יעלו את הארנונה ב-20%? לא הבנתי את זה

גל ברנס: נושא רשויות מקומיות לא אצלי

דוד ביטן: לא אצלך

דוד ביטן:  זה מה שטוב אצלם, וכל אחד יש לו המומחיות של עצמו

דוד ביטן:  איך זה משפיע על המלונות? באילת זה ברוטו-ברוטו? מה עם טבריה?     

יעל דיין: שינוי השיטה יגרום לעדכון ההעלאה ברשויות מקומיות

דוד ביטן: אני יודע שבתל אביב זה משהו באמצע, ובתל אביב באמת לא צריך להעלות

דוד ביטן:  יש להם מספיק הכנסות

דוד ביטן:  בתל אביב זה משפיע עליכם; בירושלים משפיע עליכם

דוד ביטן:  אילת? טבריה? זה רוב ההשפעה

דוד ביטן:  מה המצב שלכם במקומות האלה בשינוי החוק הזה?     

יעל דיין: באיזה מובן?      

דוד ביטן: מה סוג הגבייה באילת, בירושלים ובתל אביב

יעל דיין: אני לא יודעת לומר לך

יעל דיין:  אני יכולה לעשות בדיקה

דוד ביטן: אומנם עכשיו את מסייעת לכל תושבי המדינה בהערה הזאת, אבל בגדול, צריך לבדוק מה ההשפעה שיש לזה על המלונות, כי שם אלה סכומים מאוד גדולים באמת

יעל דיין: נכון

יעל דיין:  רק לסבר את האוזן, שיעור הארנונה מגיע ל-3% מסך הפדיון של בית המלון

יעל דיין:  זה חסר תקדים במשק

רועי כהן: גם על מסעדות ואולמות אירועים

דוד ביטן: 3% זה לא כל כך חסר תקדים

דוד ביטן:  מה הבעיה עם זה? ואם ירד לכם ל-0% אתם תורידו את המחיר? הרי המחיר אצלכם גבוה בכל מקרה

דוד ביטן:  אני לא מסכים איתך בעניין האחוזים

דוד ביטן:  הבעיה היא לכלל התושבים, שרוצים להעלות להם ב-20% ברשויות מקומיות

דוד ביטן:  זה בעייתי, וזה לא קשור כל כך למלונות

יעל דיין: זה קשור לעסקים

דוד ביטן: רק לעסקים מעלים את זה ברוטו-ברוטו, או גם לתושבים?      

יעל דיין: לא

דוד ביטן: אז זה קשור לכלל האזרחים, ולא רק לעסקים

שלום דנינו: דוד, אני מציע שניתן לאורנה לדבר, כי היא מוגבלת בזמן

שלום דנינו:  אורנה מדברת על שלושה חוקים, שבנספחים לחוברת

דוד ביטן: בבקשה

אורנה ברביבאי: קודם כול, אני רוצה להגיד שאני מאוד מאוד מאוד מעריכה את הרצינות

אורנה ברביבאי:  אתה יודע, אני מתרוצצת פה בין נבצרות  לחוקה למתנות, וכשיש ועדה בכנסת שדנה בסוגיות מקצועיות, ורואה את האנשים עצמם ואת החיים עצמם, אז באמת כל הכבוד

אורנה ברביבאי:  גם לך, גם לדנינו שלקח את זה כשחקן נשמה לקדם את העסקים בישראל

אורנה ברביבאי:  לא טריוויאלי

אורנה ברביבאי:  תודה, הערכה ותמשיכו כך בכיוון הזה

אורנה ברביבאי:       עברתי על החוברת, וגם אם יתקדמו רק חלק מהדברים, עצם העובדה שיש מסד מסודר שמתייחס לעסקים הקטנים והבינוניים, על ההשפעה שלהם, שהם תורמים חצי מהתרומה המשקית – ראינו גידול משמעותי ב-2022, צמיחה של 9% בתרומה שלהם

אורנה ברביבאי:  בעיניי זה יעד אסטרטגי, ולא משנה איזו ממשלה יש

אורנה ברביבאי:  צריך להמשיך ולקדם את העסקים הקטנים והבינוניים

אורנה ברביבאי:       הצעתי שלושה חוקים, שאני חושבת שנכון לעסוק בהם

אורנה ברביבאי:  החוק הראשון הוא חוק שלשמחתי ניר ברקת לקח קדימה

אורנה ברביבאי:  הוא עבר בטרומית על קידום יבוא מקביל

דוד ביטן: את מדברת על הקנסות?     

אורנה ברביבאי: כן, בדיוק

אורנה ברביבאי:  החוק מדבר על זה שבתחרות, יותר שחקנים יוכלו לייבא, ולהגדיל את התחרות

דוד ביטן: דנו בזה, ונכון לעכשיו העברנו את החוק הזה

דוד ביטן:  הגשתי רוויזיה על הסיפור של תעודות המקור, ואנחנו מחכים לתשובה מרשות המיסים וממשרד הכלכלה

דוד ביטן:  זה מעלה את העסק ב-15%, ואז לא שווה כל היבוא המקביל

אורנה ברביבאי: ביטן, אם תפתור את הבעיה, עשית דבר גדול

אורנה ברביבאי:  בסוף זה משרשר גם לכלי רכב שדיברת עליהם – דנינו, כבר ראיתי את הצעת החוק שלך פה

אורנה ברביבאי:  זה משמעותי ביותר

דוד ביטן: זה מה שנשאר

דוד ביטן:  הם טוענים שיש בעיה של הסכמים בין-לאומיים, ומשרד הכלכלה אומר שאין

אורנה ברביבאי: אני אומרת לך – אין

דוד ביטן: עכשיו נשארה הבעיה של הגבייה

דוד ביטן:  הם גובים היום 700 מיליון שקל על העניין הזה, והם לא יודעים מאיפה לכסות את הכסף

דוד ביטן:  זה כל העניין

אורנה ברביבאי: מי שיגיד לך שיש בעיה של הסכמים, מטעה אותך

אורנה ברביבאי:  גם סחר חוץ במשרד הכלכלה

דוד ביטן: כן, יש כבר מכתב

אורנה ברביבאי: אני אומרת לך, אין בעיה

אורנה ברביבאי:  זה פשוט עניין שמקדם יבואנים מסוימים על פני אחרים, זה מקטין תחרות, מגדיל ריכוזיות ומעלה את המחיר לצרכן

אורנה ברביבאי:  כשזה יבוא לקריאה שנייה ושלישית אנחנו נתמוך בזה, כמובן

דוד ביטן: לא, רק אחרי שנגמור את תעודות המקור

דוד ביטן:  אחרת אין טעם ביבוא מקביל במכוניות, למשל

דוד ביטן:  חבל על הזמן

דוד ביטן:  הם מורידים 10%, ומשלמים את זה אחר כך במכס, ואז שום דבר לא יורד

אורנה ברביבאי: זה יותר מרכבים, ואני מדגישה בפניך, ביטן

דוד ביטן: נכון, גם במוצרי חשמל וכולי

דוד ביטן:  אבל יש היום פטור ממכס על חלק גדול מהדברים

דוד ביטן:  אבל זה לא ברמה של המכוניות

אורנה ברביבאי: נכון

אורנה ברביבאי:  ההוצאה הגדולה ביותר וגם המחיר – ברור לגמרי למה צריך לטפל בזה במכוניות

אורנה ברביבאי:  עסקתי בזה, ופניתי בזמנו למשרד האוצר

אורנה ברביבאי:  זה לא התרומם

אורנה ברביבאי:  החוק ליבוא מקביל נותן מענה מקיף, לא רק לנושא הרכבים

דוד ביטן: כן, כן

דוד ביטן:  ברור

אורנה ברביבאי: זה חוק שגובש על ידי רשות התחרות

אורנה ברביבאי:  הוא חשוב, הוא נכון, והוא טוב ליבואנים קטנים

דוד ביטן: אנחנו נעביר את זה, נעביר את זה

דוד ביטן:  אל תדאגי

דוד ביטן:  מה עוד?     

אורנה ברביבאי: דבר שני, לפני שאני עוברת לחוק הבא, זה הסיפור של הטואלטיקה

אורנה ברביבאי:  יש פה נציג ממשרד הבריאות? שלום, אדוני

אורנה ברביבאי:  הרי הייתה הבטחה של נושא יבוא טואלטיקה, שהרפורמה גם בנושא התקינה – אמרנו שמה שמטוב באירופה, טוב בארץ – לא מתרומם

דוד ביטן: הביאו תקנות

ד"ר עידית חנוכה: מחר הן נדונות בוועדת הבריאות

אורנה ברביבאי: אני אשמח מאוד

דוד ביטן: תהיי שם

אורנה ברביבאי: אני אומרת לך כיעד אסטרטגי, וגם לך, דנינו, אם לא תשבו על זה כדי לקדם את התקנות ולהבטיח שגם טואלטיקה נכנסת לתחרות הזאת - - -     

דוד ביטן: זה לא בסמכות שלנו, אבל קבענו שתהיה ישיבה משותפת של ועדת הבריאות וועדת הכלכלה, כדי לדון ברגולציה הזאת

אורנה ברביבאי: מצוין, אני אשמח להגיע

דוד ביטן: קבענו מועד, לא? מה הסיפור, בסך הכול ישיבה משותפת של שעתיים

אורנה ברביבאי: אני חושבת שזה מאוד משמעותי גם ליוקר המחייה

דוד ביטן: זאת ועדה עמוסה, ועדת הבריאות?      

ד"ר עידית חנוכה: יש להם את התקנות - - -     

דוד ביטן: בסדר, תקנות

דוד ביטן:  כמה זמן דנים בתקנות? באמת

אורנה ברביבאי: ביטן, סומכת עליך, קח את זה קדימה

אורנה ברביבאי:  זה חשוב לכל אזרח במדינה בהתאמה

אורנה ברביבאי:  זאת רגולציה שבאמת הצטברה לאורך שנים

אורנה ברביבאי:       חוק נוסף שהגשתי הוא הרפורמה בשוק האשראי

אורנה ברביבאי:  אני חושבת שצריך להגביר את מקורות המימון לעסקים קטנים, בורסה מיוחדת יכולה לייצר גיוון ותחרות

אורנה ברביבאי:  החוק הזה מונח על השולחן, ואני אשמח שתצטרפו ותקדמו אותו

רועי כהן: אדוני היושב-ראש, זה לא סתם

רועי כהן:  יש פער של פי 2 או יותר בין אשראי שניתן לעסקים קטנים לגדולים

שלום דנינו: למה שלא את תובילי את החוק הזה?     

אורנה ברביבאי: אני הגשתי אותו, הנחתי אותו על שולחן הכנסת

דוד ביטן: מה מהות החוק?     

אורנה ברביבאי: מאחר ומקורות האשראי לעסקים הקטנים והבינוניים נמצאים בצמצום גדול, והם מתקשים לגייס מקורות אשראי - - -     

רועי כהן: גם הפערים בין עסק גדול לעסק קטן, הם פי 2 ויותר

דוד ביטן: יש גם פער בריבית, לא? 

רועי כהן: כן, בטח

אורנה ברביבאי: בכל היבט שהוא

אורנה ברביבאי:  זה יגדיל את מקורות המימון, זה ייצר תחרות וזה יאפשר לתת מענה מותאם לצרכים שלהם

דוד ביטן: אנחנו בעד זה

אורנה ברביבאי: ההצעה מונחת על השולחן

דוד ביטן: זה כבר עבר ועדת שרים?     

אורנה ברביבאי: לא

אורנה ברביבאי:  זה אמור לקבל פטור מחובת הנחה בקרוב, ואני אשמח שתהיו שותפים שלי להגשת הצעת החוק

שלום דנינו: בשמחה רבה

דוד ביטן: למה זה הצעת חוק ניירות ערך? שם התיקון?     

אורנה ברביבאי: כי המשמעות היא בסוף של ניירות ערך

דוד ביטן: מתי זה צריך לבוא לוועדת שרים?     

אורנה ברביבאי: צריך לבדוק את הסטטוס של זה

דוד ביטן: אני מציע שכדי שיהיה קל לוועדת שרים לאשר את זה, נקיים דיון לפני ועדת השרים

דוד ביטן:  נאמר את דעתנו לוועדת השרים, בסדר?     

אורנה ברביבאי: פנטסטי

דוד ביטן: כדי שהם לא יידחו לך את הבקשה

אורנה ברביבאי: דבר אחרון שהוא במסגרת חוק שגם הנחתי, זה עניין של עדיפות למכרזים ממשלתיים בפריפריה

אורנה ברביבאי:  לא הייתי קודם ולכן אני לא יודעת אם זה עלה, אבל יש הצעת חוק

אורנה ברביבאי:  אני חושבת שצריך לתת להם קדימות

דוד ביטן: קדימות במה?     

אורנה ברביבאי: לעסקים קטנים ובינוניים בפריפריה במכרזים ממשלתיים

דוד ביטן: אנחנו מדברים על העדפה לכל העסקים

דוד ביטן:  סליחה, לא העדפה

דוד ביטן:  הבעיה היום היא לא העדפה, אלא שהם לא יכולים להתמודד במכרז

דוד ביטן:  זאת הבעיה העיקרית, אז מה הטעם בהעדפה? בודקים אותם והם עומדים בתנאי החוק, והבעיה, לפי מה שהבנתי, במכרזים ממשלתיים, היא ברשויות המקומיות

דוד ביטן:  רוב המכרזים הם שם, כי הן קבלן ביצוע של הממשלה

דוד ביטן:  הן מקבלות תקציב ועושות את זה, ושם יש בעיה

דוד ביטן:  אין את זה

דוד ביטן:  משרד הפנים צריך לפרסם תקנות, כי החוק כבר קיים

דוד ביטן:  לפני שמדברים על הפריפריה, אני מציע שנדבר על כלל העסקים שיש להם בעיה

דוד ביטן:  ברגע שנפתור את הבעיה הזאת, נוכל לדבר גם על קידום אחר

דוד ביטן:  כרגע, אין כלום – לא מזה ולא מזה

אורנה ברביבאי: תוביל את זה איך שאתה רוצה

אורנה ברביבאי:  אם עסקים קטנים ובינוניים במרכז נפגעים, תאר לך מה ההשפעה וההשלכה על עסקים בפריפריה

אורנה ברביבאי:  היו דוגמאות מאוד קשות בשנתיים האחרונות, והיה צריך לתת קדימות בפריפיה

דוד ביטן: יש

דוד ביטן:  יש עבודות שמבוצעות על ידי הממשלה בפריפריה, וגם על ידי הרשויות המקומיות

דוד ביטן:  שייתנו להם את זה, יורידו את תנאי הסף וייתנו להם גם את העבודות האלה, וזה כבר 50% מהעבודה

דוד ביטן:  את אומרת, בוא ניתן העדפה כשמישהו משדרות יתמודד בתל אביב

אורנה ברביבאי: מכרז ממשלתי

דוד ביטן: הבנתי

דוד ביטן:  זה לא רק ממשלתי, וזאת הבעיה

דוד ביטן:  רוב המכרזים לעסקים קטנים היום הם ברשויות המקומיות

שלום דנינו: מה שציינה נציגת המשרד הקודם שלך, הוא שהם בודקים 50 מכרזים בשבוע

רועי כהן: יש לנו הזדמנות לשמוע מהשרה לשעבר לגבי הסוכנות לעסקים קטנים

רועי כהן:  המעמד שלה, העובדה שאין לה אכיפה, אין לה בקרה

רועי כהן:  מה שהצגנו לך

דוד ביטן: בלי קשר אליה, אמרנו כבר בדיון הקודם, שנדאג לסמכויות לעסקים קטנים

דוד ביטן:  הם לא יהיו רק יועצים ובודקי תוכניות

אורנה ברביבאי: אני חושבת שהפוטנציאל של הסוכנות לעסקים קטנים ובינוניים הוא עצום

אורנה ברביבאי:  צריך לחזק אותו, וצריך לייצר לו סמכויות וגמישויות

אורנה ברביבאי:  בסוף זאת צריכה להיות כתובת מאוד מאוד משמעותית לעסקים הקטנים

דוד ביטן: אחרי הדיונים שקיימנו על שוק המזון ועכשיו על העסקים הקטנים – הרי אנחנו אל יכולים לטפל בכול בבת אחת – ועוד כמה דברים אחרים, לפני התקציב נקיים דיון בפגרה עם כל אנשי המקצוע במשרדים, עם חברי הכנסת בלבד

דוד ביטן:  נעבור סעיף-סעיף לאחר כל הדיונים שלנו, ונראה איך אנחנו יכולים לקדם את הדברים האלה

דוד ביטן:  בין השאר, יעלה גם הנושא של סמכויות הסוכנות לעסקים קטנים במשרד הכלכלה

דוד ביטן:  זה לא יישאר כפי שזה

דוד ביטן:  דרך אגב, שר הכלכלה רוצה לבוא לישיבה הזאת, וכמובן בכייף

דוד ביטן:  הישיבה היא מול חברי הכנסת ולא מול השרים במקרה הזה

דוד ביטן:  ומול אנשי המקצוע בכל משרד ומשרד

אורנה ברביבאי: יש עוד שני סעיפים שנכונים בעיניי למיקוד

אורנה ברביבאי:  הראשון הוא דמי אבטלה לעצמאים

אורנה ברביבאי: את לא היית בדיון

אורנה ברביבאי:  הבאנו את המומחית מבין חברי הכנסת לעניין הזה, שנבחרה במקום הראשון במפלגת העבודה על הרגע הזה

אורנה ברביבאי: סומכת עלייך, נעמה

דוד ביטן: תשאירי לה את המלאכה

דוד ביטן:  כבר קיימנו דיון, אבל היא צריכה להשלים אותו

אורנה ברביבאי: עסקנו רבות, גם בתקופת הקורונה ואחריה, בנושא תעריפי הארנונה

אורנה ברביבאי:  זה עלה פה מהמלונות, אבל היה ממש מיקוד בסיפור אולמות האירועים וההשפעה

אורנה ברביבאי:  זה כמעט אושר בזמנו על ידי אילת שקד, ואני חושבת שיש מקום להעמיק בזה

דוד ביטן: נגיע לזה עוד מעט

אורנה ברביבאי: דבר אחרון לפני שאני הולכת, לפני הפיצול בין משרד הכלכלה למשרד העבודה, שהוקם, היה שת"פ יוצא מן הכלל בתחום ההכשרות המקצועיות בין תחום העבודה לעסקים

אורנה ברביבאי:  אני לא יודעת איפה הסמכות מתפזרת היום

אורנה ברביבאי:  ניסיתי לקרוא נייר אחד שאומר מי אחראי על מה – אין כזה

אורנה ברביבאי:  אני חושבת שאסור לאבד את שיתוף הפעולה ואת ההגדרה כי בסוף, במינהלת המעסיקים, יודעים המעסיקים להגיד הכי טוב מה הם צריכים

אורנה ברביבאי:  התקצוב של זה, התוכנית המרכזית – בסוף בן אדם הולך לעבוד, וגם קיצור הטווחים וגם הרלוונטיות של ההכשרה

דוד ביטן: לא הבנתי מה ההצעה

אורנה ברביבאי: הקמתי מינהלת מעסיקים במשרד הכלכלה, והחיבור היה מאוד טוב בין המעסיקים לבין זרוע העבודה, שהייתה בסמכותי

דוד ביטן: עכשיו אין מי שיעשה את זה, את אומרת?     

אורנה ברביבאי: צריך להניף דגל על זה, ולא משנה איפה זה חונה בין המשרדים, חייבים להעמיק את שיתוף הפעולה

אורנה ברביבאי:  חבל

רועי כהן: חד-משמעית

שלום דנינו: השר ניר ברקת מתייחס גם לנקודה הזאת ברצינות, ואני מקווה שהוא ייקח את זה על עצמו

שלום דנינו:  הוא רואה בבירור שצריך לזהות את הצרכים, ולפי זה לעשות

אורנה ברביבאי: תודה רבה, יישר כוח

דוד ביטן: את רוצה לדבר באופן כללי?     

אימאן ח'טיב יאסין: כן, באופן כללי על החברה הערבית

אימאן ח'טיב יאסין:  בוקר טוב לכולם, עבודה יסודית וכל הכבוד גם על זה ששמת את הנושא על סדר-היום

אימאן ח'טיב יאסין:  הנושא עלה בתקופת הקורונה בצורה מאוד חריפה

אימאן ח'טיב יאסין:  אם נדבר על קשיים של עסקים קטנים, אין ספק שכלל העסקים הקטנים במדינת ישראל, במיוחד אחרי הקורונה, נפגעו רבות

אימאן ח'טיב יאסין:  אבל יותר מכול נפגעו עסקים בחברה הערבית, גם בגלל התנאים הקודמים של אותם עסקים בחברה הערבית

אימאן ח'טיב יאסין:  זה קשור בסוגיה של האשראי ובסוגיה של גיוס כספים, גיוס הון והתנאים הסביבתיים שבהם נמצאים העסקים הקטנים בחברה הערבית

אימאן ח'טיב יאסין:       ראוי לציין ש-96% מהעובדים בחברה הערבית, עובדים בעסקים קטנים

אימאן ח'טיב יאסין:  כשאנחנו אומרים עסקים קטנים אנחנו מדברים על מחזור של עד חצי מיליון שקל

אימאן ח'טיב יאסין:       שתי נקודות עיקריות שהביאו לסגירת הרבה עסקים קטנים בחברה הערבית: דבר ראשון, הקושי מול הבנקים וקושי בקבלת אשראי

אימאן ח'טיב יאסין:  אם נסתכל, למשל, על ממוצע האשראי באזור המרכז, נגיע כמעט ל-420 אלף שקל, ואם נסתכל על ממוצע האשראי בצפון, ולרוב מדובר בערבים, אנחנו מדברים על 78 אלף שקל

אימאן ח'טיב יאסין:  כל הסוגיה של גיוס כספים היא לבנה עיקרית בכל מה שקורה בחברה הערבית מבחינת פשיעה ואלימות, אם נדבר על הסוגיה המאורגנת

אימאן ח'טיב יאסין:  בעלי עסקים שנקלעים למצוקה או רוצים לגייס כדי לפתוח אופק לעבודה, גם בשביל המשפחה וגם בשביל עובדים מסביב, מתקשים מול הבנקים

אימאן ח'טיב יאסין:  אנחנו רואים בריחה מאוד רצינית של בנקים מתוך החברה הערבית

אימאן ח'טיב יאסין:  אז הם פונים לשוק האפור, והשוק האפור הוא התאבדות בחיים, לכל החיים

אימאן ח'טיב יאסין:  לא רק לבעל העסק ולמשפחה שלו, אלא גם לסובבים אותו

שלום דנינו: יש לכם פילוח בנושא צריכת אשראי מתוך כל המיליארדים האלה, איך זה מתחלק?     

אימאן ח'טיב יאסין: גם זה בעייתי

גל ברנס: לחשב הכללי יש נתונים, אבל אין לי אותם פה

גל ברנס:  עד כמה שאני זוכר, בחברה הערבית דווקא ההתפלגות זהה לחלקה באוכלוסייה, אבל אני אוודא את זה

גל ברנס:  יש נתונים כאלה, עוקבים אחריהם, כמובן, לפי פילוחים והכול

אימאן ח'טיב יאסין: אני יודעת שהיו עשרות אלפי בקשות שהוגשו, אפילו להלוואה בערבות המדינה, והאחוזים שאושרו מאוד מאוד נמוכים

שלום דנינו: 80% נדחות

שלום דנינו:  אלה הנתונים שיש לנו

אימאן ח'טיב יאסין: בחברה הערבית יותר, יותר

אימאן ח'טיב יאסין:  זה הביא לסגירה שמשמעותה אבטלה והתרסקות של משפחות, או פנייה לעולם השוק האפור

אימאן ח'טיב יאסין:  שתי המטרות העיקריות שאנחנו יכולים להשיג אם נשים את הסוגיה הזאת על סדר-היום, זה ראשית, למנוע אבטלה

דוד ביטן: מה את מציעה בעניין העסקים הקטנים? עזבי עכשיו את הבעיות הגלובליות

אימאן ח'טיב יאסין: בעניין עסקים קטנים אני מציעה להקים צוות שימפה את העסקים הקיימים, מה הקשיים שלהם כדי למנוע את הירידה שלהם

דוד ביטן: את מדברת על המגזר?     

אימאן ח'טיב יאסין: כן

שלום דנינו: הייתי שמח אם היית יכולה לקחת על עצמך את העניין הזה

שלום דנינו:  אנחנו פגשנו את כל הארגונים

דוד ביטן: חלק מהפתרונות שאנחנו מציעים עכשיו, זה לכולם, גם למגזר וגם לעסקים - - - לכם יש נתונים על זה?     

אימאן ח'טיב יאסין: כן, יש

שלום דנינו: אם יש משהו ייחודי - - - 

דוד ביטן: אספתם?      

דדי סוויסה: - - - עשה עכשיו מחקר בנושא החברה הערבית

דדי סוויסה:  יש לנו שם מיפוי גדול מאוד, שמצביע על חמישה נושאים

דדי סוויסה:  אם נשחרר את הפקק שם, אנחנו יכולים בהחלט לסייע

דוד ביטן: נעמה לזימי ואת יכולות לקחת את זה על עצמכן? לשבת עם אנשי המקצוע, עם הארגונים ולהביא לנו דוח

אימאן ח'טיב יאסין: כן

נעמה לזימי: בשמחה

דוד ביטן: כמה זמן אתן צריכות בשביל זה?     

נעמה לזימי: לפחות שבועיים, עם כל מה שקורה פה

דוד ביטן: בעוד שבועיים ניכנס לפגרה, אבל אין לי בעיה

דוד ביטן:  בסדר

דוד ביטן:  גם בפגרה מותר לנו לקיים דיונים

שלום דנינו: אפשר פחות

שלום דנינו:  יש לנו הרבה חומר

נעמה לזימי: אני אומרת שבועיים כדי להיות הגונה

נעמה לזימי:  וננסה לפני כן

נעמה לזימי:  אנחנו נשב ביחד

דוד ביטן: בסדר

דוד ביטן:  קחו בחשבון שאחרי פסח, ב-19 לחודש נקיים דיון עם חברי כנסת מול נציגי הממשלה

דוד ביטן:  בלי ארגונים ובלי כלום

דוד ביטן:  רק נציגי ממשלה

אימאן ח'טיב יאסין: אני רוצה לציין עוד נקודה מאוד חשובה, והיא הסביבה מסביב לאותם עסקים קטנים בחברה הערבית

אימאן ח'טיב יאסין:  בגלל שהחברה הערבית נמצאת במקום כזה מוחלש, אין אפשרות לתשתיות

אימאן ח'טיב יאסין:  לפני שנה היינו עדים לעסקים גדולים שרוצים לצאת

אימאן ח'טיב יאסין:  הם רוצים להישאר בתוך היישוב כדי לתת עבודה לעובדים וארנונה לרשות, צריך לחשוב ברמה ממשלתית איך באמת אפשר להקל על אותם עסקים להישאר במקום העבודה שלהם

אימאן ח'טיב יאסין:  זה חוסך למדינה הכול

אימאן ח'טיב יאסין:  זה חוסך תאונות דרכים, כשיוצאים כל כך מוקדם וחוזרים עייפים כל כך מאוחר; זה מנגיש את העבודה לאנשים שאין להם אפשרות לצאת לעבוד מחוץ ליישוב; במיוחד נשים, שאין להן אפשרות – לא תחבורה ציבורית ולא רכב פרטי

דוד ביטן: זה נושא גדול מדיי

אימאן ח'טיב יאסין: נכון, אבל צריך גם לשים אותו על השולחן

אימאן ח'טיב יאסין:  כמובן, בנוסף לכל הסוגיה של התנאים הסוציאליים של העצמאים

אימאן ח'טיב יאסין:  היא בעצמה סיפור אחד גדול שצריך לתת עליו לו פתרונות

דוד ביטן: מאה אחוז

דוד ביטן:  לזימי, את תרכזי את זה?     

נעמה לזימי: כן

דוד ביטן: לפני שאני ממשיך, את רוצה לומר משהו?     

נעמה לזימי: כן

נעמה לזימי:  קודם כול, אני מצטרפת לתודות וגם לשיחות עם חבר הכנסת דנינו

נעמה לזימי:  ישבנו גם אצלי

נעמה לזימי:  מה שכן, אני שמחה שזה נכנס בעמוד פותח, ואני רוצה לשאול על נוהל החירום

נעמה לזימי:  אולי דיברתם על זה

דוד ביטן: דיברנו על זה

נעמה לזימי: בסדר

נעמה לזימי:  זה ממש חשוב, כי בסוף אנחנו יודעים שקורונה זה משבר אחד, רעידת אדמה משבר שני, סבב, לא עלינו, גם משבר

דוד ביטן: בגלל הפשרת הקרחונים הולכים לצאת כל מיני וירוסים וחיידקים, ואי-אפשר לדעת מה יהיה איתם

דוד ביטן:  אז יכול להיות שלא נצטרך - - - יש מאמרים על זה

נעמה לזימי: נכון, נכון

דוד ביטן: מה שקורה בסיביר, באנטארקטיקה וכולי

נעמה לזימי: אתמול הגשתי לוועדת שרים לחקיקה את החוק לגמלת אבל, ולא אישרו אותו

דוד ביטן: של עצמאים?     

נעמה לזימי: כן

אימאן ח'טיב יאסין: אין להם רגשות

נעמה לזימי: יו"ר הוועדה, לאימא שלי יש עסק קטן ובשנתיים האחרונות היא איבדה שתי אחיות שלה

נעמה לזימי:  דודות שלי

דוד ביטן: מה הטענה שלהם שהם לא אישרו את זה?     

נעמה לזימי: תגיד אתה, הרי היא לא שקופה

נעמה לזימי:  אני כבר לא בקואליציה

דוד ביטן: או בגלל שאת באופוזיציה

דדי סוויסה: הם דחו את זה לעוד חודשיים, נכון?      

דוד ביטן: טוב, זאת שיטה למסמס

אימאן ח'טיב יאסין: דוחים הרבה דברים עד לפגרה

נעמה לזימי: הממשלה שחרטה על דגלה להיות הכי ימנית

דוד ביטן: בואי לא ניכנס לפוליטיקה

נעמה לזימי: זה ערך מוסרי יהודי

נעמה לזימי:  אתה בטוח מסכים איתי

דוד ביטן: יכול להיות שבגלל שהגשת את זה מהאופוזיציה

דוד ביטן:  הכול יכול להיות

נעמה לזימי: יש לעוד חברי כנסת מהקואליציה, ואפשר להצמיד

דוד ביטן: מה העלות התקציבית של זה?     

רועי כהן: 47 מיליון שקלים אם כל העצמאים בשנה אחת יהיה להם שבוע אבל

נעמה לזימי: אתה מבין את האבסורד? זה לא קורה

נעמה לזימי:  זה לא דבר שקורה

דוד ביטן: מה פתאום? מעבר ל-4 מיליארד

דוד ביטן:  רשום פה דמי אבל?      

נעמה לזימי: כן, בוודאי

דוד ביטן: תדעו שמשהו מהתנאים האלה לעצמאים צריך לאשר כבר עכשיו

דוד ביטן:  אני לא אומר לכם מה, אבל תחשבו על איזו בשורה בעניין הזה

דוד ביטן:  בממשלה הקודמת דיברו הרבה הרבה, ובסוף לא הסתדר כלום

דוד ביטן:  צריך לעשות משהו שקשור לעצמאים, ולא יכול להיות שהם לא יקבלו שום זכויות

דוד ביטן:  הם משלמים ביטוח לאומי כמו כולם

נעמה לזימי: בטבלה הזאת אתה רואה את כל מה שאין – דמי אבטלה, גמלה, דמי מחלה, קיזוז הפסדים

נעמה לזימי:  הכול אין

דוד ביטן: חלק צריך לאשר עכשיו, ובשנה הבאה נמשיך בדיונים

דוד ביטן:  הכול בבת אחת זה גם בעיה

נעמה לזימי: אני מסכימה איתך

נעמה לזימי:  ברור לי שמהפכה לא עושים ביום, גם לא משפטית

נעמה לזימי:  אבל גם פה יש מקומות שאפשר להגיד: הינה, התחלנו את המהפכה

נעמה לזימי:  אני מסכימה איתך, נעשה כמה דברים

דוד ביטן: כן, נעשה משהו

דוד ביטן:  מה העלות התקציבית של דמי אבל באמת?     

גל ברנס: אני לא יודע להגיד מה העלות התקציבית

גל ברנס:  אני אגיד שיש פה עניין מהותי

גל ברנס:  המדינה היא לא מעסיק של עצמאים

נעמה לזימי: היא רק גובה את המיסים שלהם

נעמה לזימי:  היא רק מקבלת את הכסף שלהם

נעמה לזימי:  זה בסדר

דוד ביטן: מי משלם לשכיר?     

גל ברנס: המעסיק

רועי כהן: המעסיק, אבל זה מוכר לו כהוצאה מוכרת

גל ברנס: כל הוצאות המעסיק מוכרות לו כהוצאה מוכרת

שלום דנינו: הצענו שהעצמאי ייתן לעצמו גמלת אבל, ויכירו לו בזה כהוצאה

דוד ביטן: יפה

דוד ביטן:  מה רע בזה?     

גל ברנס: עצמאי יכול לתת לעצמו שכר ומכירים לו בזה כהוצאה

דוד ביטן: לא יודע, מה זה משנה?     

נעמה לזימי: אתם לא יכולים להגיד רק לא

נעמה לזימי:  הימים השתנו, ויש פה קונצנזוס

דוד ביטן: אני אסביר את זה

דוד ביטן:  במקום להוסיף לעצמו למשכורת ולשלם על זה מס, פה הוא יקזז את זה מהמס

רועי כהן: תאשר לי לנכות את זה כהוצאה

דדי סוויסה: אני המעסיק של עצמי, מה לעשות? אני אפריש לעצמי ותכירו בזה

רועי כהן: אין לנו שכר, אין לנו משכורת

דוד ביטן: כדי לתת לעצמו משהו, הוא צריך להוסיף את זה למשכורת שלו

שלום דנינו: הוא מאבד הכנסות

דוד ביטן: לא

דוד ביטן:  אם הוא חברה קטנה - - -     

רועי כהן: עזוב חברה

דוד ביטן: כמה זה עולה? נניח, 5,000 שקל? אתם מכניסים לו את זה למרכיבים - - -     

שלום דנינו: הוא איבד הכנסה

שלום דנינו:  הוא לא הלך להתאבל בשמחה ובששון

דוד ביטן: לא תמיד מאבדים

דוד ביטן:  יש אנשים שעובדים

דדי סוויסה: אני מפריש לעצמי, ומכירים לי בזה כהוצאה

דוד ביטן: עד לדיון ב-19 לחודש תחשבו איזו בשורה אנחנו יכולים לתת בנושא העצמאים

דוד ביטן:  לא יכול להיות שרק ידברו על זה בכל מערכת בחירות, ותכל'ס אין כלום

נעמה לזימי: ולא הכול ייגמר בהקלה ברגולציה

נעמה לזימי:  תצאו מזה שאתם פוטרים אותם מאיזה טופס, ונתתם בשורה

נעמה לזימי:  המדינה נשענת כלכלית על העסקים העצמאיים, ואתם יודעים את זה טוב מאוד; המדינה גובה מיסים יפה מאוד

נעמה לזימי:  החוזה הזה צריך להיות הדדי כלשהו

נעמה לזימי:  ואנחנו מסכימים

נעמה לזימי:  כל דבר יהיה בשורה

שלום דנינו: שים לב, כל שלושת הסעיפים האלה מדברים על רגעים של משבר

שלום דנינו:  עצמאי שפשט רגל, צריך לקיים את המשפחה שלו ולרוץ לעיקולים בבתי משפט

שלום דנינו:  תנסה להיכנס לסיטואציה

שלום דנינו:  מישהו שהוא עסק יחידני ואחד ההורים נפטר, היא לא יכולה לוותר על שבעה ימי הכנסה

דוד ביטן: מה הם תשלומי ביטוח לאומי ומס הכנסה, שמשלמים עסקים קטנים, יחסית לתקציב המדינה? הם משלמים הרבה, נכון? ברור, לא כמו הייטק, אבל משלמים

דוד ביטן:  גם בהייטק יש עסקים קטנים, דרך אגב

דוד ביטן:  אז מה העניין הזה? אני לא מבין

דוד ביטן:  לא מגיע להם כלום? כלום לא מגיע להם? הכול רק לשכירים? הכול שכירים במדינה? מגיע גם להם, מה זאת אומרת?     

שלום דנינו: למעלה מ-5 מיליארד בשנה משלמים עסקים קטנים לביטוח הלאומי

דוד ביטן: מגיע להם גם

גל ברנס: הדברים שכתובים פה לא משולמים מהביטוח הלאומי

גל ברנס:  לא דמי מחלה ולא דמי אבל

גל ברנס:  אלה דברים שמשולמים על ידי המעסיק

גל ברנס:  המעסיק משלם את זה לשכיר

דוד ביטן: אבל אין להם מעסיק, והם המעסיק של עצמם

גל ברנס: בסדר

גל ברנס:  כשבן אדם בוחר - - -     

דוד ביטן: אבל גם הוא צריך לחיות, לא?     

נעמה לזימי: אתה, המדינה, נשענת עליהם כלכלית, ניזונה מהם

גל ברנס: גם מהשכירים

גל ברנס:  גובים מכולם

נעמה לזימי: טוב שאתה אומר את זה

נעמה לזימי:  נכון

נעמה לזימי:  העסקים הם גם גורם מעסיק

דוד ביטן: שכחת את זה, מה יהיה? בנינו עלייך ואת שוכחת

נעמה לזימי: בדיוק

נעמה לזימי:  זה דבר דווקא טוב להגיד את זה

נעמה לזימי:  הם גם מפרנסים, יש לומר

נעמה לזימי:  ואז אנחנו שוכחים אותם במקום הסוציאלי שלהם

דוד ביטן: מה אחוז העובדים בעסקים קטנים?     

שלום דנינו: יש 600 אלף עצמאים

דוד ביטן: לא

דוד ביטן:  כמה עובדים הם מעסיקים?     

שלום דנינו: בין שניים לעשרה

דוד ביטן: אז מה אתם רוצים? התעסוקה במדינת ישראל יכולה להתקיים בלי עסקים קטנים? לא, נכון? כולם עובדים בתעשייה אווירית? לא

דוד ביטן:  כולם עובדים ברפאל? לא

דוד ביטן:  כולם עובדים באינטל? לא

דוד ביטן:  אתה צריך להעסיק גם את האנשים האלה באיזושהי צורה

נעמה לזימי: עזוב, ברור שהוא מסכים איתנו

נעמה לזימי:  הוא מדקלם את מה שאומרים לו באוצר

נעמה לזימי:  אני בטוחה שאתה מסכים איתי, ואני לא אעמיד אותך במצב הזה

נעמה לזימי:  אני בטוחה שאתה מסכים

נעמה לזימי:  אין לי ספק, שאתה מבין שזה הזיה

שלום דנינו: תפתחו מודל

דוד ביטן: מה את רוצה מגל? גל יגיד לך שזה לא התחום שלו

גל ברנס: זה דווקא כן התחום שלי

גל ברנס:  העמדה המקצועית שלנו היא שהמדינה היא לא המעסיק - - -     

דוד ביטן: בסדר, הבנו את העמדה

נעמה לזימי: אני לא אכריח אותך להגיד מה דעתך

דוד ביטן: אתם אלופים

דוד ביטן:  האוצר אלופים בלתת עמדות כלליות כאלה, שאתם לא צריכים לשים שקל

נעמה לזימי: והם חוזרים עליהן כבר שנים

נעמה לזימי:  יושב-ראש הוועדה, הולך להם

נעמה לזימי:  חוזרים אליהם וכלום לא קורה

שלום דנינו: גל, זה לא אישי

שלום דנינו:  אתם כאלה צעירים, חכמים

דוד ביטן: אני אסביר לכם דבר אחד, כשהאוצר לא מתנגד לכלום, תדעי שיש בחירות

נעמה לזימי: נכון, זה בול

דוד ביטן: כך היה עם רע"מ, שלא התנגדו לשום דבר, ובסוף ידעתי שיש בחירות

דוד ביטן:  למה? הם אומרים שבבחירות הכול נשכח, ומתחילים מאפס

נעמה לזימי:  גם כשמגלים שממשלה עומדת ליפול, גם אז הם מתחילים לזרום

שלום דנינו: צריך לפתח מודל יותר ערכי

דוד ביטן: כשהם לא יתווכחו ויסכימו מהר, דעי שיש בחירות צ'יק-צ'אק

נעמה לזימי: להתארגן לפריימריז

דוד ביטן: תלמדי

דדי סוויסה: רצית לדעת מה הסכום של גמלת אבל

דדי סוויסה:  בממוצע, נפטרים בממוצע כ-50 אלף אנשים בישראל, כללי

דדי סוויסה:  480 שקל ליום עבור דמי אבל, סך הכול יוצא גם אם עשינו תחשיב שכל עצמאי יושב פעם אחת בשנה, זה 52 מיליון שקל בשנה

נעמה לזימי: במקרה הכי הכי הכי

דוד ביטן: אפשר לתת בשורה בעניין

נעמה לזימי: כמה מוסרי זה וכמה הגיוני זה, ולא להפיל את העסקים האלה, נכון?     

דוד ביטן: בסדר

דוד ביטן:  תמשיכו

נעמה לזימי: אני מסכימה איתך

נעמה לזימי:  הבשורות שיהיו הן דבר מבורך, רק שיהיה

דוד ביטן: צריך משהו

דוד ביטן:  צריך לעשות משהו, ותחשבו על זה

דוד ביטן:  זה בתחום שלך, אז תחשוב על זה

דוד ביטן:  אני חושב שבתקציב הזה צריך לתת בשורה אחת או שתיים לעסקים הקטנים ולעצמאים

נעמה לזימי: אבטלה, מחלה, דמי אבל

דוד ביטן: באמת

שלום דנינו: גל, זה לא צדקה; זה צדק

דוד ביטן: באמת תחשבו על זה

דוד ביטן:  זה לא ילך אחרת

דוד ביטן:  זה לא הגיוני שאנחנו לא ניתן בשורה לעצמאים

דוד ביטן:  מדברים, מדברים, מדברים ולא נותנים להם כלום בסופו של דבר

דוד ביטן:      נעבור לטלי לאופר, בבקשה

טלי לאופר: אני מנכ"לית התאחדות משרדי וסוכני הנסיעות בישראל, אדוני

דוד ביטן: נתת להם סעיף נפרד, אני רואה

דוד ביטן:  יפה

שלום דנינו: נסיעות זה חשוב

טלי לאופר: אני אסביר לך בדיוק למה היינו צריכים לקבל סעיף נפרד

טלי לאופר:  בקורונה היו להם בעיות, עכשיו הבעיות נשארו?     

טלי לאופר: תכף נדבר

טלי לאופר:  לא הרבה בעיות, אבל יש בעיות

טלי לאופר:  בשתי מילים, בשביל שלא תחשבו שזה עסק קטן

טלי לאופר:  התאחדות משרדי הנסיעות בישראל היא הארגון שמייצג את כל סוכני ומשרדי הנסיעות

טלי לאופר:  אנחנו מדברים על מאות חברות ואלפי עובדים

טלי לאופר:  רק בשביל לסבר את האוזן, מדובר במשרדים משפחתיים בפריפריה, עם שלושה אנשים, דורות על גבי דורות, דרך מורשות משפחתיות, ועד חברות שנסחרות בבורסה, אבל הן לא נושא הדיון כאן

טלי לאופר:  חברות כמו איסתא וקשרי תעופה

טלי לאופר:  ברוב רובם של משרדי וסוכני הנסיעות מדובר על עסקים קטנים ובינוניים בכל המגזרים – בפריפריה, בכל מקום

טלי לאופר:  עסקים שעובדים על נתחי רווח מאוד מאוד נמוכים

טלי לאופר:  אנשים שבאמת עובדים מאוד קשה ובמסירות למחייתם

טלי לאופר:       אני רוצה להגיד תודה רבה לוועדה על הדיון המאוד חשוב הזה, ולחבר הכנסת דנינו, אני באמת לא זוכרת שנתקלתי בכל כך הרבה תשומת לב ואכפתיות לנושאים הגדולים והקטנים

שלום דנינו: סעיף 49

דוד ביטן: הוא לא אוהב שאומרים לו דברים טובים

טלי לאופר: יש שני נושאים, שאין להם שום סעיף תקציבי בצידם

טלי לאופר:  הם לא עולים כסף למדינה, אבל הם יכולים מאוד לעזור למנוע נזקים שנגרמים לעסקים קטנים ובינוניים, ועל הדרך לשפר מאוד גם את מצבם של הצרכנים

טלי לאופר:  הנושא הראשון כתוב כאן בדוח קצת לא נכון

טלי לאופר:  כתוב: תמחור דמי טיפול, אבל אנחנו מדברים על ביטול בכלל

טלי לאופר:  אני מדברת על אפליה שיש היום מכוח החוק והפסיקה של חברות לואו-קוסט זרות, ושל אתרים בין-לאומיים, שמקבלים עדיפות על עסקים ישראלים קטנים ובינוניים

טלי לאופר:  הם דופקים גם את החברות הישראליות וגם את הצרכן הישראלי

טלי לאופר:  אני אסביר בקצרה

טלי לאופר:       אני אתחיל מדוגמה ספציפית של סוכני נסיעות

טלי לאופר:  חברת לואו-קוסט, חברת איזיג'ט שטסה לארץ, לא כפופה לחוקי הגנת הצרכן הישראלים

טלי לאופר:  אם נוסע הזמין טיסה באיזיג'ט דרך סוכן נסיעות, והחליט לבטל אותה, איזיג'ט לא חייבת לשלם כלום לסוכן הנסיעות על הביטול, אבל סוכן הנסיעות צריך להחזיר את הכסף לצרכן

טלי לאופר:  על אפס פסיק משהו של הרווח שלו, הוא צריך להכניס יד לכיס ולשלם

טלי לאופר:  הנושא הזה יוצר גם נטל כספי מאוד כבד על הסוכנים ועל משרדי הנסיעות הקטנים והבינוניים

טלי לאופר:  מעבר לזה, זה שהחברות הזרות האלה והאתרים לא כפופים לחוק הגנת הצרכן, יוצר אפליה קשה מול העסקים בישראל

טלי לאופר:       גם למלונות יש את הבעיה הזאת עם בוקינג

טלי לאופר:  יש עדיפות לחברות זרות, לאתרים בין-לאומיים שלא מעסיקים כאן עובדים ולא משלמים מיסים

דוד ביטן: אני רוצה להבין

דוד ביטן:  סעיף 50, איך אתם נפגעים לפי חוק הגנת הצרכן?     

שלום דנינו: זה סעיף אחר

דוד ביטן: נעבור איתך לאט-לאט

דוד ביטן:  מה הפגיעה?     

טלי לאופר: אני מדברת על הלואו-קוסט, ואני אסביר

דוד ביטן: רגע, שנייה

דוד ביטן:  עברתי בכוונה להגנת הצרכן, ותכף נגיע ללואו-קוסט

דוד ביטן:  אני לא מבין מה את רוצה ממני בלואו-קוסט

דוד ביטן:  החוק לא מאפשר לגבות דמי טיפול?     

טלי לאופר: לא מדברים על דמי טיפול בכלל

טלי לאופר:  המונח דמי טיפול לא קשור כאן

דוד ביטן: למה כתבתם תמחור דמי טיפול? ואת אומרת שהחוק לא מאפשר

דוד ביטן:  אמרת את זה, לא?     

טלי לאופר: לא

טלי לאופר:  דיברתי על דמי ביטול

דוד ביטן: אז דמי טיפול הם לא הבעיה, נכון?     

טלי לאופר: לא

שלום דנינו: טלי, נעשה את זה קצר בשפה שלנו

שלום דנינו:  אם חברת התעופה מוכרת כרטיס, והבן אדם ביטל, הם חייבים לשלם לו

שלום דנינו:  הם לא תחת חוק ישראל והם פטורים

שלום דנינו:  אם הם קנו אצל טלי במשרד כרטיס וביטלו, על רווח של 30 דולר, היא צריכה להחזיר לצרכן 500 דולר

טלי לאופר: חוק הגנת הצרכן מתיר לצרכן הישראלי לבטל עסקה שהוא עשה בתוך 14 יום

דוד ביטן: את אומרת שזה חל רק על סוכני הנסיעות הישראלים

דוד ביטן:  בחו"ל – לא

טלי לאופר: נכון

טלי לאופר:  זה על סוכני הנסיעות הישראלים, אבל זה בהיבט הצר של סוכני נסיעות

טלי לאופר:  יש היבט יותר רחב, של עסקים ישראלים – גם חברות  תעופה ישראליות, גם בתי מלון, גם עסקים ישראלים

דוד ביטן: את אומרת להשוות את זה לחו"ל?     

טלי לאופר: הם מופלים לרעה, כי איזיג'ט או בוקינג דוט קום, שרוצה למכור היום לצרכן הישראלי, אומרת: אני נותנת לך שתי אופציות: אופציה אחת, זולה מאוד, שבה אין החזר; אופציה שנייה, יקרה יותר, ויש החזר

טלי לאופר:  לי אין אפשרות לעשות את זה; לבית המלון אין אפשרות לעשות את זה ולחברת תעופה ישראלית אין אפשרות לעשות את זה

טלי לאופר:       כל מה שאנחנו מבקשים זה תיקון שהוא קטן יחסית

דוד ביטן: ובחו"ל מחזירים את הכסף? אני לא ראיתי

דוד ביטן:  אולי חברות תעופה

דוד ביטן:  בתי מלון לא מחזירים

דוד ביטן:  לא מחזירים בכלל, דרך אגב

טלי לאופר: בתי המלון מיוצגים כאן בעצמם

דוד ביטן: לא פה

דוד ביטן:  בחו"ל

דוד ביטן:  אם את מבטלת, את משלמת את הכסף

טלי לאופר: לא, תלוי

דוד ביטן: אלא אם כן, לא שילמת את הכסף בינתיים לפי ההזמנה

טלי לאופר: תלוי באיזה מסלול בחרת

טלי לאופר:  אם בחרת במסלול שאתה יכול לבטל עד 24 שעות לפני, הם לא מחייבים אותך

דוד ביטן: בקורונה בתי המלון לא החזירו לי שקל

דוד ביטן:  אני לא יודע על איזה מסלולים את מדברת

טלי לאופר: אולי תזמין בפעם הבאה דרך סוכן נסיעות

טלי לאופר:  אני אעזור לך

דוד ביטן: לא החזירו כלום

דוד ביטן:  אמרו: אנחנו לא יכולים, ולא החזירו שקל

דוד ביטן:  זה היה 80 חדרים, דרך אגב

טלי לאופר: אתה רואה? אם היית מזמין דרך סוכן נסיעות, זה לא היה קורה, אדוני

טלי לאופר:  קורה, אדוני

דוד ביטן: עשיתי את זה בשביל החבר'ה מהליכוד, ובסוף הייתה לנו בעיה

דוד ביטן:  נלחמנו בהם והצלחנו, אבל זה לא קשור

יעל דיין: אתה מדבר על הארץ?     

דוד ביטן: לא, על חו"ל

דוד ביטן:  היא אומרת שבחו"ל אין בעיה

טלי לאופר: לא, לא אמרתי את זה

יעל דיין: רק לסבר את האוזן, בארץ בקורונה החזירו כסף

דוד ביטן: מי פה מטעם משרדי הממשלה בעניין הזה? יש מישהו? נמצא פה מישהו מהרשות להגנת הצרכן? בבקשה

דוד ביטן:  רוב הטענות אליכן

טלי לאופר: רגע, עוד לא אמרתי מה אנחנו מבקשים, אדוני

דוד ביטן: דברי מהר

דוד ביטן:  את חושבת שבאנו לשמוע הרצאות?     

טלי לאופר: לא

דוד ביטן: נו, אז דברי

דוד ביטן:  מה את מבקשת? בואו נשמע

טלי לאופר: שמעתי שכולם מרצים

דוד ביטן: לא נכון, אף אחד לא מרצה

טלי לאופר: בסדר

טלי לאופר:  כל מה שאנחנו מבקשים זה סיוע בהצעת חוק שתאפשר לעסקים בתחום התיירות לתת שתי הצעות: הצעה אחת עם החזר והצעה שנייה בלי החזר

טלי לאופר:  כלומר, עם ביטול ובלי ביטול

דוד ביטן: נשמע לי הגיוני

טלי לאופר: ואני אציין, אדוני, שכבר העברנו פעם הצעת חקיקה כזאת כשעסק ישראלי מוכר שירות בחו"ל

דוד ביטן: הבנו, הבנו

דוד ביטן:  את רוצה להסביר לנו את זה עוד פעם? מי את?     

רחלי לאביאן: אני מהרשות להגנת הצרכן

דוד ביטן: יש לכם התנגדות לתיקון הסעיף הזה?     

רחלי לאביאן: זה עניין של הוראת תחולת חוק

רחלי לאביאן:  יכול להיות שזה משהו שאפשר לבחון

רחלי לאביאן:  נבדוק את זה

טלי לאופר: אני חייבת להגיד שהצעת החוק הזאת רצה כבר כמה כנסות, והרשות להגנת הצרכן, מסיבות שלה, תמיד מתנגדת

טלי לאופר:  אפשר לבחון את זה – זה נחמד, אבל אם שיניתם גישה, אני אשמח לדעת

דוד ביטן: למה שסוכן ביטוח או בית מלון לא יוכל לתת שתי הצעות? מה הבעיה עם זה? לא הבנתי

טלי לאופר: כמו בעולם

טלי לאופר:  זה קורה דה-פקטו

רחלי לאביאן: לא שידוע לי על ההצעה הזאת

רחלי לאביאן:  כרגע, תחולת החוק לא חלה על חברות בין-לאומיות, וככל ויש הצעה מסוימת מהסוג הזה, נבחן את זה

רחלי לאביאן: יש בהחלט

דוד ביטן: לא, לא

דוד ביטן:  תבחנו את זה בצורה חיובית

דוד ביטן:  לא לבחון את זה

דוד ביטן:  חיובית

דוד ביטן:  למה? אין שום סיבה להפלות עסק בארץ מול עסק בחו"ל

דוד ביטן:  אין שום סיבה, אני מאוד מצטער

דוד ביטן:  למה לא? אם בן אדם בוחר אופציות, ומקבל הנחה, מה לא בסדר? אני רואה שכותבים לי שמדובר על הגנה על קשישים

טלי לאופר: לא, זאת הבעיה השנייה

טלי לאופר:  זה הנושא הבא, אדוני, ואני מבטיחה לדבר ממש בקצרה

דוד ביטן: תגידי את הכול ביחד, בחייך

דוד ביטן:  אנחנו לא נשב עכשיו עלייך שעה וחצי

טלי לאופר: אלה שתי הצעות חוק שונות, אבל על זה אני אדבר באמת בקצרה, אדוני, וזה מאוד מאוד ברור

טלי לאופר:  יש את תיקון 47, ונדמה לי שאדוני אפילו היה שותף בזמנו להגשה שלו, לפני הרבה זמן

דוד ביטן: את חושבת שאני זוכר מה הגשתי לפני חמש שנים?     

טלי לאופר: יש לו מטרה סופר-ראויה להגן על קשישים בתקופות שהיה עושק קשישים דרך עסקאות מכר מרחוק של כל מיני שגופים שדפקו אנשים קשישים ואנשים חלשים

טלי לאופר:  אין ויכוח שזה ראוי

טלי לאופר:  במקרה שלנו, של ענף משרדי הנסיעות ובכלל של גופי התיירות, מאוד מאוד נדפקנו מהתיקון הזה

טלי לאופר:  רצו להגן על אוכלוסייה חלשה אחת ודפקה אוכלוסייה חלשה שנייה

טלי לאופר:  למה? כי לא נעים להגיד, בתוך ארצנו אנחנו חיים

טלי לאופר:  הסעיף הזה מנוצל מאוד לרעה

טלי לאופר:  קשיש מוגדר כאדם בן 64

טלי לאופר:  אני לא רוצה להגיד לכם שגיל 64 היום זה כבר לא קשיש

דוד ביטן: אז בעוד שנה אני אהיה קשיש

טלי לאופר: מותר לו לבטל כל עסקה שהוא עושה עד ארבעה חודשים אחרי שהוא עשה אותה

טלי לאופר:  הם עושים הזמנות ארבעה חודשים קדימה, ויש להם ארבעה חודשים לבדוק את השוק

טלי לאופר:  הם מזמינים לכל המשפחה הזמנות גדולות

דוד ביטן: מה את אומרת, שזה לא מתאים לתחום?     

טלי לאופר: הם מבטלים את העסקאות האלה, כשאנחנו כבר שילמנו לספקים חיצוניים

טלי לאופר:  אין לנו שום עניין לדפוק אוכלוסיות חלשות, ואפשר להכניס תיקון מאוד קל

טלי לאופר:  אני יודעת שחבר הכנסת דנינו הגיש את זה גם בהצעות החקיקה לוועדה

טלי לאופר:  תיקון מאוד קל שאומר שאם הקשיש בן 64 הוא זה - - -     

דוד ביטן: יש גם קשישים בני יותר מ-64

טלי לאופר: אני אומרת את זה בציניות

טלי לאופר:  אם הוא יזם את השיחה, או אם זאת עסקה חוזרת שהוא עשה כבר עם בית העסק, או אם קרוב שלו, צעיר ממנו – כל מיני מחסומים – במקרים הספציפיים האלה הוא לא יוכל לנצל לרעה את החוק

טלי לאופר:  תודה, אדוני

דדי סוויסה: הם מזמינים גם לבני המשפחה

שלום דנינו: הם מזמינים ב-100 אלף שקל ומנצלים את החוק

שלום דנינו:  זה לא שעושקים אותו

דוד ביטן: הבנתי

טלי לאופר: וזה עולה הון תועפות לעסקים קטנים ובינוניים, שצריכים לשלם את זה

דוד ביטן: הרשות להגנת הצרכן, בבקשה

רחלי לאביאן: אנחנו מתנגדים להצעה הזאת

רחלי לאביאן:  יש רציונל מאוד מאוד ברור לחוק הזה, לעזור לאותה אוכלוסייה

רחלי לאביאן:  אין נתונים, ולא ברור שדווקא בתחום הזה יש איזושהי בעייתיות

רחלי לאביאן:  אולי בכל התחומים תהיה עכשיו הבעייתיות שאת מציעה?     

שלום דנינו: קשיש שמזמין 60 טלוויזיות מבית עסק לכל המשפחה, זה באמת חשוד ומתמיה

רחלי לאביאן: זה יכול להיות בכל תחום שאתם - - - לא, אי-אפשר, חייבים לשמור - - -     

טלי לאופר: אני חייבת להגיד - - -     

דוד ביטן: לא, לא

דוד ביטן:  את לא יכולה לדבר יותר

שלום דנינו: אי-אפשר לעשות כזה אוהל גדול על כולם

שלום דנינו:  זה לא הגיוני

שלום דנינו:  תקשיבי, אני מבין את הצורך להגן על קשישים

דוד ביטן: אני רוצה לשמוע את עמדת משרד התיירות, ואני מבקש שהם ייתנו את העמדה שלהם

דוד ביטן:  אחר כך נראה מה לעשות עם זה

דוד ביטן:  זה שאתם מתנגדים – בסדר, אבל צריך להגן גם על העסקים

טלי לאופר: אדוני, אני חייבת להגיד שגם אמון הציבור וגם מיכאל אטלן ראש הרשות תמך - - -     

דוד ביטן: זהו, זהו

דוד ביטן:  ביטוח נסיעות בחו"ל – הבקשה לא מאושרת

דוד ביטן:  כל אחד והעסק שלו

דוד ביטן:  ראיתי את סעיף 51 – עזבי את זה

דוד ביטן:  אתם לא תוכלו למכור ביטוחים

טלי לאופר: אתה רואה שלא העליתי את זה, אדוני

דוד ביטן: אין בעיה

דוד ביטן:  ידעת, כנראה, מה העמדה שלי

דוד ביטן:  מי הבא בתור?     

שלום דנינו: אנחנו נדלג על עמ' 15 – הוא לא פה, לא יכול להגיע

שלום דנינו:  נעבור להתאגדות האולמות, עמ' 16

דוד ביטן: מה עם התאחדות המסעדות?     

שלום דנינו: נגיע אליהם

שלום דנינו:  לא דילגנו

דוד ביטן: מי נציג האולמות?     

אברהם כלפון: אני מנכ"ל התאחדות בעלי האולמות וגני האירועים

דוד ביטן: לגבי זכויות יוצרים – דיברנו, וזה חל גם עליכם

אברהם כלפון: אני רוצה להרחיב בנושא

דוד ביטן: דיברנו, מה יש להרחיב? כשיביאו לנו את זה בצורה מסודרת, נדון וזה חל גם עליכם

דוד ביטן:  אין טעם סתם לדון עכשיו

דוד ביטן:  כבר החלטנו פה

אברהם כלפון: אני אשמח להגיד שתי מילים בנושא הזה, אם יורשה לי

דוד ביטן: אתה רוצה להגיד? תגיד

דוד ביטן:  אבל אני אומר לך שחבל על הזמן

דוד ביטן:  כבר יש החלטה בוועדה בעניין הזה

אברהם כלפון: לגבי אולמות האירועים, אני מסכים עם כל מה שנאמר פה, ואני מחזק גם את המלונות

אברהם כלפון:  לגבי אולמות האירועים, המצב הנוכחי הוא שאין תשלום פר אירוע, וזה מחושב לפי תשלום שנתי

דוד ביטן: מה אתה רוצה, שהם ירוצו ויעקבו אחריכם כל היום אם יש או אין אירוע?     

אברהם כלפון: לא

אברהם כלפון:  אם יש לי אולם ל-1,000 אנשים, ולידו יש אולם ל-1,000 אנשים, אחד עושה חמישה אירועים בשנה והשני עושה 200 אירועים בשנה, עם כל הכבוד שניהם משלמים לפדרציה, פיל-עילם ואשכולות מלבד אקו"ם

דוד ביטן: זאת השמעה אחת, מה זה משנה למי? מה משנה כמות האנשים ששומעים? אני לא מבין את זה

אברהם כלפון: תכלית החוק היא השמעה פומבית, כמות האנשים

אברהם כלפון:  ברגע שאותו אולם לא פועל, למה שהוא ישלם?     

דוד ביטן: אני לא רוצה להיכנס לשאלה מה נחליט או לא נחליט, ובדיון תגיד את הדברים

דוד ביטן:  לדעתי, זה לא משנה אם יש לו 200 איש או 400 איש

אברהם כלפון: לא דיברתי על 200 איש, אלא על 200 אירועים

אברהם כלפון:  אם יש לו חמישה אירועים בשנה, הוא משנה כמו מי שיש לו 200 אירועים בשנה

דוד ביטן: דיברת גם על כמות האנשים

דוד ביטן:  לגבי מספר האירועים, יכול להיות שכן, אבל הם לא מסוגלים לעקוב אחרי זה

דוד ביטן:  מה אתה רוצה?     

אברהם כלפון: אקו"ם עושים את זה נהדר, הפדרציה, הפיל-עילם ואשכולות לא עושים את זה

אשר אוחנה: הטענה של החבר היא לא לאקו"ם במקרה הזה, אלא לשאר הארגונים

אברהם כלפון: נכון

דוד ביטן: אתם בודקים כל אחד? הוא מוציא לכם דוח?     

אברהם כלפון: באקו"ם זה פר אירוע

אברהם כלפון:  הם מבקשים לעשות תשלום פר אירוע

דוד ביטן: אם יש אירוע של ברית

אברהם כלפון: יש להם הבחנה

דוד ביטן: ובערב אין אירוע, מה אתם גובים?     

אשר אוחנה: פר אירוע

אשר אוחנה:  אם הייתה ברית, משלמים על הברית

דוד ביטן: הם נותנים לכם דיווח?     

שלום דנינו: הם מפילים את זה על הלקוח שמזמין את האירוע

דוד ביטן: ברור, הכול על הלקוח

דוד ביטן:  הם משלמים בעצמם? תגיד לי, זה שאתם באולמות מוציאים את המנה ב-12 בלילה, כשאף אחד כבר לא נמצא, אתם מורידים משהו ללקוח? אתם לא מורידים

דוד ביטן:  מספיק כבר

דוד ביטן:  כבר מגישים את המנה הבשרית כשאף אחד לא נמצא

דוד ביטן:  שני אנשים בשולחן, ואתם לוקחים המון

דוד ביטן:  בסדר, שמענו את הדברים האלה

דוד ביטן:  זה בסדר מבחינתכם, נכון?     

שלום דנינו: נגיע לעסקת קיזוז – המנות המאוחרות מול מספר המאזינים

דוד ביטן: 	אתה מבין? את זה תשנו קצת

דוד ביטן:  תורידו לאנשים לפי המנות בפועל

דוד ביטן:  יבוא מישהו, יספור את המנות שחילקתם, ולפי זה הוא ישלם

אברהם כלפון: ראשית, זה מחושב על פי מספר המנות

דוד ביטן: מה פתאום? אתה מחשב לפי המנות המוזמנות

דוד ביטן:  אם אתה נותן 100 מנות במקום 400, הם משלמים על 400

דוד ביטן:  מה המשחק הזה?     

אברהם כלפון: אבל בסוף אתה נותן יותר - - -     

דוד ביטן: אז שלא ניכנס לכם לתוך העניין

דוד ביטן:  אם ניכנס אליכם, מה שאתם משלמים לאקו"ם זה כלום לעומת מה שאתם צריכים לוותר לאנשים

אברהם כלפון: מה שאנחנו משלמים לאקו"ם, לפדרציה ולפיל-עילם זה פי שלוש מכל מדינות העולם

דוד ביטן: אקו"ם, כמה אולם משלם לכם?     

אשר אוחנה: קודם כול, האולם לא משלם לנו

אשר אוחנה:  יש תעריף קבוע ובעל האירוע משלם היום 300 שקלים לאירוע

אשר אוחנה:  אגב, זה סכום מצחיק

אשר אוחנה:  אם זה היה פתוח לשוק חופשי, ובהשוואה למקומות אחרים, באירוע שהמשקל העיקרי שלו זה המוסיקה, זה לא הרבה

אשר אוחנה:  הדי-ג'יי לא משלם

דוד ביטן: זה באמת לא הרבה

דוד ביטן:  בסוף הם מפילים את זה על הלקוח

אשר אוחנה: זה כתוב בחוק

דוד ביטן: זה צריך להיות על בעל האולם, ולא על בעל האירוע

דוד ביטן:  הסיסמאות האלה

אשר אוחנה: זה באחריות בעל האירוע לוודא שהתשלום מתבצע

דוד ביטן: הם לוקחים את זה ממנו

דוד ביטן:  אני חושב שהאולמות צריכים לשלם את זה

דוד ביטן:  מה פתאום בעל האירוע?     

אברהם כלפון: לגבי התעריף שאמרת, זה כולל רק ארגון אחד

אברהם כלפון:  יש עוד ארבעה ארגונים שאנחנו משלמים להם

דוד ביטן: אנחנו נעשה גבייה אחת והם יסתדרו ביניהם

דוד ביטן:  זה מה שיהיה

אברהם כלפון: חלק מהדברים שאני מבקש זה גבייה אחת ובחינת תעריפים

דוד ביטן: מה זה משנה לך? הרי אתה לא משלם

דוד ביטן:  אתה לא משלם, אתה לא משלם שקל

דוד ביטן:  אתה רוצה גבייה אחת ואנחנו רוצים את זה בשביל הלקוח, שהוא משלם

אברהם כלפון: זה לא מדויק, זה לא מדויק

אברהם כלפון:  לאקו"ם אני לא משלם; לפדרציה, הפיל-עילם ואשכולות, בגלל שהם לוקחים לי שנתי, אני משלם ועוד איך

דוד ביטן: באולמות נעשה את זה שנתי, כי אתה משלם ולא הלקוח

אברהם כלפון: זה שנתי היום

דוד ביטן: מה עם ארנונה?     

אברהם כלפון: אנחנו נמצאים היום תחת סעיף סל של שירותים ומסחר

אברהם כלפון:  אנחנו משלמים כמו תחנות דלק, תחנות אוטובוס, חנויות פארם וכיוצא באלה

אברהם כלפון:  אין תעריף ייעודי לאולמות אירועים

אברהם כלפון:  אנחנו עסקים עונתיים שעובדים בין 150 ל-170 אירועים בשנה

דוד ביטן: מה זאת אומרת עונתיים? אתם עובדים כל השנה

אברהם כלפון: אנחנו עובדים כל השנה, אבל בממוצע אנחנו עובדים בין 150 ל-170 ימים, בגלל כל מיני אילוצים של ספירת העומר, בין המיצרים, שישי-שבת וכולי

דוד ביטן: אבל אין דבר כזה ארנונה חלקית לפי - - -     

אברהם כלפון: רק שנייה, אני מציג את הטיעון

אברהם כלפון:  בסופו של דבר, אם אני משווה לתעריפי מלונות, אנחנו בסדר גודל על אותם שטחים

אברהם כלפון:  יש מלון ברמת גן שיש בו אולם אירועים ומולו יש אולם אירועים

אברהם כלפון:  הארנונה של אולם האירועים במלון היא חצי מהתעריף של הארנונה

אברהם כלפון:  יש פה פגיעה בתחרות

דוד ביטן: כי המלון משלם הרבה מאוד כסף לארנונה

דוד ביטן:  אתה יודע מה הארנונה במלון? יותר טוב שלא תשתווה

אברהם כלפון: לא נכון

אברהם כלפון:  על פי צו התעריף בכל הארץ, אנחנו מדברים על כפול מארנונה של מלונות

דוד ביטן: ארנונה על מלון יקרה מאוד

דוד ביטן:  עזוב את האולם בתוך המלון; אם מסתכלים על כל התמונה, הם משלמים ארנונה גבוהה

שלום דנינו: ארנונה של מלון נמוכה

רועי כהן: ארנונה של מלון נמוכה

דוד ביטן: לא הארנונה של אולם האירועים במלון

דוד ביטן:  הוא משלם על החדרים, והארנונה מאוד גבוהה

דוד ביטן:  מה אתה רוצה? לא הבנתי

דוד ביטן:  אתה רוצה שנעלה למלון?         

אברהם כלפון: השוואה - - -     

דוד ביטן: אל תדאג, יהיה שוויון

דוד ביטן:  אתה רוצה שוויון? אנחנו נעלה למלון ואז יהיה שוויון מבחינתכם

תמר מירסקי: הרשויות כבר יעשו את זה לבד

דוד ביטן: 	קודם כול, יש בעיה כי העיריות לא יכולות לתקן – אמרתי לכם, יש הקפאה גם על הצו משנת 1980 ומשהו

דוד ביטן:  הן לא יכולות והן מנסות לעשות כל מיני שיטות, על מנת לחייב את האולמות בארנונה מתאימה

דוד ביטן:  תכל'ס, אי-אפשר לתקן את הצווים

דוד ביטן:  לא נותנים, לא נותנים

רועי כהן: אדוני היושב-ראש, שנינו היינו סגני ראשי ערים, ולקחנו את זה

דוד ביטן: אני מכיר את זה, בלי קשר לסגן ראש עיר

רועי כהן: בצו הארנונה אפשר לקבוע סיווג ותת-סיווג

דוד ביטן: אבל לא נותנים

דוד ביטן:  משרד הפנים לא נותן לאף אחד לזוז

רועי כהן: יש תיקון שאומר, שרשות איתנה לא צריכה בכלל אישור

רועי כהן:  בצורה כזאת או אחרת, היא יודעת לקבוע לגבי חניה - - -     

דוד ביטן: לא נכון

דוד ביטן:  ההקפאה קיימת לכולם, גם לרשות וגם לזה

דוד ביטן:  מה זה שייך לזה? זאת רכישת קרקע?     

רועי כהן: הם מבקשים תת-סיווג של אולמות אירועים

דוד ביטן: אני בעד תת-סיווג

דוד ביטן:  קודם כול, אני בעד, אבל אני אומר לך מה הבעיה

רועי כהן: יכול להיות שתפתור את זה

דוד ביטן: לגבי תת-סיווג, אני בעד

דוד ביטן:  לגבי שטח לחיוב – לקבוע שטח עיקרי – אני לא בעד

אברהם כלפון: אני לא מבקש על השטח העיקרי

דוד ביטן: אני יודע מה מחייבים אותם

רועי כהן: הוא צודק

דוד ביטן: תקשיבו, חבר'ה

דוד ביטן:  שטח עיקרי ושטח שירות באולם, זה אותו הדבר מכיוון שהוא משתמש בכל השטח וזה הולך לפי שימוש

דוד ביטן:  הבעיה באולמות אירועים היא הסככות

דוד ביטן:  בדרך כלל, זה קשור לקבלת הפנים מצד אחד, ומצד שני לחתונה עצמה, שנעשית בשטח פתוח עם סככה וכולי

דוד ביטן:  שם יש בעיה ובאמת צריך לבדוק

דוד ביטן:  זה הרבה מאוד ארנונה

דוד ביטן:  לגבי שטח עיקרי - - -     

אברהם כלפון: לא דיברתי על שטח עיקרי

דוד ביטן: כתוב לי פה

דוד ביטן:  מה לא דיברת? אז מה אם לא דיברת?     

שלום דנינו: אני הגדרתי את זה

דוד ביטן: זה לא יכול להיות

שלום דנינו: בשביל לצמצם את השטחים הציבוריים

דוד ביטן: אבל אין פה נציג ממשרד הפנים

שלום דנינו: לקחתי מושג שמקובל בארנונה

דוד ביטן: נכון על זה בישיבה המשותפת

דוד ביטן:  הנושא של תת-סעיף לאולמות הוא הגיוני

דוד ביטן:  כסגן ראש עיר היינו עושים כל מיני שיטות, איך נחייב אותם

דוד ביטן:  אם מחייבים אותם לפי מסחר, התעריף מאוד גבוה

דוד ביטן:  יש להם הרבה שטחים, ולכן זה לא פייר לחייב אותם כמסחר

דוד ביטן:  אפשר להגיד – אתם מסחר

דוד ביטן:  אם אתה מחייב אותם לפי תעריף אחר, בדרך כלל התעריף באמצע, והיו עושים כל מיני שיטות כדי ללכת לקראתכם

דוד ביטן:  העיריות דווקא רוצות ללכת לקראתכם בעניין הזה, ואתה יודע את זה

דוד ביטן:  זה לא מצב רגיל

אברהם כלפון: נכון, אני מסכים עם כל מה שאתה אומר

דוד ביטן: אבל למה העיריות צריכות לעשות מניארות? שיאפשרו לכל עירייה לעשות תיקון, ונגמר הסיפור

אברהם כלפון: חשוב לי להגיד שמשרד הפנים היה בעד

אברהם כלפון:  בכנסת הקודמת עם השרה הקודמת הגענו להבנה שזה הולך לקראת שינוי סיווג וחתימה על זה

אברהם כלפון:  בסופו של דבר, הממשלה נפלה וזה לא התקדם

אברהם כלפון:  אני רק אומר שגם הגורמים המקצועיים יחסית בעד הנושא הזה

שלום דנינו: הגעתם לאיזשהו סיכום בכתב עם משרד הפנים, שממנו נוכל להמשיך הלאה?     

אברהם כלפון: המשנה למנכ"ל סיוון להבי ליווה אותנו בכל התהליך הזה בשנתיים האחרונות

שלום דנינו: יש מסמכים?     

דוד ביטן: הוא מוכן לעשות הרשאה כוללת, כדי שלא יצטרכו לפנות אליהם כל הזמן?      

אברהם כלפון: כן

אברהם כלפון:  יש גישה חיובית לנושא הזה

שלום דנינו: תעביר לנו את הנייר

אברהם כלפון: כן, כמובן

דוד ביטן: עוד משהו? סיימנו איתך

דוד ביטן:  נעבור להתאחדות המסעדות

דוד ביטן:  מי מייצג אותם?     

רועי כהן: שי ברמן אמור להיות

שלום דנינו: אנחנו בעמ' 17 – עצמאים

דוד ביטן: העצמאים לא פה, נדחה אותם לישיבה הבאה

דדי סוויסה: לא, אני פה

שלום דנינו: אפשר להתרשם שההסתדרות היא גוף שמרני וכבד, אבל להפתעתי הם עשו עבודה

שלום דנינו:  הם מזהים אוכלוסיות חדשות בתחום התעסוקה במדינה, משקיעים כסף

שלום דנינו:  אחלה שותפים לעשות איתם אלף דברים

דדי סוויסה: מכיוון שרמי לא יכול היה להגיע, אני רוצה להצביע על כמה דברים שהגשנו

דדי סוויסה:  קודם כול, תודה רבה על היוזמה, על הרעיון ועל הדחיפה

דדי סוויסה:  זה לא מובן מאליו

דדי סוויסה:  אני מלווה גם עם רועי שנים את ועדת הכלכלה, וזאת פעם ראשונה שאנחנו רואים עבודה יסודית, אכפתיות ורצינות

דדי סוויסה:  אז שאפו גדול לכם

דדי סוויסה:       רצינו לבדל בכוונה ולא להעלות דברים שמעלים בארגון לה"ב או בארגונים אחרים, כי להסתדרות יש גם ראיה יותר חברתית, יותר סוציאלית

דדי סוויסה:  היא מסתכלת בזוויות שלא רואים בהכרח בגופים עצמאים רגילים

דדי סוויסה:       אני אתחיל עם הנושא של נשים עצמאיות

דדי סוויסה:  זיהינו שיש שם בעיה גדולה מאוד, כי למעלה מ-50% מהנשים העצמאיות בישראל משתכרות מתחת לשכר החציוני

דדי סוויסה:  אנחנו מנסים להבין את המגמות ומה קרה, מאיפה זה בא

דדי סוויסה:  הם לוקחות מהרבה מאוד ענפים מאוד מוחלשים בעבודה – קוסמטיקה, הפקות אירועים קטנים וכדומה

דדי סוויסה:  אין איזשהו כלי שיכול לדחוף אותן קדימה

דדי סוויסה:  זיהינו שם דבר מדהים – 91% מהנשים העצמאיות – מפחדות כלכלית להתפתח יותר ברמה העסקית

דדי סוויסה:  למה זה חשוב? כי אין תוכנית ממשלתית שיכולה לדחוף את הנושא הזה

דדי סוויסה:  אני לא יודע מה משרד הכלכלה עושה בנושא, וסביר להניח שהם לא ישנים ואכפת להם, אבל זה לא בא לידי ביטוי במספרים

דדי סוויסה:  אנחנו עובדים עם עצמאים יום-יום, ולא מרגישים שיש באמת תוכנית ממשלתית, שיכולה לדחוף אותם

דדי סוויסה:       היום אנחנו בתא משפחתי שוויוני, ומבחינתי, כמו שאני חלש – אשתי חלשה

דדי סוויסה:  זה היינו הך

דדי סוויסה:  זה פוגע בתא המשפחתי

דדי סוויסה:  המטרה שלנו היא לראות האם אפשר להקים תוכנית לאומית במשרד הכלכלה, שמתעסקת אך ורק בזה

דדי סוויסה:  כמו שהם לקחו את עולם ההייטק ואת עולם התעשייה, אנחנו רוצים להקים איזושהי יחידה, שתתעסק בדחיפה של נשים עצמאיות, כדי שיחצו את השכר החציוני

דדי סוויסה:  לתת להן את כל הכלים – גם הפיננסיים, גם הניהוליים ובעיקר הפחד העצום או החסמים הכלכליים העצומים שיש להן – על מנת שנוכל להוציא אותן להתפתחות כלכלית גדולה יותר

תמר מירסקי: אני אשמח להגיב על זה

תמר מירסקי:  אנחנו עשינו מחקר על הנושא של נשים עצמאיות, והן באמת מרוויחות פחות פר שעה, ויש פערים כאלה גם אצל השכירים

תמר מירסקי:  הפערים בשכר הם לא רק אצל עצמאיות, הן גם אצל שכירים, ועוד יותר בעולמות על חוזים אישיים

תמר מירסקי:  למה יש פער בשכר בין נשים לגברים? יש לזה המון המון סיבות, החל מגן הילדים וכלה בלקיחת סיכון של נשים, ברצון שלהם, במטרות שלהן כשהן באות להיות עצמאיות

תמר מירסקי:  יש לזה המון סיבות

אימאן ח'טיב יאסין: מהדברים שלה נשמע כאילו זה תלוי בנשים עצמן

תמר מירסקי: לא, לא אמרתי את זה

דדי סוויסה: על כל זה את ואני מסכימים

דדי סוויסה:  השאלה היא תכל'ס

רועי כהן: מה ההמלצות לטפל בזה?     

תמר מירסקי: אני אומרת שאם רוצים לעשות שינוי בנושא פערי שכר, יש המון מקומות שצריך לעשות בהם שינוי, ולא רק במשרד הכלכלה

תמר מירסקי:  אני רק רוצה להגיד את זה

תמר מירסקי:       שירות מעוף שלנו פתוח לכלל העסקים, ואנחנו רואים שמרבית העצמאים שמגיעים למעוף הן נשים, והן מקבלות את כל סל הייעוץ

תמר מירסקי:  הוא פתוח בפניהן, והן באות ומנצלות את זה אפילו יותר מגברים

תמר מירסקי:  אפשר להגיד שהן מנצלות את הכלים של משרד הכלכלה או של הסוכנות לעסקים קטנים בצורה די גבוהה

רועי כהן: אבל מה ההמלצות שלכם? הכרה בהוצאות טיפול בילד – יש המלצה של משרד הכלכלה? יש פה נציג ממשרד האוצר ונציג מרשות המיסים

רועי כהן:  למה אין הכרה בהוצאות? יש פסק דין מוחלט, שהנושא של הכרה בטיפול בילדים צריך להיות הוצאה מוכרת

רועי כהן:  מה עשתה הממשלה? שבועיים אחרי זה תיקנה את החוק, שרק זה לא יהיה מאושר

רועי כהן:  רק הכרה בהוצאות טיפול בילדים לא תהיה מאושרת

רועי כהן:  אתם משרד הכלכלה? תגידו את האמת

רועי כהן:  יש דברים שצריך לעשות

רועי כהן:  כשילד חולה, למה אישה לא יכולה לקבל עזרה? למה אין נקודת זכות נוספת לעובדת עצמאית, כדי לתת אקסטרה לעומת עובדת שכירה?     

אימאן ח'טיב יאסין: למה אין ימי מחלה לאימהות?      

תמר מירסקי: יש זכויות שבדרך כלל המעסיק נותן, ודיברנו על זה

דדי סוויסה: לא רציתי להתפלמס וזאת לא המטרה

דדי סוויסה:  אני חושב שעד שמשרד הכלכלה לא יקים צוות שיטפל בנושא של פערי ההשתכרות והצמיחה של נשים עצמאיות בישראל, זה לא יקרה

דדי סוויסה:  צריך לעשות עבודת מטה רצינית, ולהצביע על הכשלים שחוסמים נשים מלהגיע להישגים האלה, ולאחר מכן להביא את ההמלצות

דדי סוויסה:  אבל אם נתגונן ונסביר מה לא ולמה לא, וזה נופל על משרדים נוספים – אגב, גם אם זה נופל על משרדים נוספים, יש עדיין משרד מוביל, שאמור לטפל בזה

תמר מירסקי: אני לא אומרת שאין כאן בעייתיות או שאין משהו שדורש טיפול

תמר מירסקי:  אני אומרת שצריך לעשות עבודה בין-משרדית, כי יש המון מקורות לנושא פערי השכר, ויש גם את המשרד לשוויון חברתי, שזה חלק מהתפקיד שלו

נעמה לזימי: לא, זה לא נכון

נעמה לזימי:  מותר לי הערות ביניים, אני חברת כנסת

נעמה לזימי:  אני רוצה להגיד שזה אינטרס של המדינה להשקיע דווקא בעסקים האלה, כי ידוע שסטטיסטית עסקים של נשים הם באחוזי הישרדות גבוהים הרבה יותר

נעמה לזימי:  זאת אומרת, המדינה יודעת שהיא משקיעה בעסקים, שההישרדות שלהם לטווח ארוך יותר, וזה אינטרס

שלום דנינו: ביקשתי מהממ"מ לבחון גם את השאלה הזאת

נעמה לזימי: נקודות העיוורון האלה של המדינה הן הפקרה שלנו

דוד ביטן: איך הגעתם מהבעיה של המסעדנות לבעיה של הנשים?     

שלום דנינו: אנחנו לא במסעדנות, עברנו לפורום העצמאים

דוד ביטן: ואני רציתי לדון על המסעדות

שלום דנינו: אבל נציג המסעדות לא פה

נעמה לזימי: עסקים של נשים זה אינטרס ממש לאומי, בגלל שאלה עסקים עם הישרדות גבוהה, ולא רק בגלל פערי השכר והמגדר

תמר מירסקי: בכל מקרה, נשמח לשבת ביחד

תמר מירסקי:  עשינו מחקר, יש לנו ממצאים ואפשר לשבת ביחד

נעמה לזימי: אבל זה לא של הרשות למעמד האישה

נעמה לזימי:  זה של כלכלה

דדי סוויסה: אבל צריך לקחת אחריות

דדי סוויסה:  משרד אחד צריך לקחת אחריות, ואנחנו רואים במשרד הכלכלה כמשרד שאמור להוביל את זה

תמר מירסקי: בהיבטים של עסקים קטנים ועצמאים נשמח לשבת על הממצאים שיש לנו, ולחשוב מה ניתן לעשות

דוד ביטן: אני רוצה להבין, עכשיו עברתי לעמוד הנכון

דוד ביטן:  לנשים עצמאיות לא מגיע חופשת לידה?     

דדי סוויסה: אני אסביר לך איפה הכשל

דוד ביטן: אתה אומר שיקבלו חופשת לידה, וגם יעבדו באותו זמן

דוד ביטן:  נשמע לי לא - - -     

דדי סוויסה: אני רוצה להסביר

שלום דנינו: נשים עצמאיות יש להן זכות לחופשת לידה, כמובן

שלום דנינו:  אנחנו חוזרים על זה כעיקרון, לראות את הפריון

שלום דנינו:  מה אומרים לאישה שמסדרת ציפורניים? את מקבלת דמי לידה? חופשת לידה? את לא יכולה לעבוד

שלום דנינו:  אם היא לא תעבוד, היא תאבד את הלקוחות

אימאן ח'טיב יאסין: היא תסגור את העסק

שלום דנינו: יש איזה כוח בעולם שיכול לעצור אותה? אם היא תורמת לפריון, מה אכפת לכם?     

דוד ביטן: שלום, זה לא כך

דוד ביטן:  יש דברים שיש להם משמעות, תכלית מסוימת

דוד ביטן:  הנושא של מענק חופשת לידה, התכלית שלו היא שהאישה תנוח

דדי סוויסה: זאת לא הנקודה

רועי כהן: הנושא הזה הגיע לפתרון באמצעות שהובילה לה"ב יחד עם המוסד לביטוח לאומי

רועי כהן:  ביטוח לאומי הוציא הנחיה שעד 40 שעות בחודש נשים עצמאיות יכולות להמשיך לשמור על העסק שלהן, בתנאי שהיא שומרת על העסק

רועי כהן:  היא צריכה לבדוק את החנות, היא צריכה לעשות צ'קים, מותר 40 שעות

רועי כהן:  בעבר, אדוני היושב-ראש, כל אישה עצמאית שהרוויחה מעל 200 אלף שקל, הוציאו חוקר לבדוק האם היא ממשיכה לעבוד

רועי כהן:  ומה עשו? מצאו מישהו שהלכה למשרד שלה לעשות צ'קים או משהו כזה, שללו לה את חופשת הלידה

רועי כהן:  נכנסנו לעניין הזה, ויש הסכמה הם לא רצו שזה יהיה בחוק

רועי כהן:  קרן ברק הגישה את זה בחוק, ובסוף הם התפשרו שהם יוציאו הנחיה

רועי כהן:  ההנחיה של ביטוח לאומי שמתקיימת, היא שאין יותר מעקבים על נשים

דוד ביטן: בסדר, אבל מה התכל'ס?         

רועי כהן: 40 שעות מותר להן לשמור על העסק שלהן

דדי סוויסה: מה זה לשמור? לעבוד או לא?      

דוד ביטן: מישהו שעושה מניקור-פדיקור, יכולה לעבוד או לא?     

דדי סוויסה: לא, היא לא יכולה לעבוד

רועי כהן: היא יכולה לשמור על העסק שלה

דדי סוויסה: לשמור על העסק זה לא לעבוד

דוד ביטן: לשמור זה לא מספיק טוב

יעל גויסקי: זה הגיע מפורום העצמאים ומארגוני לה"ב

יעל גויסקי:  ההצעה הגיעה דרך תלונות של נשים לפני הרבה שנים לארגון לה"ב

יעל גויסקי:  אנחנו לא מדברות בהכרח על קוסמטיקאיות ועל איבוד לקוחות

יעל גויסקי:  מבחינת עבודה, גם קשר כמו שליחת מייל, נחשב לעבודה

יעל גויסקי:  אנחנו מדברות על אישה שיש לה עסק קטן והיא קיבלה סחורה או היא צריכה להוציא משכורת

דוד ביטן: מה קורה אם יש לה חנות הלבשה קטנה, והיא זאת שמפעילה אותה לבד

דוד ביטן:  אין לה עובדים

דוד ביטן:  מה קורה איתה?     

דדי סוויסה: היא נסגרת, היא צריכה להביא עובדת

יעל גויסקי: היא צריכה להביא עובדת

יעל גויסקי:  אנחנו לא באים להגיד לה: את תזכי פעמיים, גם דמי לידה וגם היותך עובדת

יעל גויסקי:  אנחנו מכירים ואנחנו מבינים

יעל גויסקי:  אנחנו שואלים למה 40 שעות? כי יש משהו לעצמאית או לבעלת עסק, שמחייב אותה

דוד ביטן: ביטוח לאומי מסכים לזה?     

דדי סוויסה: הוא לא מפקח, אבל הוא לא נותן להן לעבוד

דדי סוויסה:  מה שקורה בפועל, זה שכולן עובדות בשחור

דדי סוויסה:  זה מה שהן עושות

דדי סוויסה:  מובילים את כולן לעבוד בשחור

שלום דנינו: אין כוח שיעצור אותן

שלום דנינו:  חברים, אם למישהו יש עסק עצמאי, הוא לא יאבד את העסק

שלום דנינו:  הוא לא יאבד

דדי סוויסה: אני לא אאבד את העסק שלי בגלל שלושה חודשים

דדי סוויסה:  ואז כולם עובדים בשחור

שלום דנינו: גל, אתה מבין שהם יעבדו בשחור? אתה מבין שהם יאבדו הכנסות? אתה מבין שהפריון ירד? אז למה? למה לא להגיד: אנחנו מקצים לך דמי לידה, תנוחי, תנהלי את הזמן שלך כמו שאת רוצה, ותעבדי

שלום דנינו:  זה בבחינת לא תחסום שור בדישו

קריאות: - - - 

רועי כהן: הוא פתור, פתור

רועי כהן:  אין יותר מעקבים ואין מניעה של זה

רועי כהן:  הנושא פתור

רועי כהן:  פתור

רועי כהן:  פתרנו את זה עם המוסד לביטוח לאומי, ואין יותר מעקבים

דוד ביטן: מעקבים זה לא הכול

רועי כהן: אין יותר בעיה

רועי כהן:  אם אישה רוצה לשמור על העסק שלה, היא יכולה לשמור על העסק שלה

רועי כהן:  היא יכולה להמשיך לעבוד עד 40 שעות

רועי כהן:  אם היא רוצה מעבר ל-40 שעות, פה נכנס הנושא של שכירות, שירצו להמשיך ולפתוח את זה

רועי כהן:  הנושא נפתח למשהו הרבה יותר רחב, שאנחנו לא רוצים להיכנס אליו

רועי כהן:  אם המעסיק ירצה שאישה שכירה תמשיך לעבוד בזמן הזה, זאת תהיה בעיה מאוד גדולה

רועי כהן:  הנושא הזה נפתר בהוראה מינהלית של ביטוח לאומי, ואני לא מציע לפתוח את זה

רועי כהן:  הנושא הזה נפתר כרגע, ואין אישה עצמאית שרוצה לשמור על העסק שלה, שלא יאפשרו לה את זה

שלום דנינו: בפועל, כל מה שהיא תעבוד היא תגיד שזה במסגרת 40 שעות

דוד ביטן: אתה מקבל את זה?     

דדי סוויסה: אני סומך על רועי במאה אחוזים

דדי סוויסה:  אם רועי אומר את זה, אני סומך על זה

דוד ביטן: יש לך מסמך בכתב על זה, או רק דיבורים?     

רועי כהן: כן, יש בכתב

אימאן ח'טיב יאסין: תעביר לנו, בבקשה

דוד ביטן: יצאה הנחיה?     

דבורה לילך: אני מנהלת תחום בכירה במינהל הגמלאות בביטוח לאומי

דוד ביטן: תגידי את זה לפרוטוקול ונגמר הסיפור

דבורה לילך: דמי הלידה נועדו לפצות את היולדת על התקופה שבה היא לא עובדת, עבור הטיפול בתינוק

דוד ביטן: או התינוקת

דבורה לילך: או התינוקת

דבורה לילך:  זאת גמלה מחליפת שכר

דבורה לילך:  אתם מבינים שאי אפשר לקבל פעמיים על אותה תקופה, וציינת יפה גם את העובדה שזה עלול להשפיע על המשק, ומעסיקים עלולים לבקש גם מהשכירות, ודווקא מהמוחלשות יותר, לעבוד בזמן חופשת הלידה

דבורה לילך:  כמו שהסברת יפה, עד 40 שעות, עד רבע מהמשרה אנחנו מאפשרים, והיא אפילו מקבלת הודעה על כך שהיא יכולה לעבוד לשימור העסק

דבורה לילך:  אני מסכימה לגמרי שלא כדאי לגעת בנושא הזה

דוד ביטן: טוב, גמרנו

דוד ביטן:  הלאה

דדי סוויסה: אני רוצה לקחת אותנו לנוהל לחיצה על כפתור, אבל מכיוון אחר

דוד ביטן: סיימת עם עמ' 17?     

שלום דנינו: כן

שלום דנינו:  מאוד חשוב לדבר על הפרילנסרים

דדי סוויסה: קרה דבר מדהים בישראל

דדי סוויסה:  דווקא אחרי הקורונה, כשחשבנו שאנשים יפחדו מלהיות עצמאים, נוצרה תופעה מוזרה והרבה מאוד אנשים דווקא הפכו להיות עוסק פטור

דדי סוויסה:  רק בשנת 2022 נפתחו 150 אלף עסקים חדשים של עוסק פטור, בדיוק ההפך מהמגמה שחשבנו שתקרה

אימאן ח'טיב יאסין: אתה יודע למה?     

דדי סוויסה: אני יודע

דדי סוויסה:  אני חי את זה

דדי סוויסה:  אנחנו שומעים גם בטלוויזיה על 700-650 עצמאים

דדי סוויסה:  בפועל, לפני שבועיים, בסקירה של רשות המיסים – אני אומר לפרוטוקול שיש לנו  1,000,047 עצמאים בישראל

דדי סוויסה:  זה כבר לא 650 אלף שכולנו חושבים

דדי סוויסה:  מיליון וארבעים ושבע בתי אב

שלום דנינו: גל, אתה מכיר את המספר הזה? הוא דרמטית שונה ממה שאתם שומעים

דדי סוויסה: כל הזמן הם מוציאים מספרים

דוד ביטן: האוצר מוציא?     

דדי סוויסה: כן

דוד ביטן: למה יש הבדל במספרים?     

דדי סוויסה: אין לי מושג

דדי סוויסה:  הינה, כולכם מסתכלים עליי ואני אקריא לכם מרשות המיסים במדינת ישראל

דוד ביטן: רשות המיסים פה? למה הם אף פעם לא באים לשום דיון?     

דדי סוויסה: הם מפחדים שלא תדרשו החזר הוצאות

דוד ביטן: לא, ברצינות

דוד ביטן:  יש פה מישהו? לא ראיתי אותם אף פעם

דוד ביטן:  הם מתעלמים כל הזמן

דדי סוויסה: אני אתן לכם את המספר כדי שתהיו מעודכנים

דדי סוויסה:  657,917 עוסקים רשומים כעוסק מורשה; 389,967 עוסקים הרשומים עוסק פטור

דדי סוויסה:  בסך הכול, 1,000,047

דוד ביטן: עזוב את זה עכשיו

דוד ביטן:  מה הבקשה שלך?     

דדי סוויסה: אני בדיוק מגיע לזה

דדי סוויסה:  זאת הולכת להיות שכבת העניים החדשה של מדינת ישראל, בניגוד לשכירים שמפרישים להם זכויות וכדומה

דדי סוויסה:  בעתיד, הם הולכים להיות

דדי סוויסה:  הם ממשכנים את כל העתיד שלהם בשביל הנטו של היום

דדי סוויסה:  הם חיים בעולם הזה

דדי סוויסה:  מתוכם, יש 400 אלף פרילנסרים עד 100 אלף שקלים

דדי סוויסה:  אלה אנשים שממילא לא יכולים להפריש כי אין להם, לא דמי אבטלה ובטח לא פנסיה וכדומה

דוד ביטן: הם מחויבים להפריש?     

דדי סוויסה: כן

דדי סוויסה:  מחויבים להפריש על פי חוק ולא מפרישים

גל ברנס: יש כללים

גל ברנס:  לפי החוק מתחת לשכר מינימום וכל מיני כאלה, לא חייבים

גל ברנס:  אבל ככלל, גם עצמאים חייבים להפריש לפנסיה

דוד ביטן: גם אלה?     

גל ברנס: המון - - - שמדובר עליהם, גם שכירים, מן הסתם

דוד ביטן: אני חושב שאתם צריכים להעלות את הסכום

דוד ביטן:  8,000 שקל בחודש זה כלום

דוד ביטן:  למה אתם לא מעלים את הסכום? אני מבין שאתם מטפלים בכול

רועי כהן: יש המלצה ל-150 אלף

דוד ביטן: למה לא מעלים את הסכום הזה? שיעלו את זה, כדי שאנשים יוכלו להשתכר יותר ולא יצטרכו ללכת להיות שכירים

שלום דנינו: השכר הממוצע הוא 11,200

שלום דנינו:  זה לא כסף גדול

גל ברנס: איזה סכום רוצים להעלות?     

דדי סוויסה: דיברו על 150 אלף

דדי סוויסה:  כבר הייתה ועדה שהולכים להסכמה

גל ברנס: את מה מעלים?     

נעמה לזימי: את הסכום לעוסק פטור

דוד ביטן: כן, את המקסימום

דוד ביטן:  תעלו את הסכום, למה הוא 100 אלף שקל?     

גל ברנס: יש שם מצוק מס

גל ברנס:  ברגע שאתה עובר את הסכום, ישר עולים לך 17%, ואז עצמאי מגיע ואומר - - -     

דדי סוויסה: בגלל זה מעלים ל-150 אלף

גל ברנס: אם מעלים את העוסק הפטור, ה-17% נהיים יותר גדולים, ואז עסקים יותר ייתקעו במדרגה

גל ברנס:  היום הם עוסקים את הקפיצה מעל המדרגה, והם צריכים לקפוץ ב-17 אלף

גל ברנס:  הם יוכלו לקפוץ ל-34 אלף

אימאן ח'טיב יאסין: אז תתקנו גם את המדרגה

אימאן ח'טיב יאסין:  מה הבעיה? 

גל ברנס: - - - יוכלו לקפוץ ל-34 אלף

גל ברנס:  - - - לרצות לגדול ולצמוח, כי יש לו בדיוק את המצוק הזה, שבו הוא יורד למטה וצריך לעלות בחזרה

דוד ביטן: תסלח לי

דוד ביטן:  עוסק פטור גם צריך להגיש דוח בסוף שנה, נכון? אם הוא צריך לשלם מס על זה, שישלם

דוד ביטן:  מה הקשר?     

גל ברנס: לא, זה מע"מ

דוד ביטן: אבל הוא צריך להגיש דוח

דוד ביטן:  עזוב את המע"מ

דוד ביטן:  בסוף שנה עוסק פטור מגיש דוח למס הכנסה

דוד ביטן:  על מה אתה מדבר? ואם הוא צריך לשלם מס בעקבות ההכנסה שלו, שישלם

דוד ביטן:  מה אתה מערבב לי עכשיו את הנושא של המס

דוד ביטן:  אין שום קשר לעניין

רועי כהן: עוסק פטור משלם מס מעל 60 אלף שקל

דוד ביטן: כן, הוא משלם

דוד ביטן:  הוא גם מגיש דוח שנתי

שלום דנינו: גם פה יש תופעה של שתי הרעות: אתה מצמצם את הפריון, ושנית, אם הוא עולה יותר הוא מחפש דרכים - - -     

דוד ביטן: בעניין הזה, אנחנו נתקדם

דוד ביטן:  ההחלטה שלנו היא שאנחנו רוצים שהסכום הפטור יעלה - - -     

שלום דנינו: לשכר הממוצע כפול 12

דוד ביטן: אנחנו מבקשים תשובה לעניין הזה מרשות המיסים ומהאוצר

דוד ביטן:  קודם כול, נתחיל מזה

דוד ביטן:  ולגבי זה שהם עולים מדרגה, זה לא רלוונטי כי הם מגישים דוח ומשלמים מס

דוד ביטן:  אני לא יודע מה אתם רוצים

גל ברנס: עוסק פטור זה במע"מ

גל ברנס:  אתה לא משלם מע"מ של 17%

דוד ביטן: אתה גם לא גובה מע"מ

דוד ביטן:  מה יש לשלם אם אתה לא גובה? מה אתה רוצה? לא הבנתי

גל ברנס: אם בסוף שנה הרווחת 100 אלף שקל

גל ברנס:  מע"מ לא באים לבקש ממך 17%

דוד ביטן: הם גם לא צריכים, כי לא גבית

דוד ביטן:  מה זה מע"מ? אתה מעביר מיד ליד

דוד ביטן:  מה אתה רוצה?     

דדי סוויסה: אם זה 150 אלף, אתה לא גובה

דדי סוויסה:  בכל מקרה זה אותו דבר

דוד ביטן: ברגע שאתה נותן חשבונית כזאת, אין עליה מע"מ, ואז אף אחד לא משלם

דוד ביטן:  מה אתה רוצה?     

גל ברנס: ברגע שאתה עובר את המדרגה - - -     

דוד ביטן: איזו מדרגה? ברגע שאתה אומר שעוסק פטור זה עד 150 אלף, העלית את המדרגה

דוד ביטן:  מה אכפת לי?     

גל ברנס: במצב הקיים היום, אם עברתי את מדרגת העוסק פטור, אני צריך להתחיל לשלם מע"מ לרשות המיסים

דוד ביטן: עוד פעם? בעצם העלית את המדרגה, מה אתה רוצה? הוא לא גובה מע"מ, אז על מה הוא ישלם מע"מ? מה אתה רוצה? לא הבנתי את זה

דוד ביטן:  עוסק פטור לא גובה מע"מ

דוד ביטן:  מה אתה רוצה? אני לא מבין

נעמה לזימי: הוא לא שכיר, אז אין לו תנאים סוציאליים והוא לא גובה, אבל הוא כן צריך לשלם מע"מ? משהו

נעמה לזימי:  עשיתם מהעסקים משהו מדהים

שלום דנינו: גל, באמת, אני אומר לך, אני שומע אותך כל פעם

דוד ביטן: הפעם אתה לא משכנע בטיעון

שלום דנינו: יש לך מודלים כלכליים תיאורטיים

שלום דנינו:  אתה אומר שב-7,000 אנחנו מדרבנים אותו לצמוח

שלום דנינו:  למה לא תוריד ל-4,000 כדי שהוא יהיה ממש רעב ויצמח? ההפך

שלום דנינו:  תן לו שכר ממוצע, וממנו הוא גם יוכל לחשוב על צמיחה

דוד ביטן: רוב האנשים שעובדים בצורה הזאת, הם צעירים או נשים

דוד ביטן:  הרבה נשים וגם אנשים שמתחילים

דוד ביטן:  לפני שהם מתחילים לגדול, הם עובדים ככה

שלום דנינו: למה לדכא את העסק?     

נעמה לזימי: אנשים במעבר בין שכיר להקמת עסק, אומרים שהם לא רוצים עדיין לוותר על התשתית שלהם

נעמה לזימי:  הם מתחילים עם עוסק פטור, רואים כי טוב, מצמיחים לעצמם את התשתית לעסק ומפתחים אותו

רועי כהן: חבר הכנסת יעקב אשר עובד על זה כבר שש שנים

דוד ביטן: בישיבה עם אנשי המקצוע עם חברי הכנסת, אנחנו רוצים שתהיה כבר תשובה מסודרת בעניין

דדי סוויסה: אני רוצה להמשיך עם נושא הפרילנסרים

דדי סוויסה:  יש לנו ארבעה אתגרים

דדי סוויסה:  ב-2030 נגיע כמעט למיליון וחצי עצמאים בישראל

דדי סוויסה:  אגב, הפרילנסרים הם בצמיחה מטורפת

דדי סוויסה:  זה העובד החדש, ויש פה כמה אתגרים מאוד קשים

דדי סוויסה:  הראשון, כל נושא דמי הפגיעה לא יהיה מוכר, כי אנשים מתחילים לעבוד יותר ויותר מהבית

דדי סוויסה:  בן אדם שעובד מהבית, אני לא יודע אם הוא עשה חביתה לילדים, ובאותו זמן לא יודעים אם להכיר בו כנפגע עבודה או לא

דדי סוויסה:  לא התחלנו בכלל לטפל בסוגיית רשת הביטחון או דמי הפגיעה שלו או הזכויות שלו בנושא ביטוח לאומי, כאשר יותר ויותר אנשים עברו לעבוד מהבית

דדי סוויסה:       שנית, רשות המיסים

דדי סוויסה:  ההוצאה השתנתה, כי העבודה של הפרילנסרים היא מהבית

דדי סוויסה:  היא כבר לא כמו שהיה בעבר, ואין כמעט הוצאות

דדי סוויסה:  אני מקצה חדר, אני צריך אוכל וכולי

דוד ביטן: זה לא מדויק

דוד ביטן:  לא הכול זה הקצאת חדר

דוד ביטן:  לא כל העבודות של פרילנסר זה הקצאת חדר בבית

דדי סוויסה: לא זה מה שאמרתי, אבל יש עוד הרבה מאוד הוצאות בתוך הבית שלא מכירים לי בהן ברשות המיסים, כי אין בכלל התאמה

דדי סוויסה:  לא הנושא של דמי פגיעה ולא זה

שלום דנינו: אתה יכול להגיד מה? תקשורת, מחשבים, שולחן – כל זה מוכר

שלום דנינו:  מה עוד?     

דוד ביטן: כשעובד של חברת הייטק עובד מהבית, מכירים לו במשהו?     

דדי סוויסה: אנחנו לא יודעים

דוד ביטן: מכירים לחברה משהו מזה?     

דדי סוויסה: לדעתי, מכירים לחברה כחלק מההוצאה

דוד ביטן: אם מכירים לחברה, צריך להכיר גם לעצמאי

דוד ביטן:  אני לא יודע מה המצב

דוד ביטן:  תבדקו את זה, בבקשה

דוד ביטן:  אתם נותנים זיכויים לעובד שעובד מהבית לחברה עצמה? אם כך, צריך לתת גם לעצמאי שעובד מהבית

דוד ביטן:  אותו הדבר

דוד ביטן:  אם לא נותנים, גם לא צריך לתת פה

דדי סוויסה: הנושא האחרון הוא נוהל לחיצה על כפתור

יעל גויסקי: ביקשנו שיהיה סכום קבוע, נניח 1,000 שקלים או 1,500, שיוכר כהוצאות אש"ל

יעל גויסקי:  פרילנס לא תמיד משתמש בבית אלא בבית קפה

אימאן ח'טיב יאסין: אין לו איפה לשבת ולאכול

דוד ביטן: אין שום הכרה? באמת, תעירי להם שהם היו צריכים לבוא

דוד ביטן:  מה זה הדבר הזה? אני לא מבין

דוד ביטן:  הם לא מגיעים לישיבות

יעל גויסקי: כל הנושא של הכרה בהוצאות, זה משהו שהוא כבר שנים

רועי כהן: תמיד מאשרים לפני בחירות

רועי כהן:  אני נזכר עכשיו שהם אישרו את כל זה בשנת 2018

רועי כהן:  במסגרת הזאת שהם אישרו, אני אספר לך מה הם אישרו

דוד ביטן: אתה תלמד, כשהאוצר מאשר מהר, אתה יודע שיש בחירות

דוד ביטן:  הינה, אני אומר לך, שתדע

רועי כהן: לעסק שיש לו משרד הם אישרו עד 500 שקל, ולעסק שאין לו משרד עד 1,000 שקל בחודש

רועי כהן:  אישרו הוצאות אש"ל

רועי כהן:  זה היה חלק מהתוכנית נטו עסקים, שכחלון עשה בסוף 2018

רועי כהן:  הוא הביא תג מחיר של 700 מיליון

דוד ביטן: לא, זה היה לשנתיים

דדי סוויסה: הוא אישר את זה, אבל זה לא נכנס לתוקף כי כבר היו בחירות

יעל גויסקי: הם הביאו את זה כתוכנית, בלי לאשר אותה

יעל גויסקי:  כמו הרבה דברים

דדי סוויסה: זאת הייתה תוכנית שהוא הכריז עליה, אבל לא עשו איתה כלום

דוד ביטן: מה יש בתוכנית הזאת?     

דדי סוויסה: בעיקר החזר הוצאות

רועי כהן: 150 אלף שקל – עוסק פטור; הנושא של הכרה בהוצאות אש"ל – 500 שקל לעסק שיש לו משרד ו-1,000 שקל למי שאין משרד

שלום דנינו: אפשר להביא את התוכנית הזאת, אם אתה רוצה

רועי כהן: הם לא יציעו לנו את זה

רועי כהן:  זה נמצא אצלם במגירה

דדי סוויסה: נביא לכם את זה לגבי החזר ההוצאות

דוד ביטן: תביא לנו נייר, בבקשה, רק של החלקים האלה בתוכנית

דוד ביטן:  רק את זה

דוד ביטן:  אתה אומר שהאוצר אישר בגלל השר? הגוף המקצועי התנגד לזה אז?      

גל ברנס: כל נושא ההוצאות מעולם לא הוסדר כמו שצריך

גל ברנס:  בכל פעם עושים עוד קצת ועוד קצת

גל ברנס:  על כל דבר אפשר להגיד שזה חשוב וזה חשוב

גל ברנס:  בסוף, הרעיון של הוצאה זה הוצאה לצורך הכנסה

דדי סוויסה: אנחנו רוצים להביא את עצמנו להחזר ההוצאות שרשות המסים נותנת לעובדים שלה

דוד ביטן: אתה מסכים איתי שעצמאי שרץ ממקום למקום, צריך לאכול סנדביץ' או לא? אין לו משרד, אז הוא יושב בבית קפה עם לקוח

דוד ביטן:  הוא לא יכול את הקפה ועוגה לקזז?     

דדי סוויסה: לא

דדי סוויסה:  הם רוצים שנרמה

דוד ביטן: הגזמת

שלום דנינו: אפילו חברי כנסת מכירים להם בזה

יעל גויסקי: מכירים לכולם

יעל גויסקי:  לעובד שכיר יש הכרה, לעצמאים אין

רועי כהן: רגע, תעשו סדר

רועי כהן:  בוא נספר את האמת

רועי כהן:  עד 2009 הייתה הכרה בהוצאות אש"ל גם לעצמאים

רועי כהן:  ב-2009 הסכומים היו מאוד מגוחכים – 4 שקלים לארוחת צוהריים

רועי כהן:  לה"ב הגישה עתירה לבג"ץ והסכימו להתאים את זה לנושא השכירים

רועי כהן:  מה עשתה רשות המיסים? אמרה: לא, אנחנו נבטל לגמרי את ההכרה בהוצאות אש"ל, וככה לא יהיה ויכוח על 4 שקלים

רועי כהן:  למה מ-4 להעלות ל-14? לא יהיה בכלל

רועי כהן:  זה מה שקרה

רועי כהן:  הגשנו עתירה לבג"ץ ובג"ץ אמר: בטח, אותן זכויות לשכירים ולעצמאים

רועי כהן:  צריך להרים את התעריפים

רועי כהן:  הלכו ותיקנו את פקודת מס הכנסה, ולא מוכר אש"ל לעצמאים

רועי כהן:  ככה עושים כל הזמן

רועי כהן:  כלומר, אם אנחנו מנצחים אותם בבית משפט, הם הולכים ומתקנים את הפקודה

דוד ביטן: אתה צריך לבוא בטענות לחברי הכנסת, לא לאוצר, שנותנים להם לעשות את זה

דוד ביטן:  אם אתה רוצה עוד סיבה – האוצר מנצל תמיד את המצב כשיש חילופים של שר

דוד ביטן:  אם יש חילופים של שר בדיוק בתקציב, פתאום הכול עובר להם בחוק ההסדרים

דוד ביטן:  למה? הוא עוד לא נכנס לתמונה

נעמה לזימי: יש דברים שהם העבירו הלאה בחוק ההסדרים

דוד ביטן: אני אלמד אותך כמה תובנות לגבי האוצר

רועי כהן: אדוני, צריך לקבוע 500 ו-1,000, ולמנוע מצב שעצמאים יאספו חשבוניות

דוד ביטן: לא נפתור עכשיו את הבעיה

נעמה לזימי: ביטן, אם תרצה רפורמה באוצר, נראה לי שאני אתמוך בך

דוד ביטן: לא נפתור את כל הבעיות עכשיו

דוד ביטן:  גם פה אפשר לתת איזושהי בשורה בנושא התנאים הסוציאליים

דוד ביטן:  תביאו לנו את הנייר, אבל ספציפית בלי הסיפורים מסביב

רועי כהן: זה גם לא עולה הרבה כסף

דוד ביטן: אני אלמד אתכם עוד כמה תובנות על האוצר

דדי סוויסה: דבר אחרון והכי חשוב לנו פה הוא נוהל לחיצה על כפתור

דדי סוויסה:  זמן חירום

דוד ביטן: רגע, לפני שאתה מתחיל עם זה, למה הכנסתם סגירת עסקים?     

דדי סוויסה: דילגתי על זה כי אני מקצר בזמן

דדי סוויסה:  יש לנו בעיה גדולה מאוד

דדי סוויסה:  יש פתיחה וסגירה של עסקים, וזה כמו דלת מסתובבת בישראל

דדי סוויסה:  השאלה היא למה

דוד ביטן: מפסידים – סוגרים

דדי סוויסה: לא, לא

דדי סוויסה:  זה בדיוק העניין

דוד ביטן: אתה רוצה שהאוצר ינהל להם את העסק?     

דדי סוויסה: לא, לא

דדי סוויסה:  בכלל לא

דדי סוויסה:  אנחנו מצביעים כל הזמן על העובדה שמעולם לא נעשתה עבודה למה נסגרים עסקים

דדי סוויסה:  למה נפתחים – הבנתי

דדי סוויסה:  אבל למה נסגרים? לא נעשתה עבודת מחקר אמיתית

דוד ביטן: תעשו, מישהו מפריע לכם?     

דדי סוויסה: אבל אין לנו את כל הנתונים

דדי סוויסה:  בגלל זה אנחנו צריכים את משרד הכלכלה לטובת העניין

דדי סוויסה:  אף אחד גם לא לוקח אחריות על סגירת עסקים בישראל

דדי סוויסה:  אני אתן לך דוגמה, ומייד תגיד לי שאני צודק

דדי סוויסה:  למשל, כל הנושא של פחת מואץ

דדי סוויסה:  אנחנו צועקים על זה בקול רם – בן אדם פותח מסעדה ב-300 אלף שקל

דוד ביטן: מסעדה זה סיפור אחר

דדי סוויסה: אין בעיה

דדי סוויסה:  פותח חנות בגדים גדולה ב-300 אלף שקלים

דדי סוויסה:  באים אליו ואומרים: השקעת 300 אלף ואנחנו נכיר בפחת שלך בשבע שנים

דדי סוויסה:  הוא אומר: אבל אין לי תזרים לשבע שנים, שתכירו לי

דדי סוויסה:  התחננו אליהם עשרים אלף פעם

דוד ביטן: כשאתה מקים עסק, זה אותו פחת שיש גם באופן רגיל? כשאתה מקים עסק יש לך הוצאות גדולות

גל ברנס: הפחת הוא תמיד עניין שנפרס לצורך הוצאות מוכרות במס

דוד ביטן: אין פחת יותר גדול, לפחות בשנה של הקמת העסק?     

גל ברנס: אני לא לגמרי מכיר, וצריך לשאול את רשות המיסים

גל ברנס:  לדעתי אין

דוד ביטן: לדעתי, זה צריך להיות

דדי סוויסה: אין, אין

דדי סוויסה:  ואז הם עושים מחנק אשראי והעסק נסגר

דוד ביטן: כשאתה פותח עסק, אתה משקיע הרבה מאוד כסף

דוד ביטן:  תן לו יותר קיזוז

דוד ביטן:  לא אמרתי מאה אחוז, אבל תנו

גל ברנס: עסק שנפתח לא מרוויח

גל ברנס:  לוקח לו זמן להרוויח

גל ברנס:  בשנים הראשונות המס שלו לא גבוה, וכל הפחת הזה מוכר לצרכי מס

דוד ביטן: תלוי איזה גודל

דדי סוויסה: אבל יש לו בעיית תזרים, תזרים

שלום דנינו: לא, זה לא קשור

דוד ביטן: תזרים לא קשור

דוד ביטן:  זאת בעיה שלך, התזרים

דוד ביטן:  מה אתה רוצה, שהאוצר יעזור לך?     

דדי סוויסה: אם היו מכירים לו בפחת מואץ, היה לו יותר תזרים, היה לו יותר כסף כדי לשרוד תקופה ארוכה יותר לאחר מכן בעסק, כי אין לו הכנסות בתחילת העסק

דדי סוויסה:  אגב, יש את זה באירופה

דדי סוויסה:  הם מכירים ב-50% פחת מואץ לפתיחת עסק, ולאחר מכן - - -     

דוד ביטן: אני לא יודע מה העלות התקציבית של זה

שלום דנינו: אין לזה עלות

דוד ביטן: יש, יש

דוד ביטן:  ברגע שיש לו פחת יותר גדול, הוא משלם פחות מס בסוף השנה

דוד ביטן:  אין ויכוח על זה, יש לזה עלות תקציבית לאוצר

דוד ביטן:  אני לא יודע מה העלות התקציבית, ואני שומע שבאירופה נותנים את זה

דוד ביטן:  אתם צריכים לתת פחת יותר גדול בשנה הראשונה

שלום דנינו: ממילא 50 אלף הולכים להיסגר

דוד ביטן: לא, זה לא קשור לסגירה

דוד ביטן:  באופן כללי, גם לעסקים פתוחים וגם לסגורים

דוד ביטן:  לגבי הסגירה, אני לא יודע מה אתה רוצה – בגדול, אם מישהו סגר זה יותר קשור לפשיטת רגל, לנושא של פיצוי, לדמי אבטלה

דוד ביטן:  אלה דברים אחרים

שלום דנינו: דוד, אני רוצה להגיד משהו בעניין, כי אני רואה בזה את אחד הדברים הכי חשובים שאנחנו עושים בסדרת הדיונים האלה

שלום דנינו:  חייבים להקים צוות חשיבה רציני מאוד איך אנחנו בתחילת הדרך של עסקים קטנים – לא להכריח אותם לא לפתוח עסק, אבל לבדוק למי לא כדאי לפתוח

שלום דנינו:  להביא את האינפורמציה הזאת, ללוות כמה שיותר

שלום דנינו:  המדינה מפסידה בסופו של דבר

שלום דנינו:  ובמעלה הדרך, איך מחזקים אותם, איך מלווים אותם

שלום דנינו:  זה המנוע הכי גדול של יוזמה, של מועסקים, של תוצר

שלום דנינו:  אני לא חושב שבא בן אדם ופותח עסק, אומרים לו: לך תפתח תיק במע"מ ונפתח העסק

שלום דנינו:  אני חושב שצריך לעשות דלפק בדיקה לא מחייב, אבל כזה שבוחן דברים בסיסיים

דדי סוויסה: אבל הם לא רוצים לקחת אחריות עליהם

שלום דנינו: הם רוצים, אבל אין להם כל האמצעים וכל הכוחות

שלום דנינו:  המטרה, כמו שאמרת, היא לא להתנגח באף אחד אלא לחזק את משרד הכלכלה ואת הרשות לעסקים קטנים

שלום דנינו:  להרחיב אותה, להגדיל אותה כי זה חתיכת מנוע גדול

דוד ביטן: תודה

דוד ביטן:  מה רצית להוסיף?     

דדי סוויסה: דבר אחרון זה נוהל לחיצה על כפתור

דדי סוויסה:  בעינינו זה קודש הקודשים

דוד ביטן: דיברנו על זה

דוד ביטן:  אנחנו לא נפתור את הבעיה עכשיו ונקיים ישיבה מיוחדת על העניין הזה

דוד ביטן:  נוהל לחיצת כפתור זה דבר משמעותי, ואנחנו לא נסגור את זה מעכשיו לעכשיו

דוד ביטן:  זה גם לא דחוף

דוד ביטן:  כרגע אני לא רואה איזה וירוס שמשתולל לנו

דוד ביטן:  אלא אם כן יבוא חיידק או וירוס מסיביר, שחי 100 מיליון שנה

דוד ביטן:  אז נהיה בבעיה כולנו

דוד ביטן:  לא נצטרך נוהל כפתור, כי אולי כולנו לא נהיה

רועי כהן: מה עם רעידת אדמה שהייתה בטורקיה לפני שלושה-ארבעה שבועות, אם חס וחלילה זה קורה פה?     

דדי סוויסה: הייתה לנו שיחה עם מנכ"ל משרד האוצר, ואמרנו לו שאין שום בשורה לממשלה בנושא הזה

דדי סוויסה:  יכול להיות שאנחנו נמצאים ערב עימות, לא עלינו

דדי סוויסה:  אני מקווה שלא

דדי סוויסה:  אנחנו יכולים להיכנס לעימות

דדי סוויסה:  הוא ביקש את הצעת החוק בנושא של נוהל לחיצה על כפתור, והוא טוען שהאוצר יאהב את זה

דדי סוויסה:  יש לנו את זה, של ארנון בר דוד

שלום דנינו: אני קורא לזה חוק ערבות הדדית, וכמו שאתה אומר, צריך לשבת על זה

דדי סוויסה: אני אומר לך שהאוצר מוכן, כי זה לא עולה כסף

דדי סוויסה:  זה נוהל שיכול להיות רק אם, חלילה, קרה אירוע

דוד ביטן: חבר'ה, נצטרך לשבת על זה

דוד ביטן:  אני לא יכול לשלוף עוד שלוף

דוד ביטן:  נקיים ישיבה בעניין הזה

דוד ביטן:  אין בעיה

דוד ביטן:  אני לא יודע מתי, או בפגרה או אחרי הפגרה

דדי סוויסה: אפשר להכניס את זה כבשורה לחוק ההסדרים

יעל גויסקי: ביקשנו שבחוק ההסדרים תיכנס רק שורה, והממשלה תכיר בזה שצריך נוהל

יעל גויסקי:  איך הוא יהיה, כמה הוא יהיה, כמה הוא יעלה - - -     

דדי סוויסה: המטרה היא דמי קיום, וזאת לא בעיה

דדי סוויסה:  גם האוצר יכול

דדי סוויסה:  הרי הוא ייתן דמי קיום

דוד ביטן: בסדר

דוד ביטן:  כשנדון בחוק ההסדרים, נתייחס גם לזה

דוד ביטן:  אין בעיה

דוד ביטן:  כרגע אני לא יכול להיכנס לזה

דוד ביטן:  זה לא דבר שאפשר להיכנס אליו תוך דקה

דוד ביטן:  אין דבר כזה

שלום דנינו: יעל, רק שורה לא תפתור לנו את הבעיה

שלום דנינו:  באמת צריך לגבש שאתם קוראים לו לחיצת כפתור, ואני קורא לו ערבות הדדית

שלום דנינו:  ונכון שזה יכול לקרות מסיבות שונות – גם רעידת אדמה

יעל גויסקי: יש לנו שני פורמטים

דוד ביטן: יש לנו בכלל חוק בחוק ההסדרים, שאפשר להכניס את זה לתוכו? יש איזה חוק קרוב בכלל?     

גל ברנס: חוק ההסדרים הוא בסוף חוק ממשלתי

דוד ביטן: אני שואל אותך

דוד ביטן:  כמובן, נדבר עם האוצר ולא מאחורי הגב

דוד ביטן:  יש איזה חוק שאפשר להכניס את זה? אתה לא רואה את זה? עוד לא קיבלתי את החוקים, אז אני לא יודע

דוד ביטן:  יש איזה חוק שוועדת הכלכלה יכולה להכניס את זה לתוכו?     

גל ברנס: לדעתי, אין משהו דומה

שלום דנינו: צריך לעבד הרבה נתונים

דדי סוויסה: אגב, ביטוח לאומי תומך

דדי סוויסה:  זה עבר במועצת הביטוח הלאומי, ועבר כבר את הנהלת הביטוח הלאומי

דדי סוויסה:  כל מה שנשאר זה אצלם

דוד ביטן: לביטוח לאומי אין בעיה, כי הוא מקבל את הכסף מהממשלה

דוד ביטן:  מה שהם מקבלים מהממשלה, הם צ'יק-צ'ק מסכימים

דוד ביטן:  מה שעל חשבונם, הם לא מסכימים בכלל

דוד ביטן:  עזוב, אל תתחיל להגיד לי עכשיו ביטוח לאומי

דוד ביטן:  אם יש לזה עלויות תקציביות גדולות - - -     

דדי סוויסה: אבל כרגע אין

דדי סוויסה:  זה רק בזמן חירום

דדי סוויסה:  ובכל מקרה הם נתנו

דוד ביטן: ביטוח לאומי שקל לא שילם בקורונה

דוד ביטן:  הכול הוא קיבל מהממשלה

דדי סוויסה: לא

דדי סוויסה:  את מורי הדרך הם לקחו על עצמם

דדי סוויסה:  מורי דרך ושחקנים הם לקחו על עצמם

דוד ביטן: מדובר על עשרות מיליארדים

דוד ביטן:  הם שילמו את זה מעצמם? הם קיבלו את זה מעצמם

דוד ביטן:  מה זה מועצת ביטוח לאומי? בחייך, מספיק כבר עם זה

דוד ביטן:  הם צריכים לשלם

דוד ביטן:  ביקשתי מהם לשלם ברפורמה של התחבורה הציבורית רק דבר אחד קטן, שיממנו את הנסיעה בחינם של נכים עם כיסא גלגלים, היכן שאין להם אפשרות להגיע באופן נגיש עד שיפתרו את הבעיה של הנגישות, והם לא מוכנים

דוד ביטן:  הם אומרים: זה לא עניין שלנו, זה עניין של האוצר

דוד ביטן:  אז מספיק כבר עם זה

דוד ביטן:  נו, כל הסיסמה הזאת של ביטוח לאומי

דוד ביטן:  הם לא בסדר בהרבה מאוד תחומים

דוד ביטן:  הם בסדר כשהם מקבלים כסף, הם מקבלים אותו טוב

דדי סוויסה: אז שיחלקו לנו

דוד ביטן: נעבור לבתי אבות

חיים כץ: אני מנכ"ל איגוד בתי האבות ודיורים מוגנים, ויוסי קפלן, חבר הנהלה שלנו

חיים כץ:  הנושא הראשון שנדבר עליו הוא ארנונה לבתי אבות סיעודיים

חיים כץ:  משרד הבריאות מתקצב אותם עם ארנונה למגורים

חיים כץ:  גם בפקודת הארנונה לאורך השנים, בתי האבות מוגדרים תחת סעיף של מגורים

דוד ביטן: אתה מדבר על סיעודי?     

חיים כץ: בתי אבות סיעודיים ומחלקות סיעודיות

דוד ביטן: זה בית חולים לכל דבר ועניין

שלום דנינו: לא, לא

חיים כץ: אלה מגורים של בן אדם

שלום דנינו: אני בניגוד עניינים

דוד ביטן: אתה מדבר על סיעודי, מה מגורים? באמת

דוד ביטן:  מגורים זה בית אבות, כשאדם גר בחדר, הוא הולך והכול

דוד ביטן:  סיעודי זה משהו אחר לגמרי, ולכן זה מוכר כבית חולים לכל דבר ועניין

חיים כץ: בתי אבות משולבים

דוד ביטן: אני קצת מתמצה בנושא הארנונה

רועי כהן: דוד, תן לו להגיד

דוד ביטן: גם לך יש בית אבות

שלום דנינו: בגלל זה אני אומר שאני בניגוד עניינים, למרות שאני לא מנהל

דוד ביטן: אז תן לי לדבר

דוד ביטן:  אני רוצה להבין מה הדרישה

דוד ביטן:  אם הדרישה שלכם שהאזור הסיעודי של בית האבות יוכר כבית חולים לכל דבר ועניין, ואז תקבלו הנחות גם בהיטלי השבחה, באגרות וגם בארנונה, על סמך זה שזה כמו בית חולים, זה מקובל עליי

דוד ביטן:  אני לא יודע מה בפועל

חיים כץ: אם משרד הבריאות היה מתקצב אותנו כבית חולים, כארנונה לבית חולים, הכול היה בסדר; הייתה לנו שום טענה

חיים כץ:  אבל הוא מתקצב אותנו כמגורים

חיים כץ:  את המחלקה הסיעודית הוא מתקצב כמגורים

דוד ביטן: זה לא משנה מה התקציבים

דוד ביטן:  בארנונה זה לא קשור לתקציב

דוד ביטן:  זה לפי השימוש בפועל

דוד ביטן:  השימוש בפועל שלכם הוא בית חולים

דוד ביטן:  מה זה מעניין מה משרד הבריאות מממן או לא מממן? זה קשקוש

חיים כץ: יש בג"ץ שכבר קבע שזה משמש כמגורים, וזה שזה רישיון בית חולים, זה לאו דווקא אומר שזה בית חולים

חיים כץ:  אלה מגורים של בן אדם, והוא גר לפעמים עשר-עשרים שנה במחלקה סיעודית

חיים כץ:  זה לא בית חולים של שבוע

חיים כץ:  גם משרד הבריאות מתייחס לזה כמגורים

דוד ביטן: תראה לי את הבג"ץ הזה

דוד ביטן:  בראשון לציון, למשל, בית אבות מסוים קיבל הנחה או פטור מהיטל השבחה, על רקע זה שהחלק הזה הוא בית חולים לכל דבר ועניין

דוד ביטן:  זה לא משנה מה משרד הבריאות מתקצב

דוד ביטן:  לא מעניין אותי מה הוא מתקצב

חיים כץ: זה מכניס מחלקות לגירעון

חיים כץ:  יש בתי אבות שעיקלו להם את החשבון

דוד ביטן: אתה מדבר רק על ארנונה או על דברים אחרים?     

חיים כץ: רק על ארנונה, כי ההכנסה של בית אבות היא ממשרד הבריאות

דוד ביטן: קודם כול, אין צורך לתקצב

דוד ביטן:  מה הארנונה על בית חולים?     

חיים כץ: כל רשות קובעת לפי צו הארנונה שלה, אבל לפעמים זה מגיע לפי 5 מהתקצוב של משרד הבריאות

שלום דנינו: הפירוש הוא לסגור את בית האבות

חיים כץ: בתי אבות נסגרים היום בגלל הארנונה הזאת

חיים כץ:  אין להם כסף, אין להם הכנסה

שלום דנינו: בפועל לא גובים

שלום דנינו:  חוץ מתל אביב, שם משלמים דמי סיעוד ברמה של 20 אלף, בכל הפריפריה אף אחד לא מעז בכלל לבקש את זה

דוד ביטן: מקובל

דוד ביטן:  משרד הפנים לא הגיע היום משום מה

חיים כץ: אני אחדד, זה כבר נכנס לחוק ההסדרים

דוד ביטן: אני אדבר עם ועדת הפנים

דוד ביטן:  אני בעד זה

דוד ביטן:  אני בעד זה שארנונה לסיעודי תהיה לפי בית חולים

חיים כץ: זה בהסכמה של משרד הבריאות והאוצר

חיים כץ:  הם מסכימים לזה

יוסי פלד: מה הם רוצים? לא לשלם ארנונה בכלל?     

שלום דנינו: בחוק ההסדרים, כשכתוב בתי אבות, הם התכוונו לזה, לרבות בתי אבות סיעודיים

שלום דנינו:  אגב, העיריות לא גובות את הארנונה לפי בית חולים, הן גובות לפי מגורים של אותה שכונה

דוד ביטן: מה יותר גבוה?     

חיים כץ: בית חולים גבוה לפעמים פי 5

שלום דנינו: באתי לראש העיר בבאר שבע, ואמרתי לו: אם אתה מממש את החוק הזה, קח את בית האבות

שלום דנינו:  הינה, אני מעביר לך אותו בחינם

דוד ביטן: מה אתם רוצים?     

חיים כץ: יש הסכמה של האוצר ושל הבריאות

דוד ביטן: מה אתם רוצים?      

שלום דנינו: שיתקנו את זה

דוד ביטן: הפוך, דווקא?     

חיים כץ: שיישאר מגורים כמו שהיה כל הזמן, כל השנים

דוד ביטן: טוב, הבנתי

חיים כץ: משרד האוצר והבריאות מסכימים לזה, וזה כבר היה בחוק ההסדרים

חיים כץ:  משרד הפנים מתנגד

דוד ביטן: נדבר על זה עם ועדת הבריאות

שלום דנינו: אני לא רציתי להתערב בזה, בגלל ניגוד עניינים, חס ושלום

דוד ביטן: החוק הזה יגיע אליהם, ואם אתם רוצים תיקון - - -     

שלום דנינו: הוא הכניס את זה שם

חיים כץ: זה כבר בחוק ההסדרים, אבל משרד הפנים מתנגד

חיים כץ:  האוצר והבריאות איתנו

חיים כץ:  הם מסכימים לזה, הם מבינים את המצוקה

דוד ביטן: בסדר, הם יכולים להתנגד

דוד ביטן:  לא חייבים הכול לפי מה שהם רוצים

דוד ביטן:  הם מתנגדים בגלל העיריות, לא בגלל שהם מתנגדים

חיים כץ: ברור לי

חיים כץ:  יש כמה רשויות שזה לא נוח להן

דוד ביטן: אבל עם כל הכבוד לעיריות, פה הם יוותרו על משהו

חיים כץ: זה ממש כבשת הרש

חיים כץ:  אלה גם ככה מוסדות שבקושי מתקיימים

דוד ביטן: דעו לכם, עניינית זה צריך להיות לפי בית חולים

שלום דנינו: לא, לא נכון

שלום דנינו:  הפרוצדורה של משרד הבריאות היא כזאת בשביל לתת לך רישיון

שלום דנינו:  אין להם פרוצדורה אחרת

שלום דנינו:  אגב, בתי האבות האלה, חוץ מתחבושת אסור להם לעשות כלום

דוד ביטן: אני אגיד לך את האמת, יש דברים אחרים כמו אגרות והיטלים

דוד ביטן:  היטלים – צריך לקבל הנחה גדולה מאוד בגלל שזה בית חולים; היטלי השבחה

דוד ביטן:  אני אומר לך שיש שני צדדים למטבע

דוד ביטן:  אלה לא כספים פשוטים, שאתה מקבל פטור מהיטל השבחה

דוד ביטן:  זה לא דבר פשוט

דוד ביטן:  דע לך, אם אתה מכיר בזה כך, אתה לא יכול לערבב את זה בצד השני

דוד ביטן:  בסדר, מקובל עליי

דוד ביטן:  אין לי בעיה

דוד ביטן:  צריך לדבר על זה עם ועדת הבריאות

דוד ביטן:       יש נציגים מארגון הרוקחים? הם לא באו

דוד ביטן:  נדבר על זה בישיבה הבאה

יוסי פלד: הנושא השני הוא חוק הגנת הצרכן, תיקון 61, מה שנקרא אל תתקשר אליי

יוסי פלד:  אנחנו מספקים שירותי בריאות, שירותי מחלקות סיעודיות, שיקום

יוסי פלד:  אלה מסגרות מגורים לאנשים מבוגרים

יוסי פלד:  אני לא מסכים להגדרות של בתי חולים, כי בבית חולים אדם נמצא בין מספר ימים מצומצם לשבועיים-שלושה, ואצלנו הם חיים

דוד ביטן: למה? בית חולים סיעודי

דוד ביטן:  זה לא נכון

יוסי פלד: שוב, אם נתייחס לבתי החולים הסיעודיים, למחלקות הסיעודיות, אנשים גרים בבית הזה בין שנתיים לחמש שנים

יוסי פלד:  במחלקות לתשושים יותר, בבתי דיור מוגן יותר

דוד ביטן: סיעודי זה סיעודי

דוד ביטן:  יכול להיות סיעודי שנה, חצי שנה ויותר

דוד ביטן:  תלוי

יוסי פלד: אני מדבר על תיקון 61, ואני לא מדבר על הארנונה

יוסי פלד:  הדרך שבה אנחנו מבצעים חבירה או עסקה עם לקוח מטופל, היא תהליך מאוד מאוד ארוך

יוסי פלד:  לפעמים זה דחוף, אז התהליך קצר, ולפעמים זה מארג של שנים

יוסי פלד:  אנחנו מבקשים להחריג אותנו מתיקון 61, למשך תקופה של שנה מכיוון שיש לנו מספר לקוחות ואנשים - - -     

דוד ביטן: זה לא נראה לי, ואני אגיד לך למה

דוד ביטן:  בית אבות לא מדבר רק עם הקשיש, הוא מדבר עם המשפחה

דוד ביטן:  ברגע שאתה מדבר עם המשפחה, החוק לא חל

יוסי פלד: במקרים של בתי אבות לתשושים ומוסדות - - -     

דוד ביטן: אתה מדבר עם הקשיש?     

חיים כץ: כן

חיים כץ:  הזקנים היום הם עצמאים

יוסי פלד: השיחה היא עם בני הזוג

יוסי פלד:  אנחנו מדברים על בני זוג, שאחד מהם מצבו - - -     

דוד ביטן: המשפחה יכולה לדבר איתו

חיים כץ: הם בני שבעים, עצמאים, והם רוצים לעבור לדיור מוגן

דוד ביטן: המשפחה לא מדברת?     

יוסי פלד: התפיסה הנכונה היא לדבר קודם כול עם האדם

יוסי פלד:  אנחנו לא נדבר עם בני משפחה

יוסי פלד:  האדם רוצה לדבר איתנו

דוד ביטן: אתם יכולים לדבר עם המשפחה

דוד ביטן:  אם יש אדם שהוא ערירי, אתה צודק

יוסי פלד: אדוני היושב-ראש, אני מדבר על מסגרות דיור לאנשים - - -     

דוד ביטן: אתם יכולים לעקוף את החוק הזה, אם אתם מדברים עם המשפחה

יוסי פלד: למה? בן אדם בן שבעים שהתאלמן מאשתו וחי לבדו

דוד ביטן: הילדים לא צריכים להיות בעניין? רק הוא?     

יוסי פלד: ברור שהם בעניין

יוסי פלד:  על אחת כמה וכמה

יוסי פלד:  אנחנו לא מדברים על עסקה טלפונית

דוד ביטן: לא, לא

דוד ביטן:  עזוב

שלום דנינו: אם דוד לא משתכנע, תרד מזה

דוד ביטן: בן אדם ערירי? כן, זה בעייתי

דוד ביטן:  צריך להיות לו אפוטרופוס

דוד ביטן:  עם כל הכבוד, אתם לא תנהלו משא ומתן עם אדם שהוא בעייתי ואין לו משפחה

דוד ביטן:  יש לו אפוטרופוס, ויש את המדינה, כונס הנכסים הרשמי

דוד ביטן:  יש עם מי לדבר

דוד ביטן:  לבוא ולהגיד שאתם רוצים החרגה, כדי שזה יחול על כולם ותעשו מה שאתם רוצים? זה לא מקובל עליי

חיים כץ: לא מדובר במקרי רווחה

חיים כץ:  לפעמים אלה מנכ"לים של חברות, אנשים שמנהלים משרדי עורכי דין

חיים כץ:  הם בני שבעים, עצמאים, שרוצים לעבור לדיור מוגן

דוד ביטן: שיעברו לדיור מוגן

דוד ביטן:  מה הבעיה? לא הבנתי

חיים כץ: הם לא מודעים לאפשרות הזאת

יוסי פלד: אני לא מסוגל לפנות אליהם

דוד ביטן: אני לא יודע

דוד ביטן:  בזה אני לא יכול לתת לכם עזרה

דוד ביטן:  אני מאוד מצטער

דוד ביטן:  זה לפתוח את הכול

יוסי פלד: לא לפתוח

יוסי פלד:  אנחנו מבקשים הוראת שעה לשנה, מכיוון שיש לנו אנשים שהיו איתנו בקשר בשנתיים האחרונות, ומה-1 בינואר אני לא יכול לפנות אליהם

יוסי פלד:  הם היו איתנו בקשר

יוסי פלד:  זהו תהליך ארוך, וכל מה שאני מבקש זה הוראת שעה לשנה

יוסי פלד:  נפנה אליהם ונבקש מהם, מי שירצה, להמשיך איתם את הקשר

יוסי פלד:  היום אני לא יכול להמשיך איתם את הקשר

דוד ביטן: זה רק על טלפון? אתה לא יכול לפנות אליו בכתב? מה הבעיה? אני לא מבין את זה

ד"ר עידית חנוכה: אתם לא יכולים לשלוח לו דיוור אלקטרוני?     

יוסי פלד: כשאנחנו מדברים על אוכלוסייה מבוגרת, קיימים פערים

יוסי פלד:  כל מה שאנחנו מבקשים זה שנה של הוראת שעה, להסדיר את הנושא הזה מול הלקוחות שלנו, שהם איתנו בקשר

שלום דנינו: זה הקהל שלהם

דוד ביטן: אתה יודע, כל אחד יבקש החרגה מהחוק הזה

יוסי פלד: לא, אני לא מבקש החרגה מהחוק

דוד ביטן: אתה כבר השלישי שמבקש

שלום דנינו: דוד לא משתכנע, חבל לחפור את הבור הזה יותר

שלום דנינו:  נשב בצורה רגועה, נחשוב על זה שוב בסבלנות, ונראה לאן לוקחים את זה

שלום דנינו:  יש לנו עוד שני דיונים

דוד ביטן: עורך דין בן שבעים שרוצה להיות בבית אבות, הוא גם יודע לפנות אליך

דוד ביטן:  הוא לא צריך לחכות לך, שאתה תפנה אליו ותגיד לו: ניהלתי איתך משא ומתן

דוד ביטן:  אם הוא היה רוצה, הוא היה חוזר אליך

דוד ביטן:  זה אם אתה מדבר על אחד כזה

דוד ביטן:  אם הוא תשוש, גם אם הוא עורך דין בן שבעים ויש לו בעיה, יש לו משפחה

דוד ביטן:  הוא לא לבד במשימה

דוד ביטן:  אני לא מבין את זה

יוסי פלד: אם הוא היה איתי בקשר בשנתיים האחרונות - - -     

דוד ביטן: אז מה? אם הוא ירצה, הוא יפנה אליך בעצמו

דוד ביטן:  הוא לא יכול לפנות אליך? אשתו לא יכולה לבוא איתו? מה העניין? לא הבנתי

דוד ביטן:  אנחנו לא אחראים לשיווק של בתי האבות

חיים כץ: ההצעה מקובלת, ננהל את זה בנפרד בהמשך

חיים כץ:       נושא שלישי ואחרון, ממוקד, גם קשור לדיור מוגן

חיים כץ:  יש בעיה בשוק – מינהל התכנון משחרר תב"עות לדיורים מוגנים, רמ"י מוציאה מכרזים, ואף אחד לא ניגש

דוד ביטן: מוציאה מכרזים לבתי אבות?     

שלום דנינו: למה?     

חיים כץ: כי התב"ע לא מתוכננת לדיור מוגן

חיים כץ:  אין שם מרפסות, דירות קטנות מאוד מאוד, שכבר לא מתאימות לאף אדם זקן עם מטפל, שטחים יקרים ולא מתוכננים – זה לא עומד בכלל בחוק הדיור המוגן

חיים כץ:  מי שניגש לזה, או שהוא לא מבין בשוק, ואז הוא משנה את הייעוד למגורים, או שהוא מתכתש עם הרשות המקומית לשינוי תב"עות

דוד ביטן: יש אזורים ציבוריים?     

חיים כץ: לא

חיים כץ:  הרבה דברים לא נמצאים שם בפנים, שטחי שירות שמחויבים על פי חוק הדיור המוגן

חיים כץ:  מרפסות, אגב, גם לא מתוכננות בכלל

חיים כץ:  מה שקורה, דיורים מוגנים שכבר זכו במכרזים בעבר, פשוט לא בונים

חיים כץ:  במודיעין, נניח, עד 120 – כבר הרבה שנים לא נבנה

חיים כץ:  חבל, כי יש ציבור ואפשר קצת להנגיש את הדיור הזה, ולהוריד אותו קצת יותר למעמד הביניים

דוד ביטן: אתה מדבר על דיור מוגן?     

חיים כץ: על דיור מוגן

דוד ביטן: לא על בתי אבות

חיים כץ: על דיור מוגן

חיים כץ:  אין שום שיח בין מינהל התכנון לבין הענף שלנו

דדי סוויסה: בכמה זה יכול להוריד, לדעתך?     

חיים כץ: את העלויות? אנחנו מנסים לתת קרקעות בחינם עם מחיר מטרה

דוד ביטן: בדרך כלל, מה שיכולים לעשות זה שינוי תב"ע

דוד ביטן:  יש לזה עלות

חיים כץ: חבל שצריך ללכת לשינויי תב"ע

חיים כץ:  פשוט תוציאו את התב"ע כמו שצריך

חיים כץ:  לא הגיוני שאדם מבוגר יגור בדירת 45 מטר רבוע

דוד ביטן: לא יוציאו את זה למכרז, כי שינוי תב"ע גם לוקח זמן

חיים כץ: נכון, שנים

חיים כץ:  ואז מתחיל משא ומתן עם הרשות, ויש הורדות ידיים

חיים כץ:  אתם מכירים את זה

דוד ביטן: כמה מכרזים כאלה יצאו ולא ניגש אף אחד?     

חיים כץ: בשנים האחרונות מכרזים נופלים אחד אחרי השני

חיים כץ:  אני יכול להביא נתונים, או שתבקשו גם ממינהל התכנון

דוד ביטן: תביא נתונים לישיבה הבאה

חיים כץ: אין בעיה

דוד ביטן: תדאגו שמינהל התכנון יהיה בישיבה הבאה

חיים כץ: יש לקיים שיח פתוח, מקצועי

חיים כץ:  זה לא מתקיים היום

שלום דנינו: ביקשת פגישה איתם והם לא מקבלים אותך?     

חיים כץ: הפנו אותי ליועצת חיצונית

חיים כץ:  דיברתי איתה והיא לא מבינה בענף

חיים כץ:  היא זאת שמייעצת להם בנושא

דוד ביטן: אנחנו צריכים להמשיך עוד, יש נושאים שעוד לא סיימנו

דוד ביטן:  נדון בהם בישיבה הבאה

דוד ביטן:  יש את המסעדנים, ואני לא מבין מה העניין של התאחדות העצמאים

דוד ביטן:       חברים, הישיבה הסתיימה